5 match in5hatrick, Rizey gaumee team ah nagan jehey?! - Vaguthu\nފަސް މެޗުން ފަސް ހެޓްރިކް، ރިޒޭ ގައުމީ ޓީމަށް ނަގަން ޖެހޭ؟!\nޒުވާން ކުޅުންތެރިންނާއެކު ގައުމީ ޓީމަށް ބޮޑެތި ބަދަލުތަކެއް އަންނަ ދުވަސްކޮޅެކެވެ. ނިމިދިޔަ ސާފް ޗެމްޕިއަންޝިޕަށް ދިޔަ ސްކޮޑަކީވެސް އެވަރެޖް އުމުރު 23.7 އަހަރުގެ ޓީމެކެވެ. އެ ސްކޮޑާއެކު ރާއްޖެއިން މުބާރާތުގެ ތަށި އުފުލާލި އިރު، އެ ކަންތައް ވެގެންދިޔައީ ދިވެހި ފުޓުބޯޅައިގެ ކުރިމަގަށް ގެނުވި އުންމީދަކަށެވެ.\nސާފް ޗެމްޕިއަންޝިޕަށް ގައުމީ ޓީމު ދިޔަ އިރުވެސް، ސްކޮޑުން ޖާގަ ނުލިބުނު އެންމެ ފާހަގަކޮށްލެވޭ ޒުވާން، ހުނަރުވެރި ކުޅުންތެރިޔަކަށްވީ ކްލަބު އީގަލްސްގެ އަހުމަދު ރިޒުވާން (ރިޒޭ) އެވެ. ލީގުގައި އަބަދުވެސް މޮޅު ކުޅުމެއް ދައްކަމުން އަންނަ ރިޒޭއަށް ގައުމީ ޓީމުން ޖާގަ ނުދެވުނު ސަބަބެއް ގައުމީ ކޯޗު ޕީޓާ ސެގަޓް ސީދާ ހާމަކޮށްފައި ނުވާ އިރު، އޭރު ކޯޗު ބުނެފައި ވަނީ ޓީމަށް ކުޅުންތެރިން ނަގަނީ ލީގުގެ ހުރިހާ މެޗެއްވެސް ވަރަށް ކައިރިން ބެލުމަށްފަހުގައި ކަމަށެވެ.\nއަންނަ މަހު ތިންވަނަ ދުވަހު ގައުމީ ޓީމުން މެލޭޝިއާއާ ދެކޮޅަށް އެގައުމުގައި އެކުވެރިކަމުގެ މެޗެއް ކުޅެން ނިންމާފައިވާ އިރު، މިމަހުގެ 30 ވަނަ ދުވަހަށްފަހު ގައުމީ ޓީމަށް ވަގުތު ހުސްކުރުމަށް ލީގު މެދު ކަނޑާލާނެއެވެ.\nއެ މެޗަށް ސްކޮޑު އިއުލާން ކުރުމަށް ގައުމީ ކޯޗު ތައްޔާރުވަމުންދާ އިރު، އެންމެފަހުން ލީގުގައި އީގަލްސްއިން ކުޅުނު ފަސް މެޗުގައިވެސް ހެޓްރިކް ހަދާ، ރިޒޭ ވަނީ ފަސް މެޗުން 16 ގޯލް ޖަހައިފައެވެ. އެ މެޗުތަކަކީ އަތޮޅު ތެރޭގެ ޓީމުތަކާ ދެކޮޅަށް ކުޅުނު މެޗުތައް ނަމަވެސް، ލީގުގައި ޖެހިޖެހިގެން ފަސް މެޗުގައި ހެޓްރިކް ހެދުމަކީ އާންމުކޮށް ފެންނަ މަންޒަރެއް ނޫނެވެ. ހާއްސަކޮށް ރާއްޖޭގައި މިހާތަނަށް ފެނުނު މަންޒަރެއް ކަމަކަށް ނުބެލެވެއެވެ.\nރިޒޭގެ ފޯމާ ގުޅިގެން "ވަގުތު"އަށް ވާހަކަ ދައްކަމުން އޭނާ ބުނީ ކުޅެނީ ކޮންމެހެން ގައުމީ ޓީމަށް ސަމާލުކަން ދީގެން ނޫން ކަމަށާއި، ރަނގަޅު ކުޅުމުގެ ސިއްރަކީ ކްލަބަށް ކޮށްދޭ މަސައްކަތް ކަމަށެވެ.\n"އެހާ ބޮޑަށް ގައުމީ ޓީމަށް ވިސްނައިގެން ނޫން. ހަމަ ކްލަބަށް ކުޅެވުނު އެންމެ ރަނގަޅަކަށް ކުޅުމަށް މި މަސައްކަތް ކުރަނީ. ޕްރިމިއާ ލީގުގައި ރަނގަޅަށް މި ދަނީ. ޓީމުގެ ކުޅުން ވަރަށް ރަނގަޅަށް މި ދަނީ. އަސްލު ކުރިން ޓީމުގައި ހުރި ބްރެޒިލް ފޯވަޑް ލުއިޒް އެޑުއާޑޯ ދިޔައިމަ މިހާރު ޓޮޕް ސްޓަރައިކަރަކަށް ކުޅޭތީ ކަންނޭނގެ އެހާ ގިނައިން ގޯލް ޖެހެނީ. ކުރިން އަރިމައްޗަށް ކުޅެފަ، މިހާރު މި ކުޅެނީ ސްޓްރައިކަރަކަށް،" ރިޒޭ ބުންޏެވެ.\nދިރާގު ދިވެހި ޕްރިމިއަރ ލީގު: ފެހެންދޫ އަދި އީގަލްސް ބައްދަލު ކުރި މެޗް -- ވަގުތު އިމޭޖެސް: އިބްރާހިމް ޝާބިލް\nރިޒޭ އީގަލްސްގެ ޓޮޕް ފޯވަޑަށް ކުޅެން ފެށީ މާލޭ ލީގައި ޕްރިމިއާ ލީގުގެ ފުރަތަމަ ކޮޅުގައި އެޓީމުގެ ކުރިއަށް ކުޅެ، ގިނަ ގޯލްތަކެއް ޖަހާފައިވާ ބްރެޒިލްގެ ފޯވަޑް ލުއިޒް އެޑުއާޑޯ ޓީމުން ފޮނުވާލުމުން އޭނާ ނެތްތައްފޫބެއްދުމަށެވެ. އީގަލްސްއިން ވަނީ މާލީ ހާލަތު ތަން ނުދޭތީ ލުއިޒްގެ އިތުރުން އޮސްޓްރޭލިއާގެ މިޑްފީލްޑަރު ޑެނިއަލް ޑިކްސަންއަށްވެސް ރިލީޒް ދީ ފޮނުވާލާފައެވެ.\nރިޒޭ ބުނީ ކުރީ ފަހަރު ގައުމީ ޓީމުން ފުރުސަތު ނުލިބުނު ނަމަވެސް، އެކަމަށް ޝަކުވާއެއް ނެތް ކަމަށެވެ. އަދި މިފަހަރުވެސް އުންމީދު ކުރަނީ ގައުމީ ޓީމުން ފުރުސަތު ލިބޭނެ ކަމަށް ކަމަށްވެސް އޭނާ ބުންޏެވެ.\n"ޓީމުގެ ހުރިހާ ކަމެއްވެސް ރަނގަޅަށް ދަނީ. ގައުމީ ޓީމަށް ނަގާނެ ކަމަށް އަބަދުވެސް އުންމީދުގައި ހުންނާނީ. ނަގައިފިއްޔާ ހަމަ ޔަގީނުންވެސް އެންމެ މޮޅު ކުޅުމެއް ދައްކާނަން،" ރިޒޭ ބުންޏެވެ.\nރިޒޭގެ އިތުރުން ގްރީން ސްޓްރީޓްސްގެ ގޯލްކީޕަރު އިބްރާހީމް ލަބާން ފަދަ ކުޅުންތެރިންގެ ކުޅުން މިހާރު ލީގުން ފާހަގަކޮށްލެވޭ އިރު، ގައުމީ ޓީމުގެ ސްކޮޑު އިއުލާން ކުރާއިރު، ގިނަ ބަޔަކު އިންތިޒާރު ކުރާނީ އެންމެ ރަނގަޅު ފޯމުގައި ތިބި ކުޅުންތެރިންނަށް ފުރުސަތު ދޭނެ ކަމަށެވެ. ފަސް މެޗުން ފަސް 16 ގޯލް ޖަހައި، ރިޒޭ ދިނީ ސިގްނަލެކެވެ.\nއޮކްޓޯބަރ 22, 2018 09:17\nއީގަލް އެކުޅުނު މެޗްތަކަށް ބަލާއަރު 1 މެޗުން ޑަބަލް ހެޓްރިކްވެސް ހެދެން ޖެހޭ. އެހާމެ ދަށް ފެންވަރުގެ ޓީމުތަކާއި އެކު މެޗްތައް ކުޅެފައި އެހުރީ. ނިއު، މާޒިޔާ، ޓީސީ، ގްރީންސްޓްރީޓް ފަދަ ޓީމަކާއިއެކު ހެޓްރިކް ހަދައިފިއްޔާ ބުނެވިދާނެ ރިޒޭ ހަމަ ތަފާތީއޭ.\nއޮކްޓޯބަރ 22, 2018 12:27\nއެންމެންވެސް ކުޅެނީ ހަމަ ތިޓީމުތަކާ. ހަމަ ޖަހަންވީނުން\nއޮކްޓޯބަރ 22, 2018 18:26\nރިޒޭ ވަނީ މީގެ ކުރިން ވެސް ތިކިޔާ މާޒިޔާ އަކާ ކުޅެ ހެޓްރިކް ހަދާފަ\nއޮކްޓޯބަރ 22, 2018 10:38\nމިކަހަކަ ކިތަންމެ މޮޅު ކުޅުންތެރިންނެއް ފެންނާނެ. ނިކަން މުޅި ރާއްޖެ އަތްފުނާ އަޅައިގެން ހޯދާލަބަލަ ކެރޭނަމަ. އުއްމީދަކީ މިކަން ވާނެ ކަމަށް.


ކޮވިޑުގައި ޖަރުމަނުން މަރުވި މީހުންގެ އަދަދު އެއް ލައްކައިން މައްޗަށް، ހާލަތު ގޯސް – Haftha\nThu, 20 January, 2022, 1:34 pm\nކޮވިޑުގައި ޖަރުމަނުން މަރުވި މީހުންގެ އަދަދު އެއް ލައްކައިން މައްޗަށް، ހާލަތު ގޯސް\nޖަރުމަނުން ކޮވިޑް-19ގައި މަރުވި މީހުންގެ އަދަދު އެއްލައްކައިން މައްޗަށް އަރާފައިވާ ކަމަށް އެ ގައުމުން ބުނެފިއެވެ.\nޖަރުމަނުގެ ޕަބްލިކް ހެލްތް އެޖެންސީއެއް ކަމަށްވާ ރޮބާޓް ކޯޗް އިންސްޓިޓިއުޓް (އާރްކޭއައި)އިން ބުނީ މިދިޔަ 24 ގަޑިއިރުގެ ތެރޭގައި އެ ގައުމުން 351 މީހުން މަރުވެފައު ވާއިރު، އެ ބަލީގައި މަރުވި މީހުންގެ ޖުމްލަ އަދަދު 100،119 އަށް އަރާފައިވާ ކަމަށެވެ.\nޔޫރަޕުގެ ގައުމުތަކުގައި އަނެއްކާވެސް ކޮވިޑުގެ ހާލަތު ގޯސްވަމުންދާއިރު، ޖަރުމަނުގައިވެސް ކޮވިޑު ޖެހޭ މީހުންގެ އަދަދުތައް ދަނީ ދުވަހެއް ދުވަހަކަށް ގިނަ ވަމުންނެވެ. އެގޮތުން، އާރްކޭއައި އިން ބުނީ ޕޮޒިޓިވްވާ މީހުންގެ ރޭޓު ކޮންމެ އެއް ލައްކައަކުން 419.7 އަށް އިތުރުވެފައިވާ ކަމަށެވެ.\nތަޖުރިބާކާރުން ބުނާގޮތުން، ޖަރުމަނުން މިހާރު ފެންނަނީ ކޮވިޑުގެ އާ ރާޅެއް ބޯމަތިވަމުންދާ ކަމުގެ ނިޝާންތަކެކެވެ. އަދި ހާލަތު ގޯސްވިޔަ ނުދިނުމަށް އަވަސް ފިޔަވަޅުތަކެއް އެޅުމަށް ތަޖުރިބާކާރުން ލަފާދެއެވެ.\nއޭގެ އިތުރުން، އެގައުމުގެ ހޮސްޕިޓަލުތަކުގައި އެޑްމިތް ކުރަން ޖެހޭ މީހުންގެ އަދަދުތައް އިތުރުވެ، ޖަރުމަނަށް ވަނީ ޔޫރަޕުގެ އެހެން ގައުމުތަކުގެ އެހީއަށް އެދެން ޖެހިފައެވެ. އަދި ޖާލަތު ގޯސްވާ ބައެއް މީހުން އެހެން ގައުމުތަކުގެ ހޮސްޕިޓަލުތަކަށް ޓްރާންސްފާ ކުރަމުންދާ ކަމަށް ރިޕޯޓުރައް ބުނެއެވެ.\nމިދިޔަ ހަފްތާ ޔޫރަޕުން 2.5 މިލިއަން އަށްވުރެ ގިނަ މީހުން ކޮވިޑަށް ޕޮޒިޓިވް ވެފައިވާއިރު، ގާތްގަނޑަކަށް 30،000 މީހުން އެ ބަލީގައި މަރުވެފައި ވެއެވެ.\nފާހަގަ: ކޮވިޑް-19, ޖަރުމަން


Raajje Delivery ge "Pick-up and Delivery" khidhuma Addua– adduLIVE\nރާއްޖެ ޑެލިވަރީ ގެ "ޕިކަޕް އެންޑް ޑެލިވަރީ" ހިދުމަތް އައްޑޫއަށް\nމާލެއިން ރާއްޖޭގެ އެކި ރަށްރަށަށް ފުޅާ ދާއިރާއެއްގައި ޑެލިވަރީ ހިދުމަތް ފޯރުކޮށްދެމުން އަންނަ "ރާއްޖެ ޑެލިވަރީ" އިން ކޮވިޑްގެ ހާލަތާއި ގުޅިގެން އައްޑޫގައި ފޯރުކޮށްދެމުންދާ ހިދުމަތްތައް ފުޅާކޮށްފިއެވެ. މިގޮތުން އެކުންފުނިންވަނީ ޕިކަޕް އެންޑް ޑެލިވަރީ ހިދުމަތް އައްޑޫގެ އަވަށްތަކުގައި ފަށައިފިއެވެ.\nމިދުވަސްކޮޅު ކޮވިޑްގެ ހާލަތާއި ގުޅިގެން އައްޑޫގައި އަޅާފައިވާ ރައްކާތެރިކަމުގެ ފިޔަވަޅުތަކުގެ ސަބަބުން އެއް އަވަށުން އަނެއް އަވަށަށް ދަތުރުކުރުން ވަނީ ވަކި ވަގުތުތަކެއްގައި މަނާކުރެވިފައެވެ. މިކަމުގެ ސަބަބުން އާންމު ފަރާތްތަކާއި ވިޔަފާރިތަކަށް ގިނަ ދަތިތަކަކާވަނީ ކުރިމަތިލާންޖެހިފައެވެ.\nރާއްޖެ ޑެލިވަރީ ފޭސްބުކް ޕޭޖުގައި ހާމަކޮށްފައިވާގޮތުން އެ ކުންފުނިން ކުރިން މާލޭގައި ފޯރުކޮށްދެމުން އައި ހުރިހާ ހިދުމަތްތަކެއް މިހާރު އައްޑޫ އިން ފޯރުކޮށްދިނުމަށް ވަނީ ފަށާފައެވެ. މިގޮތުން މާލެއެކޭ އެއްގޮތަށް "ޕިކަޕް އެންޑް ޑެލިވަރީ" ހިދުމަތް އައްޑޫގެ އަވަށް ތަކުގައި ފޯރުކޮށްދެވޭނެއެވެ. އަދި އައްޑޫ އިން މާލެއަށް ފޮނުވާ ކާގޯއަށްވެސް އެ ކުންފުނީގެ ޕިކަޕް އެންޑް ޑެލިވަރީ ހިދުމަތް މިހާރު ލިބޭނެކަމަށް ހާމަކޮށްފައިވެއެވެ.\nއައްޑޫ ލައިވް އަށް މައުލޫމާތު ދެއްވަމުން ރާއްޖެ ޑެލިވަރީގެ ޗީފް އޮޕަރޭޓިންގ އޮފިސަރ ހުސެއިން ފަޔާޒް ވިދާޅުވީ ކޮވިޑް ހާލަތުގައި މުޅި ރާއްޖޭގައިވެސް އެއްތަނުން އަނެއްތަނަށް ތަކެތި ފޮނުވައި ދަތުރުފަތުރު ކުރުމަށް ގިނަ ދަތިތަކެއް އެބަހުރި ކަމަށެވެ. ނަމަވެސް ރާއްޖެ ޑެލިވަރީ މަސައްކަތްކުރަނީ އެކުންފުނިން ފޯރުކޮށްދޭ ހިދުމަތްތައް މެދުކެނޑުމެއްނެތި ފޯރުކޮށްދިނުމަށް ކަމަށެވެ. އަދި އައްޑޫގައި މިހާރު ފުޅާކުރެވުނު ހިދުމަތްތަކަކީ ވަރަށްގިނަ ފަރާތްތަކުން އެދިގެން ފަށާފައިވާ ހިދުމަތްތަކެއް ކަމަށްވެސް ފަޔާޒް ވިދާޅުވިއެވެ.\nފަޔާޒް އިތުރަށް ވިދާޅުވީ ރާއްޖެ ޑެލިވަރީގެ ހިދުމަތްތައް އިތުރަށް ފުޅާކުރުމަށް ކުންފުނިން މިހާރުވެސް ގިނަ މަސައްކަތްތަކެއް ކުރަމުން އަންނަ ކަމަށެވެ. މިގޮތުން ކުރިއަށް އޮތް ދެމަސް ދުވަހުގެ ތެރޭގައި ރާއްޖޭގެ އެހެން ހިސާބުތަކަށް ހިދުމަތް ފޯރުކޮށްދިނުމަށް ކުރަންޖެހޭ މަސައްކަތްތައް ކުރަމުން އަންނަ ކަމަށެވެ. އަދި 23 ގައުމަކުން ރާއްޖެ ޑެލިވަރީ ވެބްސައިޓް މެދުވެރިކޮށް ތަކެތި ގެނައުމަށް ހުޅުވާލަން ވާންޖެހޭ ތައްޔާރީތައްވެސް ކުންފުނިން ވަމުން އަންނަ ކަމަށެވެ.\nރާއްޖެ ޑެލިވަރީ އިން މިހާރު ފޯރުކޮށްދެމުންދާ މައިގަނޑު ހިދުމަތްތަކަކީ މާލޭގައި ޑެލިވަރީ ހިދުމަތް ދިނުމުގެ އިތުރުން މާލެއިން ރާއްޖޭގެ އެހެން ރަށްތަކަށް ވައިގެ މަގުން އަދި ކަނޑު މަގުން ތަކެތި ފޮނުވައިދިނުމެވެ. މި ހިދުމަތް ފޯރުކޮށްދިނުމުގައި ޕެކޭޖް ޕިކްއަޕް އަދި ޑެލިވަރީ ހިދުމަތް ކޮންމެ ކަސްޓަމަރަކަށް ލިބޭނެކަމަށް ރާއްޖެ ޑެލިވަރީ އިން ހާމަކޮށްފައިވެއެވެ.


މަރިޔަމް ލީނާ3ނޮވެމްބަރު 2019 12:47\nރައީސް ނަޝީދު ރޭ ފޭދޫ ރައްޔިތުންނާއި ބައްދަލުކުރައްވަނީ\nމި އަހަރު އައްޑޫ ސިޓީގައި ތަރައްޤީގެ ބޮޑު މަޝްރޫއުއެއް ނުފެށޭނެ ކަން ރައްޔިތުންގެ މަޖްލީހުގެ ރައީސް، ރައީސް މުހައްމަދު ނަޝީދު ހާމަކުރައްވައިފިއެވެ.\nއައްޑޫ ސިޓީއަށް މިހާރު ކުރައްވަމުން ގެންދަވާ ދަތުރުފުޅުގައި، ރައީސް ނަޝީދު، ފޭދ ރައްޔިތުންނާއި ބައްދަލުކުރައްވައި ވިދާޅުވީ ބޮޑެތި މަޝްރޫއުތައް ފެށޭވަރު ވާނީ އަންނަ އަހަރު މާޗުމަހުގައި ކަމަށެވެ. މިގޮތުން، އައްޑޫގެ މަގުތަކާއި، ބަނދަރާއި، އެއާޕޯޯޓާއި، ކަރަންޓުގެ މައްސަލަ ހައްލުކުރަން ބޭނުންވާ ފައިސާ އިންޑިއާގެ އެގްޒިމް ބޭންކުން ލިބިފައިވާ ކަމަށާއި، އަދި މާލެއަށް ކުރާ ހަރަދަށްވުރެ އައްޑޫއަށް ކުރާ ހަރަދު އިތުރުވާނެކަމަށެވެ.\n"މިހާރު ކަންކަން ހިނގަމުން އައިސްފައި ހުރި ހިސާބުން، މި ދެންނެވި ބޮޑު މަސައްކަތްތައް ފެށިގެން އަންނާނީ އަޅުގަނޑު ލަފާކުރާ ގޮތުގައި މާޗު މަހު" ނަޝީދު ވިދާޅުވިއެވެ.\nނަޝީދު ވިދާޅުވީ މިއަހަރު ކުރިއަށް ދާނީ ކުދި މަސައްކަތްތައް ކަމަށެވެ. އަދި އަންނަ އަހަރުން ފެށިގެން ލާމަރުކަޒީ ގާނޫނުން ލިބޭ ބާރާއި އިހުތިޔާރުން ލިބޭ ފައިދާ އަންނަ އަހަރު ފެންނަން ފަށާނެ ކަމަށްވެސް ނަޝީދު ވިދާޅުވިއެވެ.\nރައީސް ނަޝީދު މިހެން ވިދާޅުވެފައިވާއިރު، ރައީސް ސޯލިހް މީގެ ކުރިން އައްޑޫއަށް ކުރެއްވި ޒިޔާރަތުގައި މި އަހަރު އެކަނިވެސް އައްޑޫގެ ތަރައްޤީއަށް 400 މިލިއަން ރުފިޔާ ހަރަދުކުރައްވާނެ ކަމަށް ވިދާޅުވިއެވެ. ނަމަވެސް އައްޑޫގައި ތަރައްޤީގެ މާބޮޑު މަސައްކަތްތަކެއް ނުކުރެވެއެވެ. އެންމެ ބޮޑު މަސައްކަތަކަށް ކުރެވޭ ސިޓީ ސްކުއެއަރ ހެދުމުގެ މަސައްކަތް ވެސް ނިންމަން ބުނި ތާރީހު ފަހަނަޅައި ދިޔައިރުވެސް ނުނިމޭކަން ފާހަގަކޮށްލެވެއެވެ.\nއައްޑޫ ސިޓީ ރައީސް ނަޝީދު ރައީސް ސޯލިހް ތަރައްޤީ\nSeptember 16, 2020 13:04:00\nJune 04, 2020 21:50:54\nގިނަ ދުވަސް ތަކަކަށްފަހު ރައީސް ސޯލިހް އާއި ރައީސް ނަޝީދު ބައްދަލު ކުރައްވައިފި


Ameen Bandhu Kuran Criminal Court In Amurukohffi\nއަމީން ޝަރީއަތުގެ މަޖިލީހުގައި\nއަމީން ބަންދުކުރަން ކްރިމިނަލް ކޯޓުން އަމުރު ކޮށްފި\n10 އޮކްޓޯބަރ 2021 - 17:06:05\nއިސްލާމިކް ސްޓޭޓް (އައިއެސް) އިން ރާއްޖޭގެ އަމީރުކަމުގެ މަގާމަށް އައްޔަން ކޮށްފައިވާ ކަމަށް ބުނާ ޏ. ފުވައްމުލައް މާދަޑު، ކަރިއްޔާވިލާ، މުހައްމަދު އަމީން ބަންދު ކުރަން ކްރިމިނަލް ކޯޓުން އަމުރުކޮށްފި އެވެ.\nއަމީން ބަންދުކުރަން އަމުރު ކޮށްފައިވަނީ 30 ދުވަހުގެ މުއްދަތަކަށެވެ.\nމިއަދު ކްރިމިނަލް ކޯޓުގައި ކުރިއަށް ދިޔަ އަޑުއެހުމުގައި ދައުލަތުގެ ވަކީލް އެދިވަޑައިގަތީ ހައި ކޯޓުގެ ނިންމުމުގެ ކުރިން އޮތް ގޮތަށް އަމީން ޖަލުގައި ބަންދު ކުރާ ގޮތަށް ބަންދު އަމުރު ބަދަލުކޮށްދިނުމަށެވެ.\nހައި ކޯޓުން އަމީންގެ މައްސަލާގައި ނިންމީ މައުޟޫއީ ގޮތުން އެ މައްސަލަ ބެލެން ނެތް ކަމަށާއި އޭނާ ޖަލު ބަންދުން ދޫކޮށްލުމަށެވެ. އެއަށް ފަހު ގޭބަންދުގައި ދުވަހުގެ ބައެއް ހޭދަކުރާ ގޮތަށް އަދި މާލެއިން ފުރުން މަނާކޮށް މޮނިކޮން އަމުރެއް ނެރުނެވެ.\nހަނގުރާމަވެރި ޖަމާއަތްތަކަށް މީހުން ރެކްރޫޓްކުރާ ކަމަށް ތުހުމަތު ކުރެވޭ އަމީން އަކީ އެމެރިކާއިން ޓެރަރިސްޓުންގެ ގޮތުގައި ކަނޑައަޅާ މީހުންގެ ލިސްޓުގައި ހިމެނުނު ފުރަތަމަ ދިވެއްސެވެ. އަމީނަކީ ޓެރަރިސްޓެއް ކަމަށް ކަނޑައަޅައި، އެމެރިކާގެ ޑިޕާޓްމަންޓް އޮފް ދަ ޓްރެޒަރީޒް އޮފީސް އޮފް ފޮރިން އެފެއާޒް ކޮންޓްރޯލް (އޯއެފްއޭސީ) އިން އޭނާ އަށް މާލީ ދަތިކުރުމުގެ ފިޔަވަޅު އެޅީ އޯގަސްޓް މަހުގެ ތެރޭގައެވެ.\nރާއްޖެއިން ބޭރުގައި ކުރަމުންދާ ހަނގުރާމަތަކަށް ދިވެހިން ފޮނުވުމުގެ ތުހުމަތުގައި އަމީން ހައްޔަރުކޮށްފައިވަނީ 2019 ވަނަ އަހަރުގެ އޮކްޓޯބަރު މަހުގެ 24 ވަނަ ދުވަހުގެ ރޭ މ. ވޯލްނަޓްގެ އިންނެވެ.\nމިއަދު މި މައްސަލަ ބެއްލެވި ގާޒީ އަލީ އާދަމް ވިދާޅުވީ އަމީންގެ މައްޗަށް ކުރަނީ ބޮޑެތި ކުށްތަކުގެ ތެރެއިން ކުށެއްގެ ތުހުމަތު ކަމަށާއި ތުހުމަތު ކުރެވޭ ވަރަށް އެކަށޭނަ ހެކި ވެސް ހުރި ކަމަށެވެ.


މިވަގުތު ދުނިޔޭގައި ތިބި އެންމެ މުއްސަނދި5މަހުޖަނުން. | Landhooinfo\nމިވަގުތު ދުނިޔޭގައި ތިބި އެންމެ މުއްސަނދި5މަހުޖަނުން.\nއަޅުގަނޑުމެންނަށް ވިސްނިފައި އޮންނަގޮތުން ދުނިޔޭގެ އެންމެ ބޮޑެތި މުއްސަނދި މަހުޖަނުން ތިބީ އެމެރިކާގައެވެ. އެހެންނަމަވެސް މިއަދުމި ވިސްނުންމިވަނީ ބަދަލުކުރަން ޖެހިފައެވެ. މިކަމާ އަދި ވިސްނާލައްވާށެވެ.\nދުނިޔޭގެ މަޝްހޫރު “ފޯރބޮސް މެގަޒިން”ގައި ވާގޮތުން މިހާރުދުނިޔޭގައި 1226 ބިލިއަނަރުން އެބަތިއްބެވެ. އެމީހުން ގެ މުޅި ރައުސުލްމާލުގައި ޖުމުލަ 4.6 ޓްރިލިއަން އެމެރިކާ ޑޮލަރު ހުރިކަމަށް ވެއެވެ. މިއީ ދުނިޔޭގެ ދެވަނައަށް އެންމެ މީހުން ގިނަ ޤައުމު (އިންޑިޔާ) ގެ ޖީޑީޕީ ( ގްރޮސް ޑޮމެސްޓިކް ޕްރޮޑަކްޓް ) އަދަދާއި، އެއްވަރު އަދަދެކެވެ.\nމިހާރު ދުނިޔޭގެ އެންމެ މުއްސަނދި މަހުޖަނުންގެ ލިސްޓުން ގަދަ5ވަނަ ހޯދައިފައިވަނީ ކޮން ޤައުމު ތަކެއްގެ ބޭފުޅުންނެއްތޯ ބަލާލަމާ ހިންގަވާށެވެ.\n1. ކާލޮސް ސްލިމް ހެލޫ.\nމިއީ މެކްސިކޯގެ ބޭފުޅެކެވެ. އެއީ މެކްސިކޯގެ އެންމެ ބޮޑު ޓެލެކޮމިޔުނިކޭޝަންސް ކުންފުނީގެ އޯނަރެވެ. ލަފާކުރެވޭ ގޮތުގައި އޭނަގެ މިލްކިއްޔާތުގައި 69 ބިލިއަން އެމެރިކާ ޑޮލަރު ހުންނާނެއެވެ. މިލިސްޓްގެ އެއްވަނައިގައިވަނީ ވޭތުވެދިޔަ ތިންއަހަރުވެސް އުޅޭސްލިމް އެވެ. އެހެންނަމަވެސް ސްލިމް ގެ މިލްކިއްޔާތުން5ބިލިއަން ޑޮލަރު ވަނީ މިދިޔައަހަރު ދަށްވެފައެވެ.\nމިލިސްޓްގެ ދެވަނައިގާ އުޅެނީ ދުނިޔޭގެ މަޝްހޫރު މައިކްރޯސޮފްޓް ކޯޕަރޭޝަންގެ ފައުންޑަރ ބިލްގޭޓް އެވެ. ބިލްގޭޓްގެ މިލްކިއްޔާތުގައި 62 ބިލިއަން އެމެރިކާޑޮލަރ ހުރިކަމަށް ވެއެވެ. ބިލްގޭޓަކީ އިންވެސްޓަރެއްގެ އިތުރުން ފުޅާދާއިރާއެއްގައި އިންސާނީ އެހީތެރިކަން ފޯރުކޮށްދީ އުޅޭ މަހުޖަނެކެވެ.\n3. ވަރަން ބުފެޓް\nމިއީ އެމެރިކާ ( ޔޫއެސްއޭ ) ގެ ރައްޔިތެކެވެ. ލިސްޓްގެ3ވަނަ މި މަހުޖަނު ހޯދާފައިވާއިރު މީނާގެ މިލްކިއްޔާތުގައި 44 ބިލިއަން އެމެރިކާ ޑޮލަރު ހުރިކަމަށް ވެއެވެ.\n4. ބާރނާޑް އާނޯލްޓް\nމިލިސްޓްގެ ހަތަރު ވަނަ ހޯދާފައިވާ އާނޯލްޓް އަކީ ފުރާންސްގެ ވިޔާފާރި ވެރިއެކެވެ. މީނާއަކީ ދުނިޔޭގެ މުއްސަނދިންގެ ލިސްޓްގެ ހަތަރުވަނައިގެ އިތުރުން ޔޫރަޕްގެ އެންމެ މުއްސަނދި މަހުޖަނެވެ. މިނާގެ މިލްކިއްޔާތުގައި 41 ބިލިއަށް ޑޮލަރު ހުރިކަމަށް ހިސާބުތަކުން ދައްކައެވެ.\n5. އަމަންސިއޯ އޮރުޓެގާ\nމިލްކިއްޔާތުގައި 39.5 ބިލިއަން ޑޮލަރު ހުރި ސްޕެއިންގެ އެންމެ މުއްސަނދި މަހުޖަނަކީ މިއަދު ދުނިޔޭގެ ލިސްޓްގެ5ވަނައެވެ.\nނޯޓް: މިއީ ދުނިޔޭގެ މަޝްހޫރު ވެބްސައިޓެއްކަމަށްވާ “ފޯރބޮސް މެގަޒިން” ގައި ވާ ލިޔުމެއް އަސްލެއްކަމަށް ބަލައިގެން ލިޔެފައިވާ ލިޔުމެކެވެ.


e-Tukurin medhuverikoh School uniform\nއީ-ޓުކުރި މެދުވެރިކޮށް ސްކޫލް ޔުނީފޯމް\nސްކޫލް ތަކުގެ އެކްޓިވިޓީ ޔުނީފޯމް ފޯރުކޮށް ދޭ "އެޗްއެމްއެފް މޯލްޑިވްސް" ގެ ސްކޫލް ޔުނީފޯމްތައް މޯލްޑިވްސް ޕޯސްޓްގެ "އީ-ޓުކުރި" އިން އޮންލައިން ކޮށް ގެއަށް ގެންގޮސް ދޭން ފަށައިފި އެވެ.\nޕޯސްޓް އޮފީހުން ބުނި ގޮތުގައި އި ކޮމާސް ޕްލެޓްފޯމް އީ-ޓުކުރިން އަށް ސްކޫލެއްގެ އެކްޓިވިޓީ ޔުނީފޯމް އޮންލައިންކޮށް މިހާރު ގަނެވޭނެ އެވެ.\nއީ-ޓުކުރިން ލިބެން ހުރި އެކްޓިވިޓީ ޔުނީފޯމްތަކުގެ ތެރޭގައި އަމީނިއްޔާ ސްކޫލް އާއި އިއްޒުއްދީން ސްކޫލް އަދި ތާޖުއްދީން ސްކޫލުގެ އިތުރުން ޖަމާލުއްދީން ސްކޫލާއި އިސްކަންދަރު ސްކޫލް އަދި ޣާޒީ ސްކޫލްގެ އިތުރުން ސީއެޗްއެސްއީ އަދި އަރަބިއްޔާ ވެސް ސްކޫލް އެވެ.\nއީ-ޓުކުރިން ފެށި މި ހިދުމަތާއެކު ބެލެނެވެރިންނަށް ކިޔުގައި ވަގުތު ބޭކާރު ނުކޮށް ޔުނީފޯމް ގަތުމުގެ މަގު ފަހި ވެގެންދާނެ އެވެ. މި ހިދުމަތް ހޯދުމަށް އޮންލައިންކޮށް 24 ގަޑިއިރު ފައިސާ ދެއްކޭނެ އެވެ. އީ-ޓުކުރި ޕްލެޓްފޯމުން ވިޔަފާރި ކުރުމުން ގަންނަ އެއްޗެއްގެ އަޕްޑޭޑް ހޯދުމަށް އައިޓަމް ޓްރެކް ވެސް ކުރެެވެ އެވެ. އަދު ގަންނަ މުދާ ދޮރާ ހަމައަށް ގެންގޮސްދޭނެ އެވެ.\nއެޗްއެމް އެފް މޯލްޑިވްސް އިން ބުނީ އީ-ޓުކުރިއާ ގުޅިގެން އޮންލައިންކޮށް އެކްޓިވިޓީ ޔުނީފޯމް ލިބޭނެ ގޮތް ހެދީ ކިޔޫގައި މަޑުނުކޮށް، ރައްކާތެރި ކަމާއެކު، ގައިދުރު ކަމާއެކު ޔުނީފޯމް ފޯރުކޮށް ދޭން ވެގެނެވެ.\nއީ-ޓުކުރިން ޔުނީފޯމް އެޗްއެމްއެފް މޯލްޑިވްސްގެ އީ-ޓުކުރި ސްޓޯރް އިން ގަނެވެ އެވެ.\nއީ-ޓުކުރި ލޯކަލް ޕްލެޓްފޯމަކީ ރަޖިސްޓްރީވެފައިވާ ކުދި އަދި މެދުފަންތީގެ ވިޔަފާރިތަކާ ކޯޕަރޭޓިވްސްތަކާއި އަދި އޮންލައިން ވިޔަފާރީގެ ތެރެ އަށް ވަންނަން ބޭނުންވާ ފަރާތްތަކަށް މޯލްޑިވްސް ޕޯސްޓުން ފޯރުކޮށްދޭ އީ-ކޮމާސް ސޮލިއުޝަން އެކެވެ.\nއަވަސް ކުއިޒް: ދެވަނަ ބުރެއްގެ އިނާމްތައް ދީފި


ދައުވަތު ގެ ޕްރިމިއާ: ފިލްމުތަކަކީ ވާހަކަ ލިޔާ މީހުން ދޭ މެސެޖު ބެލުންތެރިންނާއި ހަމަޔަށް ގެނެސްދޭ އެންމެ މުހިންމު "މީޑިއަމް"- ރައީސް ނަޝީދު\nވީމީޑިއާގެ ފުރަތަމަ ފީޗަރ ފިލްމު "ދައުވަތު" މިރޭ އޮލިމްޕަަސް ސްކްރީނުގައި ޕްރިމިއަރ ކޮށްފިއެވެ.\n"ދައުވަތު" ޕްރިމިއާރ ކޮށްދެއްވީ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުޙައްމަދު ނަޝީދެވެ. އެރަސްމިއްޔާތުގައި އެމަނިކުފާނާއެކު ވީމީޑިއާގެ ބާނީ އަދި މަޖިލިހުގެ މާމިގިލީ ދާއިރާގެ މެމްބަރު ޤާސިމް އިބްރާހިމް އާއި ވީމީޑިއާގެ އެމްޑީ އިބްރާހިމް ސިޔާދު ޤާސިމް އެވެ.\nޔޫސުފް ޝަފީއު (ޔޫއްޕެ) ޑައިރެކްޓް ކޮށްފައިވާ މިފިލަމު ޕްރިމިއާރ ކޮށްދެއްވުމަށްފަހު ރައީސް ނަޝީދު ވިދާޅުވީ ފިލްމުތަކަކީ ވާހަކަ ލިޔާ މީހުން ދޭ މެސެޖު ބެލުންތެރިންނާ ހަމަޔަށް ގެނެސްދޭ އެންމެ މުހިންމު "މީޑިއަމް" ކަމަށެވެ.\nދެކުނުގެ ރަށެއްގައި ދިމާވި ހަގީގީ ހާދިސާއެއްގެ މައްޗަށް އުފެއްދި "ދައުވަތު" މިފިލްމުގައި ހަރަކާތްތެރިވެފައިވަނީ މިހާރު ރާއްޖޭގައި ހުރި އެންމެ ކުޅަދާނަ އެއް ބަޠަލާ ކަމުގައިވާ މަރިޔަމް އައްޒަ އެވެ. މިފިލްމުން ދެން ފެނިގެން ދަނީ އަލީ އާޒިމް (ދޮން އައްޔަ) ގެ އިތުރުން އަހުމަދު އީސަ (އާނަންދު) އަދި މުޙައްމަދު ފައިސަލް އާއި ފޯޓީ ޕްލަސް އިން ފިލްމީދާއިރާއަށް ތައާރަފްވި ޒިޔާދާ ވެސް ހިމެނެއެވެ.\nއޮލިމްޕަހުގައި "ދައުވަތު" މިފިލްމުގެ 15 ޝޯވ ދެއްކުމަށް ހަމަޖެހިފައިވާއިރު އަތޮޅުތެރޭގައި ވެސް މިފިލްމު ދެއްކުމަށް ހަމަޖެހިފައިވެއެވެ.\nސިހުރުގެ ސަބަބުން ދިމާވާ ކަންތައްގަނޑެއްގެ މައްޗަށް ބިނާ ކޮށްފައިވާ މިފިލްމުން ދައްކުވައިދެނީ އަލަތު ކައިވެނި ކޮށްގެން "ހަނީމޫން" އަށް ރަށަކަށް ދަތުރުކުރި ދެމަފިރިއަކަށް ކުރިމަތިލާންޖެހޭ ބިރުވެރި އެތައް ހާދިސާތަކެކެވެ. މި ހާދިސާތަކުގެ ފެށުމަކީ ސިހުރެވެ. އަދި ސިހުރުޖެހުމަށް މަގުފަހިވާ ކަންކަމެވެ.


India ge E-visa libee gaumuthakuge thereegai Raajje nethee keehve - Ihavandhoo.com\nJune 10, 2021 21:46\nރައީސް އިބްރާހިމް މުހައްމަދު ޞާލިޙް އިންޑިޔާއަށް ކުރެއްވި ފުރަތަމަ ފުރަމާނަ ދަތުރުފުޅުގައި އިންޑިޔާގެ ރައީސް ރާމް ނާތް ކޯވިންދަ އާ ސަލާމް ކުރައްވަނީ\nއެކި ބޭނުންތަކުގައި އިންޑިޔާއަށް ދިވެހިން ދަތުރުކުރާ ނިސްބަތް، ދުވަހުން ދުވަހަށް އިތުރުވަމުން އަންނައިރު، އިންޑިޔާއާ ގުޅުން ބަދަހިކުރުމަކީ ވަރަށް މުހިންމު ކަމެކެވެ. ދިވެހިރާއްޖެ އާއި އިންޑިޔާގެ ގުޅުމަކީ ސިންދު ވާދީގެ ރަށްވެހިކަމުގެ ޒަމާނުއްސުރެ ވެސް އޮތް ގުޅުމެކެވެ. އިންޑިއާގެ ޖީއެމްއާރް ކުންފުންޏަށް ކުއްޔަށް ދިން ވެލާނާ އިންޓަނޭޝަނަލް އެއާޕޯޓް އެއްބަސްވުން އުވާލި ފަހުން ރާއްޖެ އާއި އިންޑިއާގެ ގުޅުން ދިޔައީ ގޯސްވަމުންނެވެ. ހާއްޞަކޮށް ރައީސް ޢަބްދުﷲ ޔާމީންގެ ވެރިކަމުގެ ދުވަސްވަރު އެވެ.\nދިވެހިރާއްޖެ އަކީ އިންޑިއާގެ އަވައްޓެރިއެކެވެ. “ފުރަތަމަ އިންޑިއާ” ސިޔާސަތަކީ ދިވެހިރާއްޖޭގެ ހާރިޖީ ސިޔާސަތުގެ ބައެކެވެ. ކޮންމެ ގުޅުމެއްގައި ވެސް މައްޗަށް އަރާ ފަހަރާއި، ތިރިއަށްދާ ފަހަރު އަންނާނެއެވެ. ރައީސް ޔާމީންގެ ވެރިކަމުގެ ދުވަސްތަކަކީ އިންޑިޔާ އާއި ދިވެހިރާއްޖޭގެ ގުޅުން ތިރިޔަށް ދިޔަ ދުވަސްތަކެއް ކަމަށް އިންޑިއާގެ ކުރީގެ އެކްސްޓާނަލް އެފެއާޒް މިނިސްޓަރު ސުޝްމާ ސުވަރާޖް ސިފަކުރެއްވި އެވެ. ރާއްޖެ އާއި އިންޑިޔާގެ ގުޅުން ހީނަރުވުމުގެ ސަބަބުން އިންޑިޔާގައި ދިވެހީންނަށް ކުރިމަތިވި އެންމެ ބޮޑު ދައްޗަކީ، ވިސާ ލިބުމުގެ ދަތިކަމެވެ.\nއިންޑިޔާ އަށް އެތެރެވާން ބޭނުންވާ ފަރާތްތަކަށް އެ ޤައުމުން އީ-ވިސާ ދޫކުރާ 160 އަށް ވުރެން ގިނަ ގައުމު އޮތްއިރު، އެ ލިސްޓްގައި ދިވެހިރާއްޖެ ނެތުމުން ވަރަށް ގިނަ ދިވެހިންގެ ހިތުގައި ސުވާލު އުފެދެއެވެ. އަދި މިކަމާގުޅިގެން އިންޑިޔާއަށް ފާޑު ވެސް ކިޔައެވެ. އިންޑިޔާ އާއި ދިވެހިރާއްޖެ އާ ދެމެދު ސިޔާސީ ގުޅުން ގާއިމްކުރީ 1 ނޮވެންބަރު 1965 ގައެވެ. އެ ދުވަހުން ފެށިގެން، މިއަދާ ހަމައަށްވެސް އިންޑިޔާއަކީ ރާއްޖެއަށް އެންމެ ހެޔޮއެދޭ، ރާއްޖެއާ އެންމެ ރަޙްމަތްތެރި ޤައުމު ކަމަށް ވީހިނދު އިންޑިޔާގެ އީވިސާ ލިބޭ ގައުމުތަކުގެ ތެރޭގައި ދިވެހިރާއްޖެ ނެތީ ކީއްވެ؟\nއިންޑިއާއަށް އެތެރެވާން ބޭނުންވާ ފަރާތްތަކަށް އެ ޤައުމުން އޮންލައިންކޮށް އީވިސާ ދޫކުރަނީ، ޓުއަރިސްޓް ވިސާ އާއި މެޑިކަލް ވިސާ އާއި ބިޒްނަސް ވިސާ އާއި މެޑިކަލް އެޓެންޑެންޓް ވިސާ، އަދި ކޮންފަރެންސް ވިސާ އެވެ. ދިވެހިރާއްޖޭގައި ހުންނަ އިންޑިޔާގެ ހައި ކޮމިޝަނުގެ ވެބްސައިޓްގައިވާ ގޮތުން މިއިން އެއްވެސް ވިސާއެއް ދުރާލާ ދިވެހިން ނަގާކަށް ނުޖެހޭނެއެވެ. ބޭސްފަރުވާ އާއި ޓޫރިޒަމާއި ވިޔަފާރީގެ ބޭނުމަށް ވިސާއާ ނުލައި 90 ދުވަހުގެ މުއްދަތަށް އިންޑިއާ އަށް ދަތުރުކުރެވޭނެ އެވެ. އަދި ހުރިހާ ބާވަތެއްގެ ވިސާ އިންޑިޔާއިން ދިވެހިންނަށް ދޫކުރަނީ ހިލޭއެވެ.\nރައީސް އިބުރާހިމް މުހައްމަދު ޞާލިޙަކީ، އިންޑިއާއާ އެއްކޮޅު ބޭފުޅެއް ކަމަށް އިންޑިއާގެ މީޑިއާ އާއި ހުޅަނގުގެ މީޑިއާއިން ދެކެއެވެ. ރައީސް އިބްރާހިމް މުހައްމަދު ޞާލިޙް ވެރިކަމާ ޙަވާލުވުމަށްފަހު، ރާއްޖެއިން ބޭރަށް ކުރެއްވި ފުރަތަމަ ރަސްމީ ދަތުރުފުޅު ކުރެއްވީ ވެސް އިންޑިޔާއަށެވެ. މިދަތުރުފުޅުގައި އިންޑިޔާގައި ދިރިއުޅޭ ދިވެހިންނާ ބައްދަލުކުރައްވައި އެމަނިކުފާނުން ވިދާޅުވީ އިންޑިޔާގައި ދިވެހީންނަށް ކުރިމަތިވާ އެންމެ ބޮޑު ދައްޗަކީ، ވިސާ ލިބުމުގެ ދަތިކަންކަމަށާއި، އެކަން އެގޮތަށް މެދުވެރިވީވެސް، މިދިޔަ އަހަރުތަކުގައި (ރައީސް ޔާމީންގެ ވެރިކަމުގައި) ރާއްޖެއިން ގެންގުޅުނު ޚާރިޖީ ސިޔާސަތުގެ ދޯހަޅިކަމުގެ ސަބަބުން ކަމަށެވެ.\n” އަޅުގަނޑުގެ މި ދަތުރުގައި، އިންޑިޔާއާއެކު ސޮއިކުރާ ވިސާގެ އެއްބަސްވުމުގެ ދަށުން، ބޭސްފަރުވާއާއި، ޓޫރިޒަމާއި ވިޔަފާރިއާ ގުޅޭ ކަންކަމަށް، ކޮންމެ ހަ މަހަކުން 90 ދުވަހުގެ ވިސާ ލިބޭނެ. ޓޫރިސްޓް ވިސާގައި އެތެރެވުމަށްފަހުވެސް، ޞިއްޙީ ކުއްލި ޙާލަތެއް މެދުވެރިވެއްޖެނަމަ، އެމީހަކަށާއި އެހީތެރިންނަށްވެސް މެޑިކަލް ވިސާ ހަމަޖެހޭނެ.” ރާއްޖެއިން ބޭރަށް ރައީސް އިބްރާހީމް މުހައްމަދު ޞާލިޙް ކުރެއްވި ފުރަތަމަ ރަސްމީ ދަތުރުފުޅުގައި އިންޑިޔާގައި ދިރިއުޅޭ ދިވެހިންނާ ބައްދަލުކުރައްވައި ވިދާޅުވިއެވެ. ” ދިގު މުއްދަތަކަށް ބޭސްފަރުވާ ކުރަންޖެހޭ މީހުންނަށް، ދެ އެހީތެރިންނާއެކު ތިބެވޭގޮތަށް، ހަ މަހާއި އެއް އަހަރާ ދެމެދުގެ މުއްދަތަށް ވިސާ ލިބޭނެ. އިންޑިޔާގައި ކިޔަވަން ތިބޭ ދަރިވަރުންނަށް، މަލްޓިޕްލް އެންޓްރީ ސްޓޫޑަންޓް ވިސާ ހަމަޖެހިގެންދާނެ. 18 އަހަރުން ދަށުގެ ދަރިވަރުންގެ ބެލެނިވެރިންނަށްވެސް، އެ ދަރިވަރެއްގެ ވިސާގެ މުއްދަތަށް މަލްޓިޕްލް އެންޓްރީ ވިސާ ލިބޭނެ. މަތީ ތައުލީމް ހާސިލުކުރަން ނުވަތަ ރިސަރޗް ހަދަން ތިބޭ ދަރިވަރުންގެ، 18 އަހަރުން ދަށުގެ ކުދިންނަށާއި، އަނބިންނާއި ފިރިން އަދި މައިންބަފައިންނަށްވެސް ފަސޭހައިން ވިސާ ލިބޭނެ. ދަރިވަރުންގެ ކައިރީގައި ތިބޭ ބެލެނިވެރިންގެ، 18 އަހަރުން ދަށުގެ ކުދިންނަށާއި، އުމުރުން ދުވަސްވީ މީހުންގެ ހާލަތަށް ބަލައި، އެ މީހުންނަށްވެސް ވިސާ ހަމަޖެހިގެންދާނެ.”އެވެ.\nޑިސެމްބަރު 17، 2018 ގައި ރާއްޖެ އާއި އިންޑިއާއާ ދެމެދު ސޮއިކޮށްފައިވާ “ވިސާ ފެސިލިޓޭޝަން” އެއްބަސްވުމުގެ ދަށުން ދިވެހިންނަށް ބޭސްފަރުވާ އާއި ޓޫރިޒަމާއި ވިޔަފާރީގެ ބޭނުމަށް ވިސާއާ ނުލައި 90 ދުވަހުގެ މުއްދަތަށް އިންޑިއާ އަށް ދަތުރުކުރެވޭނެ އެވެ. އޭގެ އިތުރުން ސްޓޫޑެންޓް ވިސާ ވެސް ދިވެހިންނަށް ހިލޭ ލިބޭނެއެވެ.\nކޮވިޑް-19 އާ ގުޅިގެން އިންޑިޔާގެ ބޯޑަރު ބަންދުކޮށް، އަދި މާލެ ސަރަހައްދުގައި މިހާރު އަޅާފައިވާ ރައްކާތެރިކަމުގެ ފިޔަވަޅުތައް ވަރުގަދަ ކޮށްފައިވާ މި ދަނޑިވަޅުގައި ވެސް ސިއްހީ ބޭނުމަށް އިންޑިއާ އަށް ދާން ބޭނުންވާ ދިވެހިންނަށް ފަސޭހައިން މެޑިކަލް ވިސާ ހޯދައިދިނުމަށް މަސައްކަތް ކުރާ ކަމަށް ރާއްޖޭގައި ހުންނަ އިންޑިއާގެ ހައި ކޮމިޝަނުން ބުނެއެވެ.\nއިންޑިއާ ކަނޑުގައި ހިމެނޭ ޖަޒީރާ ޤައުމުތަކުގެ ތެރެއިން އީވިސާ ނުލިބޭ ހަމައެކަނި ޤައުމަކީ ދިވެހިރާއްޖެ ކަމަށާއި، ދިވެހިންނަށް އޮން އެރައިވަލް ވިސާ ފަސޭހައިން ލިބޭނެ އިންތިޒާމެއް ހަމަޖެއްސުން، އައްޑޫގައި އިންޑިއާގެ ކޮންސިއުލޭޓެއް ހުޅުވުމަށްއަށް ވުރެ މާ މުހިންމު ކަމަށް ބުނެ އެކި ފަރާތްތަކުން ފާޑުކިޔަމުން ދިއުމާ ގުޅިގެން، އެ ފާޑުކިޔުންތަކާ ވިއްދައިގެން، އިންޑިއާގެ ހައި ކޮމިޝަނުން މިފަހުން ކުރި ޓުވީޓުތަކެއްގައި ބުނީ، ރާއްޖެއަކީ އިންޑިއާ އަށް ދިއުމަށް ވިސާ ފްރީ ނުވަ ގައުމުގެ ތެރެއިން އިންޑިއަން އޯޝަން ރީޖަން (އައިއޯއާރު) ސަރަހައްދުގައި އޮންނަ ހަމައެކަނި ގައުމު ކަމަށެވެ.\nރާއްޖެއަކީ އިންޑިއާއާއި އެކު ވިސާ-ފްރީ އެގްރީމެންޓް އޮންނަ9ގައުމުގެ ތެރެއިން، އައި.އޯ.އާރް ސަރަހައްދުގައި އޮންނަ ހަމައެކަނި ގައުމެވެ. 1/9 Thread# pic.twitter.com/QARHVz0UqN\n— India in Maldives (@HCIMaldives) June 1, 2021\n“އިންޑިއާގެ ވިސާ ފެސިލިޓޭޝަން ރެޖީމްގެ ދެވަނަ އޯޑަރުގައިވާ އީ-ވިސާ ސްކީމްގެ ދަށުން ވިސާ އެޕްލިކޭޝަން އަދި ޕްރޮސެސިން އޮންލައިންކޮށް ކުރިއަށް ގެންދެވެ އެވެ. މި ސްކީމް މައިގަނޑު ގޮތެއްގައި ބޭނުންކުރެވެނީ އިންޑިއާއާ އެކު ފުޅާ ބައިލެޓަރަލް ވިސާ-ފްރީ އެއްބަސްވުމެއް ނެތް ގައުމުތަކުގަ އެވެ.” އިންޑިއާގެ ހައި ކޮމިޝަންގެ ޓުވީޓުގައި ވެ އެވެ.\nކޮވިޑް-19ގެ މި ބަލިމަޑުކަމާ ގުޅިގެން މާޗު 2020 ގައި ދުނިޔޭގައި ދަތުރުފަތުރުތައް ހުއްޓުމަކަށް އައުމުގެ ކުރިން ވެސް އެތައް ހާސް ދިވެހިންނެއް ވިސާއާ ނުލައި އިންޑިޔާއަށް ދަތުރުކުރިއެވެ. ރާއްޖެ އާއި އިންޑިއާއާ ދެމެދު ސޮއިކޮށްފައިވާ “ވިސާ ފެސިލިޓޭޝަން” އެއްބަސްވުމުގެ ދަށުން ދިވެހިންނަށް ބޭސްފަރުވާ އާއި ޓޫރިޒަމާއި ވިޔަފާރީގެ ބޭނުމަށް ވިސާއާ ނުލައި 90 ދުވަހުގެ މުއްދަތަށް އިންޑިއާ އަށް ދަތުރުކުރެވޭތީވެ އިންޑިޔާގެ އީވިސާ ދިވެހިންނަށް ބޭނުމެއް ނުވެއެވެ. އެހެންވެ، އިންޑިޔާގެ އީވިސާ ލިބޭ ގައުމުތަކުގެ ލިސްޓްގައި ދިވެހިރާއްޖެ ނަން ނެތީއެވެ.


Spatial Plan vanee faaskurumuge maruhalaagai: Minister Aslam\nސްޕޭޝަލް ޕްލޭން ވަނީ ފާސްކުރުމުގެ މަރުހަލާގައި: މިނިސްޓަރ އަސްލަމް\nމިނިސްޓަރ ވިދާޅުވީ ސްޕޭޝަލް ޕްލޭން ކެބިނެޓަށް ހުށަހަޅާފައި ކަމަށް\nކ. މާލެ | 10 އޮކްޓޯބަރ 2019 | ބުރާސްފަތި 19:07 | 2,589\nމިނިސްޓަރ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މުހައްމަދު އަސްލަމް - ރާއްޖެއެމްވީ\nނެޝަނަލް ސްޕޭޝަލް ޕްލޭން ވަނީ ފާސްކުރުމުގެ މަރުހަލާގައިކަމަށް މިނިސްޓަރ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މުހައްމަދު އަސްލަމް ވިދާޅުވެއްޖެއެވެ.\nމިނިސްޓަރ މިހެން ވިދާޅުވީ ބުރާސްފަތި ދުވަހު ބޭއްވި ރައްޔިތުންގެ މަޖިލީހުގެ ގައުމީ ތަރައްގީއާއި ތަރިކައިގެ ކޮމެޓީއަށް ހާޒިރުވެ ވާހަކަފުޅުދައްކަވަމުންނެވެ.\nމިނިސްޓަރ ވިދާޅުވީ ސްޕޭޝަލް ޕްލޭން ކެބިނެޓަށް ހުށަހަޅުއްވާފައިވާނެ ކަމަށެވެ. ރައީސުލްޖުމްހޫރިއްޔާ ޕްލޭން ބައްލަވާލެއްވުމަށްފަހު އެމަނިކުފާނަށް ފެނިވަޑައިގަންނަވާނެ ލަފާ، ކެބިނެޓަށް އަރުވާނެ ކަމަށް އަސްލަމް ވިދާޅުވި އެވެ. އެގޮތުން ނެޝަނަލް ސްޕޭޝަލް ޕްލޭން މިހާރު ވަނީ ފާސްކުރުމުގެ މަރުހަލާގައި ކަމަށް މިނިސްޓަރ ވިދާޅުވިއެވެ.\nމަޖިލީހަށް އެ ޕްލޭން މިހާތަނަކަށް ހުށަހަޅާފައިނުވާކަން ފާހަގަ ކުރައްވާ މިނިސްޓަރ ވިދާޅުވީ މި ޕްލޭންއަކީ ސަރުކާރުގެ ނެޝަނަލް ޕްލޭންއަށް ވާތީ، ސަރުކާރުން އެކަން ނިންމަވާ ގޮތަކަށް ނިންމެވުމަށްފަހު އެ ޕްލޭން އާންމު ކުރެވޭނެ ކަމަށެވެ. އަދި މަޖިލީހަށް ވެސް ރަސްމީކޮށް އެރުވިގެންދާނެ ކަމަށް އަސްލަމް ވިދާޅުވި އެވެ.\nރާއްޖެ ތަރައްގީކުރުމުގައި ގެންގުޅުއްވާ މިސްރާބާއި ގުޅޭގޮތުން ވާހަކަދައްކަވަމުން މިނިސްޓަރ ވިދާޅުވީ އަދި މިހާތަނަށް ޕްލޭންއެއް ކަރުދާހެއްގައި ލިޔެވިފައި ނުވާކަމަށާއިި ނަމަވެސް މިހާރު އެ ޕްލޭން ކުރެހިފައިވާ ކަމަށެވެ. މިނިސްޓަރ ވިދާޅުވީ ޕްލޭން ކުރެހުމުގައި ބަލަމުން ދިޔައީ މިއަދުގެ ހާލަތަށް ކަމަށެވެ.\nއަޅުގަނޑުމެން ޕްލޭން ކުރެހުމުގައި ބަލަމުން ދިޔައީ މިއަދުގެ ހަގީގަތް، މިއަދުގެ ހާލަތު. ކޮންމެ ރަށަކީ ވެސް ވަކި ސިފަތަކެއް ލިބިގެންވާ އަދި ވަށާއިގެންވާ ރަށްތަކުގެ ވެސް ވަކި ސިފަ ތަކެއް ލިބިގެންވާ، ކޮންމެވެސް މިންވަރަކަށް އެއް ރަށް އަނެއް ރަށަށް ބަރޯސާވެވާން ޖެހޭ ގޮތަށް މިހާރުވެސް ހުރި ރަށްރަށް. އޭގެ ތެރެއިން ބައެއް ރަށް ރަށް އަނެއް ރަށަށް ބަރޯސާ ވާން ޖެހޭ ރަށްރަށް ހުރޭ، ވަށައިގެންވާ ރަށްރަށުގައި އުޅޭ ރައްޔިތުން.\n~ މިނިސްޓަރ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ މުހައްމަދު އަސްލަމް\nކޮންމެ ރަށެއްގައިވެސް އިގްތިސޯދެއް އޮންނަކަން ފާހަގަކުރައްވާ މިނިސްޓަރ ވިދާޅުވީ މިނިސްޓްރީން ބެލީ ރާއްޖޭގައި އޮތް އެންމެ ބޮޑު މައްސަލަތަކަކީ ކޮބާތޯ ކަމަށެވެ. އަދި އަތޮޅުތައް ތަރައްގީވެ ދިއުމުގައި މިހާރު ހުރި އެންމެ ބޮޑު ހުރަހަކީ ކޮބާތޯ ކަމަށެވެ.\nމިނިސްޓަރ އަސްލަމް ވިދާޅުވީ 30 އަކަށް 40 އަކަށް އަހަރު ގެތެރޭގައި މާލެއަށް މީހުން ޖަމާވާން ޖެހުނީ ކީއްވެގެންތޯ ބެލި ކަމަށް ވެސް މިނިސްޓަރ ވިދާޅުވިއެވެ. މިނިސްޓަރ ވިދާޅުވީ ބެލި ބެލުމުގައި ފާހަގަކުރެވުނީ، ރާއްޖެ މިއަދު އޮތް ހާލަތުގައި އޮތީ އެކަހެރިވެފައި އޮތުމުން ކަމަށެވެ. އެގޮތުން މިހާރު ކުރަން ޖެހޭ ކަމަކީ އެކަހެރިކަން ނައްތާލާ، ރަށުގެ ފަޅުތެރޭގައިވާ ކަންކަމަށް ވިސްނުން ކަމަށެވެ.\nސްޕޭޝަލް ޕްލޭންގައި ހިމަނާފައިވަނީ ސެންޓްރަލް އެއް ރީޖަނަކާއި ފަސް މެއިން ރީޖަނާއި ނުވަ ސަބް ރީޖަންގެ އިތުރުން ހަ ސެޓެލައިޓް ކްލަސްޗާރސްތަކެއްގެ ގޮތުގައި ކަމަށާއި ރީޖަންތަކާއި ސަބްރީޖަން ތަކުގައި މާބޮޑު ތަފާތު ތަކެއް ނުހުންނާނެ ކަމަށް މިނިސްތަރ ވަނީ މީގެ ކުރިން ވިދާޅުވެފައެވެ. އަދި ސަބް ރީޖަނެއް ރީޖަން އަކަށް ކުރިއަރާ ދިއުމަށް އެއްވެސް ހުރަހެއް ނެތްކަމަށް ވެސް މިނިސްޓަރ ވަނީ ވިދާޅުވެފައެވެ.


Addu Equatorial Hospital Akee Mi Sarukaarun Elhithaneh - MP Ahmed Rasheed - Vaguthu\nރާއްޖެ "ނިއު ނޯމަލް" ގައި، ނަމަވެސް އަތޮޅުތަކުގެ އަދަދު މަތީގައި! -7ގަޑިއިރު ކުރިން\nއައްޑޫ އިކުއެޓޯރިއަލް ހޮސްޕިޓަލަކީ މި ސަރުކާރުން އެޅިތަނެއް - މެންބަރު އަހްމަދު ރަޝީދު\n10 މަސް ކުރިން ( ސެޕްޓެމްބަރު 19, 2020 )\nހިތަދޫ މެދު ދާއިރާގެ އެމްޑީޕީގެ މެންބަރު އަހުމަދު ރަޝީދު\nއައްޑޫ އިކުއެޓޯރިއަލް ހޮސްޕިޓަލައަކީ ރައީސް ޞާލިހްގެ ސަރުކާރުން އެޅިތަނެއްކަމަށް ވިދާޅުވެ ހިތަދޫ މެދު ދާއިރާގެ މަޖިލިސް މެންބަރު އަހްމަދު ރަޝީދު (ޗެކްމާކް) އިތުރުފުޅު ހައްދަވައިފިއެވެ.\nސަންގު ޓީވީގެ "ހަބަރަށްފަހު" ޕްރޮގްރާމްގައި މިރޭ ވާހަކަ ދައްކަވަމުން އަހްމަދު ބުނެފައިވަނީ އައްޑޫ ކުއެޓޯރިއަލް ހޮސްޕިޓަލަކީ މި ސަރުކާރުން އައްޑޫގެ ސިއްހީ ނިޒާމް ވަރުގަދަ ކުރުމަށް ތަރައްޤީކުރި ހޮސްޕިޓަލެއްކަމަށް ވިދާޅުވެފައެވެ.\n"މުޅި ހޮސްޕިޓަލާއި، އިކުއިޕްމެންޓް ފުލްކޮށްހެދީ މި ސަރުކާރުން، އެ އިމާރާތްވެސް ހެދީ އެމްޑީޕީގެ ސަރުކާރުން އައްޑޫ އިކުއެޓޯރިއަލް ސެންޓަރުގެ ނަމުގައި" އަހްމަދު ރަޝީދު ވިދާޅުވިއެވެ.\nމެންބަރު އަހްމަދު ރަޝީދު މިހެން އައްޑޫ އިކުއެޓޯރިއަލް ސެންޓަރު ޓާޝަރީ ހޮސްޕިޓަލަކަށް ހެދުމުގެ މައްސައްކަތް ފެށީ ކުރީގެ ރައީސް އަބްދުﷲ ޔާމީންގެ ސަރުކާރުންނެވެ. ރައީސް ޔާމީންގެ ވެރިކަން ނިމުނުއިރު ހޮސްޕިޓަލްގެ ގިނަ މަސައްކަތްތައް ވަނީ ނިމިފައެވެ. އަދި ހޮސްޕިޓަލަށް ބޭނުންވާ އިކްއިޕްމެންޓްތަކަށް އޭރު ވަނީ ފައިސާ ވެސް ދައްކާފައެވެ.\nއައްޑޫ އިކުއިޓޯރިއަލް ކޮންވެންޝަން ސެންޓަރުގައި އަޅާ 100 އެނދުގެ ޓާޝަރީ ހޮސްޕިޓަލްގެ ކޮންސްޓްރަކްޝަން މަސައްކަތްތައް 23 ފެބްރުއަރީ 2018 ނިންމައި އެކަން ވަނީ އޭރުގެ ހައުސިން މިނިސްޓަރ ޑރ. މުއިއްޒު އިއުލާން ވެސް ކުރެއްވިއެވެ. ރައީސް ޔާމީންގެ ވެރިކަން ނިމުނުއިރު ހޮސްޕިޓަލްގެ ފިނިޝިން މަސައްކަތްތައް ނިމުމަށް ގޮސްފައި ވީނަމަވެސް ރައީސް ޞާލިހްގެ ސަރުކާރަށް އެހޮސްޕިޓަލް ހުޅުވޭވަރުވީ މިދިޔަ އަހަރުގެ ޑިސެމްބަރު މަހުއެވެ.\nރައީސް ޔާމީންގެ ސަރުކާރުން ހިންގި ބޮޑެތި ބައެއް މަޝްރޫޢުތަކަކީ ރައީސް ޞާލިހްގެ ސަރުކާރުން ކުރިއަށް ގެންދިޔަ މަޝްރޫޢުތައް ކަމަށް މީގެ ކުރިން ވެސް އެމްޑީޕީގެ ބައެއް މަޖިލިސް މެންބަރުން ވިދާޅުވެފައި ވެއެވެ. އެގޮތުން މާލެ އާއި ހުޅުލެ އާއި ދެމެދު އަޅާފައި އޮތް ބުރިޖު ނިންމީ މިސަރުކާރުން ކަމަށް ރައްޔިތުން މަޖިލީހުގެ ވައިކަރަދޫ ދާއިރާގެ މެންބަރު ހުސައިން ޒިޔާދު މިދިޔަ އަހަރު ވިދާޅުވިއެވެ.\nޒިޔާދު އެހެން ވިދާޅުވުމުން ވަރަށް ގިނަ ބައެއްގެ ފާޑުކިޔުން އޭނާ އަށް އަމާޒުވިއެވެ.\nއޭއީއެޗްގެ ފްލޫ ކްލިނިކް ކުރީގެ ހޮސްޕިޓަލަށް ބަދަލު ކޮށްފި\nޓާޝަރީ ހޮސްޕިޓަލްތައް ވަކި ބޯޑަކުން ހިންގާ ގޮތަށް ލާމަރުކަޒު ކުރެވޭނެ: މިނިސްޓަރު\nކޮވިޑް-19: އައްޑޫ މީހާގެ ގައިގައި ބަލި ނެތްކަމަށް އެޗްޕީއޭއިން ބުނެފި\nސެޕްޓެމްބަރު 19, 2020 23:49\nސެޕްޓެމްބަރު 20, 2020 04:12\nމިސޮރުމެން މިތިބެނީ ވަރަށް ބޮޑަށް ފުއްޕާފަ. ހުވާކޮށްފަ ބުނަން މިވެރިން ކުރިކަމެއް ނުކުރާކަމެއް، ކުރާކަމެއް، ކޮށްފަހުރިކަމެއް ބަޔަކަށް ކީއްކުރަން މީހަކަށް އެގެނީކީނުން އަދި ކީއް އެގޭނީކީވެސް ނޫނެވެ.ރައްޔިތުންގެ ސަމާލުކަން ހޯދުން ފިޔަވައި އިތުރުކަމެއް ކުރަނީކީނޫނެވެ. ރައްޔިތަކު މިއިން މީހަކަށް ސަމާލުކަމެއްދެނީކީވެސް ނޫނެވެ. ރައްޔިތުމީހާ އަގަޔާއި އަތަކާއި މިހާރަކު ދިމާނުވާތީ އެއްޗެއްލިބޭތޯ 24 ގަޑީގައި ބުރަމަސައްކަތް ކުރާކަންވެސް މި އިއްޒަތްތެރިންނަށް އެގެނީކީއަކީ ނޫނެވެ. މިމުސީބާތުން ދިވެހި އުއްމަތް ނަޖާކުރައްވައި ސަލާމަތްކުރައްވާދޭވެ!\nސެޕްޓެމްބަރު 19, 2020 23:57\nކަލޯ ހޭބަލިވެފަތަ ތިހިރީ؟\nމިޤައުމުގެ އެންމެ ކުޑަކުއްޖާއަށްވެސް އެނގޭނެ އެތަން ހޮސްްޕިޓަލްއަކަށް ހެދީ ރައީސް ޔާމީނުކަން.\nކަމެއް ނުކޮށްދެވުނަސް ބަލާތި ދޮގުހެދޭތޯ.\nސެޕްޓެމްބަރު 20, 2020 12:28\nމާދަމާ ބުނާނެ ދަ ރުމަވަން ތަ ހޮސްޕިޓަލް ވެސް އެޅީ ތިމަންނަ މެންނޭ. މީ ރީދޫ މީހުން ޙަޒާނާ ލޫޓު ވާލާފަ ހަދަނީ ހުސް ދޮގު\nސެޕްޓެމްބަރު 19, 2020 23:58\nމިބޭފުޅުންނަކީ އައްޑޫގެ ޝަރަފާއި އައްޑޫ އަތޮޅުގެ އަގުވައްޓާލަމުންދާ މީހުންނެވެ.މި ފަދަ މީހުން އެމީހުންނަށް މާތްﷲ ދެއްވާފައިވާ ސިކުޑިގެ ބޭނުން ނުހިފައެވެ.ފަހަރެއްގައި ވެދާނެއެވެ. އެބޭފުޅުންނަށް ޝަރުޢީ ޢިލްމުނެތިފައި ޑިމޮކްރަސީގެ ތެރެއަށް މާބޮޑަށް ވަދެވި އެކޮޅެއްވެސް އަދި މިކޮޅެއްވެސް ނޭގެނީކަމުގައެވެ.އެބޭފުޅުންގެ ވިސްނުމަކީ މަޖްލިސްގެ އެންމެ ޖާހިލު މީހާގެ ވިސްނުންކަމަށްވެސް ވެދާނެއެވެ.އެކަމަކު މިފަދަ މެންބަރުން އައްޑޫ އަތޮޅުގެ އަގުވައްޓައިލައިފިއެވެ.\nތީ ތަންފުކެއްބޮޑުވަރު އަށްޑޫ ރައްޔިތުންންށްވެސް އޮޅުވާލަން ތިއުޅެނީ.\nސެޕްޓެމްބަރު 20, 2020 00:00\nބައެއްފަހަރު އެއްޗެހޯދަންއުޅެ ނުލިބުނީމަ އެއީ މާމުހިއްމު އެއްޗެނޫންކަމަށް އަމިއްލަ ނަފްސަށް ވިސްނަދީގެން ހިތަށް ތަސައްލީހޯދާ މީހުންއުޅޭ..އެގޮތުން މިސަރުކާރުގެ މީހުންވެސް އެމީހުންގެ ހިތްތަކަށް ހަމަޖެހުން ހޯދަދެނީ ރޔާމީން އިންދި ގަސްތަކުގެ މޭވާއިން ރަހަބަލައިގެން...ގޯހެއްނޫން...އައްޑޫ މީހުން ތިކަމުގަ ބުނާބަހެއް ބަލަން ބޭނުމީ....އަމިއްލަ ސިކުނޑިން ވިސްނާ އަމިއްލަ ލޮލުންބަލާ ބައެއްތޯއިގޭނެ އައްޑޫ މީހުން ބުނާއެއްޗެ އެގުމުން...\nސެޕްޓެމްބަރު 20, 2020 00:04\nދޮގު ވެރިންނަށް އަބަދުވެސް ހެދޭނީ ދޮގު...އެބައި މީހުން ވަނީ ގާފިލުވެފައި...އެބައި މީހުން ﷲ އާއި ރަސަޫލާ އަށް ފުރައްސާރަ ކުރާ މީހުންނަށް ވާގި ވެރިވުމުގައި ދެމިތިބީ\nޢެމީހުންނަށް ހެޔޮ މަގެއް ނުފެންނާނެ\nސެޕްޓެމްބަރު 20, 2020 00:16\nއާޗާ، އެހެންވިއްޔާ ޗެކުމާކު އެ އީ އެމެރިކާގެ ރައީސް އެޅިތަބެއް ބީތާމެން އެހެންމީހުން ބީތާހައްދަން އުޅޭނެކަމެއްނެތް\nސެޕްޓެމްބަރު 20, 2020 00:20\nއިތުރު ފުޅޭ ނުލިޔެ ދޮގު ހެދީ އޭ ލިޔެބަލަ\nސެޕްޓެމްބަރު 20, 2020 00:22\nވާހަކަ ދެއްކިގޮތުން ތަންދޮރު އޮޅުންފިލާ މީހެއްހެން ހިޔެއް ނުވޭ\nސެޕްޓެމްބަރު 20, 2020 00:54\nދަރުމަވަންތަ ހޮސްޕިޓަލު އެޅުނީ ސާލިހުގެ ކަރުނުން.\nސެޕްޓެމްބަރު 20, 2020 01:10\nއިއ އްފަތްތެރި މެންބަރު ހަމާގަތޯ ތިހުންނެވީ މަނިކުފާނު ތިވިދާޅުވެލެ އްވީ ދޮގެކޭ ބުނީކާކުތޯ ތިހެ އްދެވީ ތެދެ އްކަން އެނގެނީ ރަ އީސްޔާމީން ވެރިކަމަށް އެރި އިރު ވެސް ތިޔަވިދާޅުވި ހޮސްޕިޓަލް ހަމަ އެގޮތަށް އެތާގަ އި ހުރިދެ އް ތޯ؟ ެ\nސާބަސް ތިހެންތިބޭނީ އަސްލު ތެދުވެރީން\nސެޕްޓެމްބަރު 20, 2020 01:16\nނޫނޭވާ ނަމުގެ ކުރިޔަށް އިއއ އްޒަތްތެރި ލާފަ ހަމަ ކިޔާވަރުވޭ އިނގޭތޯ!\nސެޕްޓެމްބަރު 20, 2020 01:19\nބުރިޖް އެޅީ ކާކު ތޯ؟\nސެޕްޓެމްބަރު 20, 2020 11:39\nމީނަ ބުނާނީ ބުރިޖެއް އެބައޮތްހޭ، އޮތިއްޔާ އެ އެޅީ މަށޭ. ތަނެއްގެ ދޮޅު ރޯނާއެއް ހުރިއްޔާ ހުންނާނީ މޑޕ ގަ.\nސެޕްޓެމްބަރު 20, 2020 12:30\nޢެކަމު ދޮޅު ރޯނާ މެންނަށް އެންމެން ވެސް ވޯޓު ދޭނީ. ޢޭ ރުން ހަޒާނާ ލޫޓް ވާލަެިގެން އިގި ރޭސި ވިލާތަށް\nސެޕްޓެމްބަރު 20, 2020 01:47\nކަލޯ އަހަުމަދު ރަޝީދޫ. ތިކަހަލ ޕްރޮޖެކްޓް ތައްހިންގުމަކީ މިސަރުކާރަށް ވާވަރު ކަމެއްނޫން. ހޭލާހުރެ ހުވަފެން ނުބަލާ!\nސެޕްޓެމްބަރު 20, 2020 02:34\nއަހްމަދު އެކުރެއްވީ ވަރަށް ހުތުރު މަލާމާތެއް އިބޫގެ ސަރުކާރަށް...\nސެޕްޓެމްބަރު 20, 2020 03:55\nގައުމު ހަދާ އަދި ހިންގަމުން ގެންދަނީ އެމްޑީޕީއިންނޭ ބުނާށެވެ. ކޮންމެ ދުވަހަކު ތިންއިރު އިރަކު 100 ފަހަރު އާދަކޮށް ކިޔަމުން ބޮމުންދާށެވެ. ޔަގީނުންވެސް އެގޭކަމަކީ ތިޔަ 65 ގޮނޑި ދެވަނަ ދައުރަކަށް ދިވެހިން ނުދޭނެކަމެވެ. އުރައްޕެއްނެތް ބަޔަކު ގޮޑިއަކަށް އެރުނީމަ ހީވަނީ އާސްމާނަށް އެރުނީހެންނެވެ. އެއްބަޔަކަށް ހުރިހާބާރެއްދިނީ ހުރިފެންވަރާއި ފަންވަރު ބެލުމަށްޓަކައެވެ. ކޮށިތެރޭގައި ކުރާކަމަކީ ރައްޔިތުން ގޮބޯއައްދަން ނާޗަރަންގީ ކުޅުމެވެ. ފާސްކުރާ ބިލަކުން ރައްޔަތުމީހާ އިތުރަށް ނިކަމެތިވަނީއެވެ. އޮއްޓަރެއްހުރި ކަމެއްކުރަނީކީނޫނެވެ. އަބަދުވެސް ކުރީގެ އަނިޔާގެ ވާހަކަދައްކާލަދައްކާ ތިބެނީ ހިތުން ދިވެހިންނަކީ ވިސްނާބައެއް ނޫންކަމުގައި ދެކިގެންނެވެ. މީނާއާއި މީނަގެ ބޭބެ ޔާމީނާއި ފެޔަށްޖެހުނީ ދަރުމަވަންތަ ހޮސްޕިޓަލާއި އައްޑޫ ހޮސްޕިޓަލަށް ބޭނުންވާ މެޝިނަރީތަކާއި އިކުވިމަންޓްތަކުގެ ޑީލްނުދީގެން ނަގަން އުޅުނު ބޮޑު ކަޓް ލިބޭގޮތް ނުވުމުންނެވެ.\nސެޕްޓެމްބަރު 20, 2020 04:04\nޖީބުގެ ގަލަމެއް ކަރުގައި ޓައިއެއް ތުރުކުރައްވައިގެން އަތްނޮއޮޅާ ގަމީސްކޮޅުގައި ހުރުމަކީ، ތިމާއަކީ ހުރިހާކަމެއް ދަންނަ މީހަކަށް ވެވޭކަމެއްނޫނެވެ. މިޒާތުގެ މީހުނަށް ކިޔައިއުޅެނީ ރޯނު އެދުރުން ކަމަށެވެ.\nސެޕްޓެމްބަރު 20, 2020 05:19\nދައްޖާލުންނަކީ މިގައުމުގެ މަޖްލިސްގައި ތިބި މޑޕ ގެ މެންބަރުން. ދޮގުހެދުމާ އޮޅުވާލުމާ މަކަރު ވެރިކަމަކީ މިމީހުނނަށް ވާރުތައިންލިބިފަހުރި މުދާކަހަލަ. މިތަން ހަލަކުވެގެންދާނީ މިކަހަލަ ނުބައި މީހުން ގިނަވެ މިމީހުންނަށް ސަޕޯޓްދޭ ނުބައި މީހުންގެ ސަބަުން.\nސެޕްޓެމްބަރު 20, 2020 05:24\nއިކުއިޓޯރިއަލް ސެންޓަރަކީ ރައަސް ނަޝީދުގެ ވެރިކަުގައިބސާކް ސަމިޓަށް ހެދި ތަނެއް. އެތަންވީނާނާވަމުން ދަނިކޮށް ރައީސް ޔާމީންގެ ދައުރުގައި އެތަން ރައްކާތެރިކޮށް އަދި ެއތަނަކީވެސް ރައްޔިތުންގެ މުދާކަމުގައިވާތީ އެތަން ސަލަމަތްކޮށްދީ ބަލަހައްޓައިދީ އެތަނުގެ ބޭނުން އެންމެ ރަނގަޅުގޮތުގައި ހިފޭނެގޮތުން އެތަން ތަރައްގޯކޮށް ހޮސްޕިޓަލްއަކަށް ހަދާ އެންމެ ޒަމަނީ މެޝިނަރީއާ ބޭނުނވާ ހުރިހާ އާލާތެއްގަނެދީ އެތަން ހޮސްޕިޓަލަކަށް ހެދީ. މިސަރުކާރަށް ކުރެވުނު ކަމަކީ އައްޑޫ ރައްޔިތުންނަާް އެތަނުގެ ޚިދްމަތް ލިބުނަނުދީ 1 އަހރު ހިފެހެއްޓުން. ހަސަދަވެރި ނުބައިވެރިން އައިމަ ރައޔިތުންނަށް ކުރާޖެއްސުން މިސަރުކާރުން ކުރަނީ.\nސެޕްޓެމްބަރު 20, 2020 05:28\nމިއީ ފަނަ ކުރާ ސަރުކާރެއް. ރަސްރަނި ބަގީޗާގެ ފިނި ޕާކް ހަލާކުކޮށްލައިފި. ރަަްފަންނުގެ ޕެވީލިއަންހަލާކު ކޮށްލައިފި. ރަސްފަންނުގެ ބީޗާ މިގައުމުގެ ރައީސުންގެ ފާލަންކޮޅު ހަލާކުކޮށްލައިފި. މިގައުމުގެ ވެރިކަމަކީ ބޭރުގެ ބަޔަކު މިތަން ހިފައިގެންތިބެ ކުރާ ވެރިކަމަކާ އެއްވެސް ތަފާތެއްނެތް. ރައްޔިތުންގެ މުދާ ގަސްތުގައި ހަލާކުކޮށް ގައުމަށް ގެއްލުން ދެމުންދަނީ. މިވެރިކަން ބަދަު ނުކޮށް ދިވެހިން ތިބޭނެކަމަށް ހީނުކުރާތި!\nސެޕްޓެމްބަރު 20, 2020 05:29\nގަޑީގެގޮތުން އެހެން ބުނެވިދާނެ.\nސެޕްޓެމްބަރު 20, 2020 05:36\nކަމެއް ފުރިހަމަނުކޮށް އެކަމުގެ ފަޚްރު ހާސިލުކުރަން އަޑުއުފުލުމަކީ ޒިންމާ ދާރު ސިފައެއް ނޫން\nސެޕްޓެމްބަރު 20, 2020 06:25\nމުގުލުގައިވެސް އަމިއްލައެދުނބޮޑު ވަގުން. ދެން އެއިން ނުކުންނާނީވެސް ވަގުން. ދޮގުވެރިންނާއި ވައްކަން ކުރާމީހުން ﷲފާޅުކޮށްދެއްވާނީ އެބައެ އްގެ ދުލާއަތުން\nޜައްޔިތުމީހާ މޮޔައީ ދެއްތޯ ހަމަ. ޙަހަހަހަަަހަހަހަަ\nސެޕްޓެމްބަރު 20, 2020 06:31\nއއއއެހެންވެޖެޔާ ތިހިޔާޅީފުލޯ އޭނާދުނިޔެ އައ އީ މިސަރުކާރުގާ ؟\nސެޕްޓެމްބަރު 20, 2020 07:20\nސެޕްޓެމްބަރު 20, 2020 07:26\nއަހައްމަދާ، މިސަރުކާރުން ހެދިތަނެއްވިއްޔާ އެހެރީ ކަލޭގެ ގޯތިތެރޭހަދާފައި ކުރީގެ ރައީސްގެ އޮފީސް ނަމުގައި ނަންބޯޑުޖަހާފައި. ކަލޭމެން އައްޑޫގެ މަޖިލިސްމެމްބަރުންނާއި ކައުންސިލަރުންނާއި ދެންވެސް ރައީސް ނަޝީދަށާއި އެމްޑީޕީއަށް މަރުދީގެން އުޅުނު އައްޑޫމީހުންނަށް މިހާރު ތިއޮތީ ރާކަނިމަސްކެވިފައި. ކަލޯމެން އެދުވަހު އައްޑޫ ރައްޔިތުންނަށް ދެއްކެ ބޮޑު މަންޒަރު މިއަދު އަވާމެންދުރަކަށްވެއްޖެ، ކަލޯމެންގެ ސަރުކާރުގެ ދައުރު ނިމިގެން ދާއިރުވެސް ކަލޯމެން ތިބޭނީ ޔާމީނުގެ ވެރިކަމުގައި ރާއްޖޭގެ އެތަންމިތަނުގައި ފެށި އުމްރާނީ ތަރައްގީގެ މަސައްކަތްތަށް ފެނި އާޝޯހްވެ އަންތަރީސްވެފައި. ބަލަ އަހައްމަދާ ޔާމީނު ވައްކަންކުރިޔަކަސް ރައްޔިތުންނަށް ފައިދާވާނެ ފަސޭހަ ލިބޭނެ ކިތަންމެ ކަމެއް ކޮށްފިއޭ. ކަލޭމެންގެ ސަރުކާރުގެ ދައުރު ނިމިގެންދާއިރުވެސް އައްޑޫ ސިޓީ މިއޮތީ ޔާމީނުގެ ވެރިކަން ނިމުނު އިރުވެސް އޮތްގޮތަށް. އައްޑޫގެ ތަރައްގީއަށް ކަލޭމެން ބައިއަތުހިފައިގެން ތިތިބީ ފިނިހަކަ ސްޕީޑްގެ އިންޑިޔާއާއި، ލައްކަ ތަރައްގީއަންނާނެ އެމީހުންނާއި އެކު، އިންތިހާބަށް ދެދުވަހަށް ވުމުން މަގުހެދުމާއި ބަނދަރުހެދުމާއި އައްޑޫ އެއާޕޯޓޭ ކަހެރުވަކޭ ކިޔައިގެން ފުމެއަރައިގަންނާނެ، އިންތިހާބު ނިމުނީމައި އެކަން ނިމުނީ. ކަލޭމެންގެ ސަރުކާރުން އައްޑޫގައި ހަދަނީ ދުމަށި މަސްފެކްޓަރީޔޯ ކިޔަނީ، އެއީ އައްޑޫމީހުންނަށް ހައްގުވާ މިންވަރަކީ. ބާރަށް އަތްޖަހައި ދައުރު ނިމުމުގެ ކުރިން ޗެކްމާކްގެ ވިޔަފާރި ކުރިއެރުވޭތޯބަލާ. އިތުރު ދައުރެއްނުލިބޭނެ ތިޔާކަހަލަ މަރުމޯލުންނަކަށް.\nސެޕްޓެމްބަރު 20, 2020 07:27\nމި ވާހަކަ ދެއްކެވި ބޭފުޅާ މިހާރު އެހެރަ އިސްކޮޅާއި ރޫފަޔާއެކު އެ ހަށިގަނޑު ހަމަ ކުއްލިއަކަށް ވުޖޫދުކުރީ ވެސް މި ސަރުކާރުން.\nސެޕްޓެމްބަރު 20, 2020 07:42\nއައްޑޫ އިކުއެޓޯރިއަލް ހޮސްޕިޓަލައަކީ އައްޑޫގެ އިއްޒަތްތެރި މެމްބަރު އަހްމަދުރަޝީދުގެ ޗެކްމާކް ޕްރައިވެޓްލިމިޓެޑް އިން އައްޑޫ ރައްޔިތުންނަށް އަޅައިދިން ފުރިހަމަ ހޮސްޕިޓަލެއް.\nމިގޮތް މާރަނގަޅެއްނު އަހްމަދު.\nސެޕްޓެމްބަރު 20, 2020 07:43\nޔާމީނު ރައީސްކަން ކުރެއްވީވެސް މި ސަރުކާރުގައި.\nސެޕްޓެމްބަރު 20, 2020 07:50\nމިކަހަލަ ދޮގުތައް ހަދާމީހުންގެ ލޮލައްވެސް ފެންނާ ތެދު ދޮގައް މީ ފަހުޒަމާ ޒަމާނައް ފާޅުކުރައްވާނެ ކަމައް އަންގަވާފަވާ ކަހަލަ އެއްޗެއް. ތިހިރީ ނަޝީދުކާރިން ފިލާވަޅު ލިބިފަ......\nސެޕްޓެމްބަރު 20, 2020 08:16\nކާކަށް އޮޅުވާލަން ވެގެން ތިޔަހެން ތިކިޔަނީ..\nސެޕްޓެމްބަރު 20, 2020 08:26\nޝުކުރިއްޔާ ލޮބުވެތިރައީސް ޔާމިން. މިތިއްބެވި އިއްޒަްތެރި ގަމާރުންނަށް ތަރައްގީކުރުމުގެ އައިޑިއާސް ދެއްވިކަމށްޓަކައި. ވީރާނާ ވަމުންދިޔަތަނެއް އައްޑޫގެ މުހިއްމު އެއްބިނާކަމުގައި ތަރައްގީ ކޮށްދެއްވީތީ. އަދިވެސްއެއްފަހަރު ﷲގެ އިރާދަފުޅާއިއެކު މިގައުމު ތަރައްގީ ކުރުމަށް ފުރުސަތުލިބިލައްވާނެ. އާމިން.\nސެޕްޓެމްބަރު 20, 2020 08:32\nބަލަ އަދުނާ އެހަދަނީ ތެދު ކަލޭގެވެސް އަގަހައްދު ޖަހަންޖެހޭނެ ކިތައްފަހަރު ކަލޭވިސްނާލަބަލަ ކަލޭ ދޮގުހަދާ އޮޅުވާލާފަ ވާމިންވަރު ހަމަޔަގީން ކަލޭވެސް ދެރަވާވަރަށް ކަލޭ އޮޅުވާލުމާއި މަކަރާއި ހަދާފައެބަހުރި މައުމޫނު ސަރުކާރުގާ ކަލޭ ކުރިކަމެއް ނެގި ނާޖާއިޒު ފައިދާގެ2ކަމެއް ހާމަކުރަންވީތަ ކަލޭ ބުނެފިނަމަ ހާމަކުރާނަން މަ ކިޔާދޭނީ ހަގީގަތް ހެކިންވެސް މަދެއްނޫން ....\nމީނަ މިހުރީ މަސްތުގެ ހާލުގައިތޯ ބަލާލާ އަދި ލޮލުގައި އެއްވެސް ކަހަލަ މައްސަލައެއް ހުރިތޯ ޑޮކުޓަރަށް ވެސްދައްކާލާ މަޖިލީހުގައި ރައްޔިތުން ތަމްސީލްކުރާ މީހުންގެ ލޮލާ ކަންފަޔުގައި މައްސަލައެއް ހުރުން އެއީ ވަރަށް ބޮޑު ގޯހެއް\nސެޕްޓެމްބަރު 20, 2020 09:09\nކަލޭމެންނައް އެގޭނީ ހުސް އަނގަ ތަޅަން ކަލޭމެން ނަށް އެގޭނީ ވައްކަން ކުރަން އެކަނި ނުވާވަރުން އަދިވެސް ވައުދު ވެގެން ވެރިކަމައް އާދެވޭތޯ ބަލާތި\nސެޕްޓެމްބަރު 20, 2020 09:29\nޖުމްލަކޮށް މާލެ ހިމެނޭހެން ރާއްޖޭގެ ހުރިހާ ރަށެއްގަ ކުރީސަރުކާރުން ކޮށްފަހުރި ހުރިހާކަމެއް އެއީމިސަރުކާރުން ކުރިކަންތައްތައް ކަމަށް ހަދަންފެނޭ ކަންނުވެ ނަންވިޔަސް އެއީ ހާދަބޮޑުވަރެކޭ\nސެޕްޓެމްބަރު 20, 2020 09:31\nމިކަހަލަ ބުރާންތިން އައްޑޫ ގޮޑިހޫނުކުރަން ހޮވަން މަސަތްކަކުރެވުނީތީ ރަޔަތުންގެފަރާތުން މާފައްއެދެން މިކަލޭގެ ހަމަބިމަތިރިވާދުވަހު ހުރިހާގޮތަކައް ތިރިވާނެކަމައް އުއްމީދު ކުރަން ...\nސެޕްޓެމްބަރު 20, 2020 09:36\nބޮޑު ނަމުރޫދު.... އައްޑިހަ އަށް ފަހަރު ތިހެން ކިޔަން އެއީ ހަމަ ރައީސް ޔާމީން އެޅުއްވި ތަނަކަށް ނޫނީ ނުވާނެ.\nސެޕްޓެމްބަރު 20, 2020 09:48\nއައްޑޫ މީހުންނަކީ ދެން ވަރަށް ހަރާމްކޯރު ބައެއް އެހެންވުމުންނޭ މަމެން އެމެންނާއި ހިއްސާ ވެގެން ވިޔަފާރި އެއްވެސް ނުކުރަނީ އަންހެނުން ވެސް އެގޮތް ފިރިހެނުންވެސް އެގޮތް އެއީ އެންމެން ދަންނަ ބޮޑު ސިއްރެކޭ...\nސެޕްޓެމްބަރު 20, 2020 09:55\nއެއީ ހަމަ ވަރަށް ބޮޑު ތެދެއް!\nއެތަން ހަދަން ސިމެންތިގެށީ ޗެކްމާކް އަޙުމަދު ރަޝީދު\nމި ހުރިހައިކަމެއް ވީއިރު އެ ތިންމީހުން ތިބީ ބޯބުރާންތިވެފައި\nސެޕްޓެމްބަރު 20, 2020 10:17\nނޫނޭ ކަލޭ އެޅި ތަނެއް އޭ. މެމްބަރު ކަމުގައި ހުރެ ވާނުވާގައި.\nސެޕްޓެމްބަރު 20, 2020 10:18\nޔަޤީން ލާރިގަޑެއް ލިބޭނެ މިކަހަލަ ދޮގުތައް ހަދައިގެންވެސް. ޔާމީނާ ދެކޮޅުވީ ރިސޯޓެއް ހަދަން ރަށެއް ނުދީގެން. މިފަހަރު ލިބޭނެ ކަމަށް ބަލަމާ.\nސެޕްޓެމްބަރު 20, 2020 10:30\nތިމަންނަމެނައް ކަމެނުވާހާލު މީހުންކޮއްފަ ހުންނަކަންތަކާ އަމިއްލަޔައް ހަވާލުވިޔަކަސް ރައްޔަތުންގެ ގިނަބަޔަކު މިތިބީހޭލާ ބަލަން ތިކުޅޭޑުރާމާ ތިޑުރާމާނިމުންވަރައް ހިތިވާނެކަން ހަދާންކުރާތި ވަކިހިސާބަކައް ދަންދެކައް ބަލަންމިތިބެނީ ހަށިފޮޅާލާފަ ނިކުންނަދުވަސް ދާދިކާރީގަ އެބްއޮތްަ\nސެޕްޓެމްބަރު 20, 2020 10:43\nކަލޯމެނަށް ކަމެއް ކުރެވޭތަ އެބަ. ރައީސް ޔާމީން ކުރެއްވިކަންތައްތައް ރަނގަޅުކަމުން އަމިއްލައަށް ކުރިކަމެއްކަމަށް ބުނެވެނީ. ކަޑަވިޔަސް ބޮޑުވަރުތީ. މިސަރުކާރުން މިއޮތީ ވިޔަފާރިކުރުންވެސް މަނާކޮށްފަ. ރައްޔިތުން ފިއްތާލާފަ. މަހަކު 250 ޑޮލަރަށްވުރެ އިތުރަށް ވިޔަފާރިމަނާ. އަދިވެސް ވައްކަންކުރެވޭތޯ ބަލާ.\nސެޕްޓެމްބަރު 20, 2020 11:23\nމިއީ ﷲ ގަންދީ ހުވާކޮށްގެން ރައްޔިތުންގެ މަޖިލިހުގައި ތިބި ރައްޔިތުންގެ ފައިސާއިން އުޅޭ މީހުން ދައްކާ ވާހަކަ.\nކިހިނެއް މިކަހަލަ ބަޔަކު ދައްކާވާހަކަ ގަޞުލު ކުރާނީވެސް\nސެޕްޓެމްބަރު 20, 2020 11:33\nމެންބަރު އަހްމަދު ރަޝީދު މެން ކަހަލެއި މީހުން އައްޑޫ މީހުން ހޮވާނެއި. މުއައިން. އަހްމަދު ރަޝީދު މެން ރަށަށް އޭނޭއި ވޯޓް ކަވެރި ވީމެއި ވޯޓް ހޯދާ އެކަނި.\nސެޕްޓެމްބަރު 20, 2020 11:35\nއެހެން ވެއްޖެއްޔާ ކަލޭތީ އަންނިގެ ކާފަ ދަރިއެއް\nސެޕްޓެމްބަރު 20, 2020 11:44\nއަދިވެސް ބުނެލާނީ މަޑުން މިތިބެނީ ކޮވިޑާ ހެދިއޭ. ކަލޭމެން ދަބަސް ޕެކްކޮށް ރެޑީވާށޭ. ރައްޔިތުން ކަލޭމެންނަށް ސަލާމް\nސެޕްޓެމްބަރު 20, 2020 11:47\nރ ރީންދޫ ކުދިންވެސް މިހާ ރު ލަދުގަނޭ. ރީނދޫ މީހެކޭ ބުންން. ބީތާޔަކު ގެނެވުނީމަ\nސެޕްޓެމްބަރު 20, 2020 23:42\nމުޅި އަތޮޅައް މީނަ މަޝްހޫރުވެފަ އޮންނަނީ ދަހި އަމިއްލަ އެދުންބޮޑު ކިބުރުވެރި މީހެއްގެ ގޮތުގާ މީނަ ބަލާގައްބަޔަކު ބަލާގަތީ މީނަގެ ޖާނީ ދުޝްމަންގެ ފަރާތުން\nސެޕްޓެމްބަރު 21, 2020 01:39\nމިނޫނީޔާ ނަށަމުން ވާހަކަ ދައްކާ މީހެއް އަދި މަޖިލީހަކައް ނުހޮވޭހެން ހީވަނީ ރިސޯޓް ވަޒީފާގަ އުޅުނުއިރު ވަގައް ނެގި ލާރިންނޭވެސް ކިޔާ މިސަރުކާރުން ޗެކުމާކްގެ އިންވެސްޓްމެންޓަކީ މީވެސް ވެދާނެތެދަކައް ބިތުފަންގި ވެއްޓްނީމަ އެގޭނީ.......\nސެޕްޓެމްބަރު 21, 2020 06:20\nއަހަންމަދޫ ތިވަރު ނުވިޔަސް ދެން ބާކީތިބި ދަރިންނަށާއި ކަލޭގެ އާލިއާ އައް ވެސް ވަޒީފާ ޔަގީން


Covax in 12,000 vaccine dose dheefi\nއިންޑިއާއިން ރާއްޖެއަށް ހަދިޔާކުރި ވެކްސިން ރާއްޖެ ގެނައުން: މިއަދު ކޮވެކްސް އިން ވަނީ 12،000 ޑޯޒް ހަދިޔާ ކޮށްފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nކޮވެކްސް ފެސިލިޓީއިން ރާއްޖެއަށް 12،000 ކޮވިޑް ވެެކްސިން ޑޯޒް ހަދިޔާ ކޮށްފި އެވެ.\nރާއްޖެ ވަނީ ކޮވެކްސް ފެސިލިޓީގައި ބައިވެރިވެފައެވެ. ކޮވެކްސް މެދުވެރިކޮށް ރާއްޖޭގެ އާބާދީގެ 20 އިންސައްތައަށް ހިލޭ ވެކްސިން ލިބޭނެ އެވެ. ހެލްތް މިނިސްޓްރީން ބުނީ ކޮވެކްސް އިން 12،000 ކޮވިޑް ވެކްސިން މިއަދު ރާއްޖެއަށް ހަދިޔާކޮށްފައިވާ ކަމަަށެވެ. ކޮވެކްސްއިން ހަދިޔާ ކޮށްފައިވަނީ އޮކްސްޕޯޑް-އެސްޓަރެޒެނިކާގެ ވެކްސިން ކޮވިޝީލްޑެވެ.\nރައީސް ސޯލިހުވެސް ވަނީ ކޮވެކްސް ފެސިލިޓީ ތެރެއިން 12،000 ޑޯޒް ލިބިފައިވާތީ އެކަމަށް ޝުކުރު އަދާކުރައްވާފައެވެ. ކޮވެކްސް ފެސިލިޓީއިން ރާއްޖެއަށް 100،000 ސިރިންޖުވެސް މިދިޔަ މަހު ހަދިޔާކޮށްފައިވެއެވެ.\nމިިިދިޔަ މަހުގެ މަހުގެ ފުރަތަމަ ދުވަހު ރާއްޖޭގައި ވެކްސިން ޕްރަގްރާމު ފަށާފައިވާއިރު މިހާތަނަށް 145،000 މީހަކަށް ވަނީ ވެކްސިންގެ ފުރަތަމަ ޑޯޒް ދީފައެވެ. ރާއްޖޭގައި ޖަހަނީ އިންޑިއާއިން ހަދިޔާކޮށްފައިވާ ވެކްސިނެވެ. އެއީ އޮކްސްޕޯޑް-އެސްޓަރެޒެނިކާގެ ވެކްސިން ކޮވިޝީލްޑެވެ. ރާއްޖެއަށް 100،000 ޑޯޒްގެ ވެކްސިން ހިލޭ ލިިބިފައިވާއިރު، އިތުރު 100،000 ޑޯޒް ވަނީ ދީފައެވެ. ސަރުކާރުން ވަނީ އިތުރު 700،000 ޑޯޒް ގަންނަން އެސްޓްރާޒެނެކާއާއެކު އެއްބަސްވުމެއް ވެސް ހަދާފަ އެވެ.\nޗައިނާ ސަރުކާރުންވެސް ވަނީ ދިވެހިރައްޔިތުންނަށް 200،000 ޑޯޒްގެ ވެކްސިން ހަދިޔާކުރަން ނިންމާ އެކަން އިއުލާނުކޮށްފައެވެ. އަދި ހެޔޮއެދޭ ފަރާތަކުން ވަނީ ޗައިނާ ވެކްސިންގެ 5،000 ޑޯޒް ހަދިޔާކޮށްފައެވެ. ނަމަވެސް އެ ވެކްސިން ބޭނުންކުރުމުގެ ހުއްދަ ފުޑް އެންޑް ޑްރަގް އޮތޯރިޓީން ނުދެއެވެ.\nރައީސް އިބްރާހިމް މުހައްމަދު ސޯލިހު އަހުމަދު ނަސީމް މިނިސްޓްރީ އޮފް ހެލްތު + ކޮވިޑް-19 ކޮވިޑް ވެކްސިން\nރާއްޖެއިން ފައިޒާ ވެކްސިން ގެންނާނެ: ނަސީމް


Sekulovski ge contrect hama vejje\nމާޒިޔާއަށް ލީގް ޗެމްޕިއަންކަން ހޯދައިދިނުމަށް ފަހު ސެކްލޮސްކީ، ލީގްގެ ޝީލްޑް ހިފައިގެން ފޮޓޯއަކަށް ހުއްޓި\nކޮރޯނާ ވައިރަސްގެ ސަބަބުން މާޒިޔާއަށް ފުޓްބޯޅަ ސީޒަން ނުނިމުނު ނަމަވެސް، އެޓީމުން މެސަޑޯނިއާގެ ކޯޗް މަރުޔާން ސެކްލޮސްކީ އާ އެކު ހަދާފައިވާ ކޮންޓްރެކްޓް ހަމަ ވެއްޖެ\nނިމިދިޔަ ސީޒަންގެ ދިވެހި ޕްރިމިއާ ލީގްގެ ޗެމްޕިއަން މާޒިޔާއަށް ހޯދައިދިން ކޯޗްގެ ކޮންޓްރެކްޓް ހަމަވީ މާޗް މަހުގެ 31 ވަނަ ދުވަހު އެވެ. ރާއްޖޭގެ ލީގްގެ ދެ ވަނަ ޓީމުގެ ހައިސިއްޔަތުން އޭއެފްސީ ކަޕުން މާޒިޔާއަށް ފުރުސަތު ލިބުނީ ކޮލިފައިން ބުރުންނެވެ. ސެކްލޮސްކީގެ ކޯޗް ކަމުގެ ދަށުން ކޮލިފައިން ބުރުގައި ބަންގުލަދޭޝްގެ ޑާކާ އަބަހާނީ އާއި އިންޑިއާގެ ގަދަ ބާރު ބެންގަލޫރު އެފްސީ ބަލި ކޮށް، މާޒިޔާއިން އޭއެފްސީ ކަޕްގެ ގުރޫޕް ސްޓޭޖުން ޖާގަ ހޯދި އެވެ.\nގުރޫޕް ސްޓޭޖުގައި މާޒިޔާއިން ކުޅުނު ފުރަތަމަ މެޗުގައި މިދިޔަ މަހުގެ 10 ވަނަ ދުވަހު އިންޑިއާގައި ޗެންނާއީ ސިޓީއާ ދެކޮޅަށް ކުޅުނު މެޗު ނިމުނީ 2-2 ން އެއްވަރު ވެގެންނެވެ. އެ މެޗަށް ފަހު، ކޮވިޑް-19 އާ ގުޅިގެން އޭއެފްސީގެ ހުރިހާ މުބާރާތެއް ފަސް ކުރި އެވެ.\nސެކްލޮސްކީ ބުނީ، ކުރިންވެސް ވާހަކަ ދެކެވިފައި ވާނީ އޭނާގެ ކޮންޓްރެކްޓް އާ ކުރުމަށް ކަމަށެވެ. އެހެންނަމަވެސް ކޮރޯނާ ވައިރަސް އާއެކު ފަސް ކުރި އޭއެފްސީ ކަޕް ފަށާނެ ދުވަހެއް ނޭންގޭތީ ކޮންޓްރެކްޓް އާ ނުކުރަން ނިންމީ ކަމަށެވެ. އޭނާ ބުނީ މިހާލަތަކީ އެއްވެސް ކަމެއް ޕްލޭން ކޮށްގެން ކުރެވެން އޮތް ހާލަތެއް ނޫން ކަމަށެވެ.\nއޭނާގެ ކޮންޓްރެކްޓް ހަމަވި ފަހުންވެސް ދެ މަސް ދުވަހަށް ވުރެ ދިގު މުއްދަތެއް ފާއިތުވީއިރުވެސް އޭނާ ހުންނަން ޖެހުނީ ރާއްޖޭގަ އެވެ. ކޮރޯނާ ވައިރަސް އާ ގުޅިގެން ރާއްޖެ އާއި މެސަޑޯނިއާގެ އެއާޕޯޓްވެސް ބަންދުކޮށްފައި ވުމުން އޭނާ އަޑް ފުރޭނެ ގޮތެއް ނެތެވެ.\nކުލަބުގެ ކޮންޓްރެކްޓްގައި ނެތް ނަމަވެސް އޭނާ އާ އެކު މާޒިޔާގެ މެނޭޖުމެންޓުން ތިބުމުން ސެކްލޮސްކީ ވަނީ އެކަން ވަރަށް ބޮޑަށް ފާހަގަ ކޮށްފަ އެވެ.\n"ކޮންޓްރެކްޓް ހަމަވި ފަހުންވެސް ދެ މަސް ވީ، އެކަމަކުވެސް މާޒިޔާގެ މެނޭޖުމެންޓުން އަހަންނަށް ބަރާބަރަށް އެހީތެރިކަން ފޯރު ކޮށްދޭ،" ސެކްލޮސްކީ ބުންޏެވެ. "މާޒިޔާގެ ޗެއާމަން އާއި މެނޭޖުމެންޓުގެ މިހާލަތުގައިވެސް އަހަންނަށް ލިބޭ ސަޕޯޓް ޝުކުރުވެރި ކަމާއެކު ފާހަގަ ކުރަން."\nމާޒިޔާގެ ބިދޭސީ ކުޅުންތެރިންގެ ކޮންޓްރެކްޓްވެސް ވަނީ ހަމަވެފަ އެވެ. އެ ޓީމުގެ އަފްގާނިސްތާންގެ ދެ ކުޅުންތެރިން ކަމަށްވާ، ގޯލްކީޕަރު އޮވިއަސް އަޒީޒީ އާއި ޑިފެންޑަރު ޝަރީފް މުހައްމަދު ރާއްޖެއިން ދިޔަ ނަމަވެސް ސާބިއާގެ މިޑްފީލްޑަރު ޕީޓާ ޕްލަނިޗް އާއި ފޯވަޑް ކޯނޭލިއަސް ސްޓްވާޓް (ކޯނޭ) ހުރީ އަދިވެސް ރާއްޖޭގަ އެވެ.


Esha Deolge Instagram Account Hack Koffi - Vaguthu\nއީޝާ ޑިއޯލް އަކީ ޑިއޯލް އާއިލާގައި އެންމެ އަލިގަދަ ފަންނާނަށް ނުވެދާނެއެވެ. އެހެންނަމަވެސް ފިލްމީ ދާއިރާއިން މާ ކުޅަދާނަ އެކްޓިން އެއް ނުުދެއްކުނު ނަމަވެސް މީސްމީޑިއާގައި އީޝާ ދަނީ ރަނގަޅު ޕްރޮފައިލްއެއް ދަމަހައްޓަމުންނެވެ. ލެކްމޭ ފަދަ ޝޯތަކުގެ ޝޯ ސްޓޮޕަރކަން ކޮށް، ކަތަކް ޑާންސް ފަދަ ޑާންސް ތަކުގެ މަގްބޫލް މޫނަކަށް އީޝާ ވަނީ ވެފައެވެ. އެ ހުރިހާ ކަމެއް ފޭނުންނާއި ހިއްސާކުރަމުން އޭނާ އައީ މައިގަނޑުގޮތެއްގައި އޭނާގެ އިންސްޓަގްރާމް އެކައުންޓް ބޭނުންކޮށްގެންނެވެ.\nމިއަދު ހެނދުނު ޓްވިޓަރގައި އީޝާ ހިއްސާ ކުރި މެސެޖެއްގައި ބުނެފައި ވަނީ އޭނާގެ އިންސްޓަރގްރާމް އެކައުންޓް ހެކްކޮށްފައިވާކަމަށެެވެ. އޭނާ ވަނީ އެކައުންޓް ހެކްވީ ކޮޕީ ރައިޓް ވައޮލޭޝަން އައުމުން އެއަށް އިޖާބަ ދިނުމުން ކަމަށް ވެސް ބުނެފައެވެ. އޭނާގެ އެކައުންޓް ހެކްކުރުމަށް ފަހު އިންސްޓަގްރާމް ސަޕޯޓަށް އެ އެކައުންޓުގެ ނަން ވަނީ ބަދަލުކޮށްފައެވެ.\nއެހެންނަމަވެސް އީޝާގެ ޓީމުން ކުރި މަސައްކަތާއި އެކު މިހާރު އޭނާގެ އެކައުންޓް ވަނީ އަލުން ލިބިފައެވެ.\nއޭނާ ވަނީ ފޭނުންގެ ކިބައިން އެ އެކައުންޓް ހެކްވުމުން މަޢާފަށް އެދިފައެވެ. ހޮލީވުޑް އާއި ބޮލީވުޑްގެ ތަރިންގެ އެކައުންޓްތަކަށް މިފަދަ ހަމަލާތައް ދިނުމަކީ އާއްމު ކަމެކެވެ. އެ ތަރިންގެ އެކައުންޓުތަކުގައި ހުންނަ ފޮޓޯތަކުގެ ތެރެއިން ޒާތީ ފޮޓޯތައް ލީކުކޮށްލުމާއިި، ބްލެކްމެއިލްކުރުން ފަދަ ކަންކަން ކުރިން ދިމާވެފައި އެބަހުއްޓެވެ.\nބޮލީވުޑްގެ ބަތަލާ އަދި ޓީވީ ތަރި ހީނާ ހާންގެ އެކައުންޓު ހެކްކުރަން އުޅުނު މައްސަލަ ވެސް ފެންމަތިވިއެވެ. މީގެ އިތުުރުން ކަރިޝްމާ ތަންނާ އާއި ރާކީ ސާވަންތު ފަދަ ފަންނާނުންގެ އެކައުންޓުތަކަށް ވެސް މިފަދަ ހަމަލާތައް ވަނީ ދީފައެެވެ.


Ooredoo 5G ge hidhumaiy emme furathama VR cafe ah | Hathaavees\nއުރީދޫގެ 5ޖީީ ގެ ހިދުމަތް އެންމެ ފުރަަތަަމަ ވީއާރ ކެފޭއަށް\nއުރީދޫ 5ޖީ އެކްސްޕީރިއަންސް ޒޯނެއްގެ ގޮތުގައި ވީއާރް ކެފޭ ހަމަޖެއްސުމުގެ ތެރެއިން --\nއުރީދޫގެ 5ޖީ އެކްސްޕީރިއެންސް ޒޯންއެއްގެ ގޮތުގައި ވީއާރު ކެފޭ ހަމަޖައްސައިފިއެވެ. އިންޓަނެޓުގެ އެންމެ ހަލުވި ސްޕީޑް ގެނެސްދޭ ޓެކްނޮލޮޖީ 5ޖީ ޚިދުމަތް، އުރީދޫ މޯލްޑިވްސްއިން މާލެއަށް ތަޢާރަފުކޮށްފައިވަނީ ބޭއްވި ހާއްސަ ރަސްމިއްޔާތެއްގައެވެ.\nއޫރިދޫގެ ޑިޖިޓަލް ޕާރޓްނާރކަމާއި އެކު ފުރަތަމަފަހަރަށް ރާއްޖޭގައި ހުޅުވިގެން ދިޔަ "ވަރޗުއަލް ރިއަލިޓީ ކެފޭ" އަކީ އުރީދޫގެ 5ޖީ އެކްސްޕީރިއެންސް ޒޯންއެއްގެ ގޮތުގައި ހަމަޖައްސާ އެކަންވަނީ އެރަސްމިއްޔާތުގައި އިޢުލާންކޮށްފައެވެ.\nމިރަސްމިއްޔާތުގައި ވާހަކަ ދައްކަވަމުން ވީއާރުކެފޭގެ ސީއީއޯ އަލީ ނާހިޒް ވިދާޅުވީ، އުރީދޫގެ 5ޖީ އެކްސްޕީރިއެންސް ޒޯންއެއްގެ ގޮތުގައި ފުރަތަމަ ވިޔަފާރިއަކަށް ވީއާރުކެފޭ ވެގެން ދިއުމަކީ އުފާކުރާކަމެއްކަމަށެވެ. އަދި 5ޖީ ޓެކްނޮލޮޖީއަކީ ގޭމްކުޅޭ ފަރާތްތަކުން އިންތިޒާރުކުރަމުން އަންނަ ޓެކްނޮލޮޖީއެއް ކަމަށެވެ. ވީއާރު އަދި އޭރާއު ގޭމްތައް ހައި ކުއަލިޓީ އިންޓަރނެޓްއެއްގައި ތަޖުރިބާކޮށްލެއްވުމަށް މަގުފަހިވެގެން ދިޔަކަން ފާހަގަކުރެއްވި އެވެ.\nމިރަސްމިއްޔާތުގައި ވަނީ އީޓޫއެސް ގޭމިން އާއި ވީއާރުކެފޭ ގުޅިގެން އޫރިދޫގެ އެހީތެރިކަމާއިއެކު ވާރޗުއަލް ގޭމިން ކޮންޕެޓިޝަންއެއް ރާއްޖޭގައި ބޭއްވިގެން ދާނެކަމުގެ އުފާވެރި ޚަބަރުވެސް ދެއްވާފައެވެ.\nއުދީދޫގެ 5ޖީ ޚިދުމަތަކީ ކޮމާޝަލީ ބޭނުން ކުރެވޭގޮތަށް ތައާރަފު ކުރި ފުރަތަމަ 5ޖީ ހިދުމަތެވެ. އަދި މި ޚިދުމަތާއެކު އިންޓަނެޓް އަދި ސެލިޔުލާ ހިދުމަތް މިހާރަށްވުރެ ފަސޭހަ ކަމާއެކުު، އަވަސްކަމާއެކު ލިބޭނެ ކަމަށް އުރީދޫ އިން ބުންޏެވެ.\nއުރީދޫގެ މެނޭޖިން ޑިރެކްޓަރު އަދި ސީއީއޯ ނަޖީބް ޚާން އެ ރަސްމިއްޔާޓުގައި ވިދާޅުވީ، ފާއިތުވެދިޔަ އަހަރު ތެރޭގައި ރާއްޖޭގެ ހުރިހާ ދާއިރާއަކުން ވެސް ޑިޖިޓަލް ނިޒާމަށް ބަރޯސާވެ ހިދުމަތްތަކަށް ބޮޑެތި ބަދަލުތަކެއް އައިސްފައިވާ ކަމަށެވެ. އަދި ކޯވިޑް-19ގެ ހާލަތާއެކު އޮންލައިންކޮށް ހޯދާ ހިދުމަތްތައް ގިނަވި ކަމަށާއި އިންޓަނެޓް ބޭނުންކުރާ މިންވަރު އިތުރުވިކަމަށް އޭނާ ވިދާޅުވިއެވެ.\nއުރީދޫ އިން މަސައްކަތް ކުރާނީ އަބަދުވެސް ކަސްޓަމަރުންނަށް އެންމެ ރަނގަޅު ޚިދުމަތް ފޯރުކޮށްދިނުމަށް ކަމަށް އޭނާ ވިދާޅުވިއެވެ. އަދި 5ޖީ އާއެކު ދިރިއުޅުމަށް ބޮޑު ބަދަލެއް އަންނާނެ ކަމަށް ވެސް ނަޖީބް ޚާން ވިދާޅުވިއެވެ.\nވާޗުއަރ ރިއަލިޓީ ނުވަތަ ވީއާރ އަކީ، ވަކި ޚާއްސަ ހެޑްސެޑްއެއްގެ އެހީގައި ދުނިޔަވީ ނޫން މަންޒަރެއް ކޮންޕިއުޓަރ ޓެކްނޮލޮޖީގެ އެހީގައި ދައްކާލުމެވެ. މި ހެޑްސެޓް އިން އޯގްމެންޓޭޓިވް އަދި ވާޗުއަލް ޓެކްނޮލޮޖީގެ އެހީގައި ޚިޔާލީ ދުނިޔެއަކަށް މީހާ ފޮނުވާލައެވެ. ވާޗުއަލް ރިއަލިޓީގައި ފެންނަ ޚިޔާލީ ދުނިޔޭގައި ފެންނަ ޚިޔާލީ ތަކެތީގައި އަތްލެވި ކަންތައް ކުރެވޭނެއެވެ. ވާޗުއަލް ރިއަލިޓީގެ މައިގަނޑު އަމާޒަކީ ޚިޔާލީ ދުނިޔޭގައި ފެންނަ މަންޒަރާއި އަޑަކީ، ހަޤީޤީ އަޑުތަކާއި މަންޒަރުތައް ކަމަށް ސިކުނޑިއަށް ވިސްނައިދިނުމެވެ. މިކަމުގެ ސަބަބުން ވާޗުއަލް ރިއަލިޓީގައި ހިނގާ ކަންމަކީ އަސްލު ވާ ކަންކަން ކަމަށް އިޙްސާސް ކުރެވޭނެއެވެ.\nވީއާރް ކެފޭގައި ގާއިމްކޮށްފައިވަނީ ވާޗުއަލް ރިއަލިޓީގެ ދުނިޔޭގައި އެންމެ ކުރީގައި އުޅޭ ދެ ބްރޭންޑު ކަމަށްވާ އޮކިއުލަސް ކުއެސްޓުގެ އިތުރުން އެސްޓީސީ ވައިވްގެ ގޭމިން ސިސްޓަމެވެ. އޮކިއުލަސް ކުއެސްޓަކީ ދުނިޔޭގެ އެންމެ ފުރަތަމަ އޯލް އިން ވަން ވީއާރް ގޭމިން ސިސްޓަމެވެ. މީގެ އިތުރުން ވީއާރް ކެފޭއިން ވަނީ މިއަހަރުގެ ސެޕްޓެމްބަރު މަހުގެ ތެރޭގައި ވާޓުއިކްސް އޮމްނީ ގޭމިންގެ ހިދުމަތް ވެސް ފަށާފައެވެ. ވާޓުއިކްސް އޮމްނީ އަކީ ޚިޔާލީ ދުނިޔޭގައި ހިނގައި، ދުވެ އުޅޭވޭ ގޮތަށް އުފައްދާފައިވާ ވީއާރް މޯޝަން ޕްލެޓްފޯމެކެވެ.


Male' ge Mayor kamah Shifa kurimathilavvanee | Mihaaru\nމި މަހުގެ ކުރީކޮޅު އެމްޑީޕީން ބޭއްވި ޖަލްސާއެއްގައި ޝިފާ ވާހަަކަދައްކަވަނީ،---މިހާރު ފޮޓޯ: ނިޝާން އަލީ\n21 މެއި 2017 - 17:21 23 comments\nނިމިދިޔަ ލޯކަލް ކައުންސިލްތަކުގެ އިންތިޚާބުގައި މާލޭ ސިޓީ ކައުންސިލްގެ ގަލޮޅު އުތުރު ދާއިރާގެ ގޮނޑި ކާމިޔާބު ކުރެއްވި ޝިފާ މުހައްމަދު، މާލޭގެ މޭޔަރު ކަމަށް ކުރިމަތިލައްވަން ނިންމަވައިފި އެވެ.\nމާލޭގެ ޑެޕިއުޓީ މޭޔަރު ކަމުގައި މިހާރު ހުންނެވި ޝިފާ، މޭޔަރު ކަމަށް އިންތިޚާބުވެއްޖެ ނަމަ އޭނާ ވެގެންދާނީ އެ މަގާމު ފުރުއްވާ ފުރަތަމަ އަންހެން ބޭފުޅާ އަށެވެ.\nމޭޔަރާއި ޑެޕިއުޓީ މޭޔަރު ކަމަށް ބޭފުޅަކު އިންތިޚާބު ކުރަނީ ސިޓީ ކައުންސިލްގެ މެމްބަރުންގެ މެދުގައި ނަގާ ވޯޓަކުންނެވެ. މި ފަހަރުގެ ލޯކަލް އިންތިޚާބު ކާމިޔާބު ކުރެއްވި ބޭފުޅުން ހުވާ ކުރައްވާނީ އަންނަ މަހުގެ ތިންވަަ ދުވަހު އެވެ. އެއަށް ފަހު މާލޭގެ އިތުރުން އައްޑޫ އަދި ފުވައްމުލަކަށް މޭޔަރާއި ޑެޕިއުޓީ މޭޔަރުން އަދި ކައުންސިލްތަކުގެ ރައީސުންނާއި ނައިބު ރައީސުން އެ ދުވަހު އިންތިޚާބު ކުރާނެ ކަމަށް ބެލެވެ އެވެ.\nކުރީގެ ރައީސް މުހައްމަދު ނަޝީދުގެ ސަރުކާރުގެ އެޑިއުކޭޝަން މިނިސްޓަރުކަން ވެސް ކުރެއްވި ޝިފާ "މިހާރު" އަށް މިއަދު ވިދާޅުވީ މޭޔަރު ކަމަށް ކުރިމަތިލައްވަން ނިންމެވީ، މިދިޔަ ތިން އަހަރުގެ ތެރޭގައި މާލޭ ސިޓީ ކައުންސިލްގެ މަސައްކަތްތައް ވަރަށް ކައިރިން ފެނިވަޑައިގެންފައި ވާތީ އާއި ސަރުކާރުގެ ތެރޭގައި ކައުންސިލަށް ހުރި ގޮންޖެހުންތައް ވެސް ވަރަށް ރަނގަޅަށް އެނގިވަޑައިގަންނަވާތީ ކަމަށެވެ.\nއޭނާ ވިދާޅުވި ގޮތުގައި މޭޔަރުކަން ލިބިވަޑައިގެންފިނަމަ، ޓީމެއްގެ ގޮތުގައި މަސައްކަތްކޮށް ރައްޔިތުންނަށް ދިމާވާ މައްސަލަތަކަށް ހައްލު ހޯދައިދިނުމަށް މަސައްކަތް ކުރައްވާނެ އެވެ. އަދި ވިދާޅުވީ ސަރުކާރުން ވެސް ގޮތްދޫނުކުރުން ދޫކޮށްލައި، މިހާރު ރައްޔިތުންގެ އަޑު އަހަންޖެހޭ ކަމަށެވެ.\nމާލޭގެ މޭޔަރު ކަމަށް ޝިފާ ކުރިމަތިލައްވަން ނިންމެވިއިރު، ޑެޕިއުޓީ މޭޔަރު ކަމަށް ކުރިމަތިލައްވާނެ ކަމަށް މާފަންނު ހުޅަނގު ދާއިރާގެ މެމްބަރު އަދި ދެ ވަނަ ދައުރަކަށް އެ ގޮނޑި ދިފާއުކުރައްވާފައިވާ ޝަމާއު ޝަރީފް ވަނީ ވިދާޅުވެފަ އެވެ.\nމާލޭ ސިޓީ ކައުންސިލްގެ މެމްބަރުކަމުގެ ދެ ވަނަ ދައުރުގެ ހުވާ ކުރެއްވުމަށް ފަހު، އާންމުންނާ ބައްދަލުކުރައްވަން ގޭގެއަށް ވަޑައިގަންނަވާނެ ކަމަށާއި ދިމާވާ ގޮންޖެހުންތައް ބައްލަވައި ކަމާބެހޭ އިދާރާތްތަކުގެ ސަމާލުކަމަށް އެކަން ގެންނަވާނެ ކަމަށް ޝިފާ ވިދާޅުވި އެވެ.\n"މަގާމާ ހަވާލުވެ، ފުރަތަމަ 100 ދުވަހުގެ ތެރޭގައި ގޭގެ އަށް ޒިޔާރަތްކޮށް، އެބޭފުޅުންނަށް ދިމާވާ ގޮންޖެހުންތައް ބަލާނަން. އަދި އެ ކަންތައްތައް ސަރުކާރުގެ ސަމާލުކަމަށް ގެނައުމަށް ކަމާބެހޭ މުއައްސަސާތަކަށް ހުށަހަޅާނަން،" އެމްޑީޕީގެ އިސް މެމްބަރު ޝިފާ ވިދާޅުވި އެވެ.\nމާލޭ ސިޓީ ކައުންސިލްގެ އަތުން ސަރުކާރުން ބާރުތައް ނަގައި، މިހާރު އެއީ ހަމައެކަނި އުފަންވާ ކުދިންގެ ދަފްތަރު ބަލަހައްޓަމުން އަންނަ އިދާރާއެކެވެ.\nޝިފާ ވިދާޅުވީ ރައްޔިތުންނަށް ފުރިހަމަކަމާއެކު މަސައްކަތް ކުރާނެ މާހައުލެއް ގާއިމްކޮށްދޭން ޖެހޭ ކަމަށާއި ކައުންސިލްގެ ބާރުތައް ނެގީ، ކައުންސިލަށް ވަކި ކަމެއް ނުކުރެވިގެން ނޫން ކަމަށެވެ.\nސިޔާސީ ވިސްނުން ތަފާތުވީ ކަމުގައި ވިޔަސް ސަރުކާރުން ކުރަމުން އަންނަ ތަރައްގީގެ އެއްވެސް މަސައްކަތަކަށް ހުރަސް ނާޅުއްވާނެ ކަމަށް ވެސް އޭނާ ވިދާޅުވި އެވެ.\nމި މަހުގެ ހަވަނަ ދުވަހު ބޭއްވި ލޯކަލް އިންތިޚާބުގައި މާލޭ ސިޓީ ކައުންސިލްގެ 13 ގޮނޑީގެ ތެރެއިން 12 ގޮނޑި ކާމިޔާބުކުރީ އެމްޑީޕީ އެވެ. ވެރިކަން ކުރާ ޕީޕީއެމްގެ ކޯލިޝަނަށް ކާމިޔާބު ކުރެވުނީ އެންމެ ގޮނޑިއެކެވެ. އެކަމަކު މާލޭގެ ހުރިހާ ދާއިރާއަކަށް ޕީޕީއެމުން ވާދަކުރި ނަމަވެސް އެ ޕާޓީ އަށް ވަނީ މާލެ އިން ވެސް ބޮޑު ބައްޔަކުން ބަލިވެފަ އެވެ.\nއިތުރު ލިޔުންތައް އެމްޑީޕީ މާލޭ މޭޔަރު މާލެ ސިޓީ ކައުންސިލް މިނިސްޓަރު ޝިފާ މުހައްމަދު މާލޭގެ މޭޔަރު ޝިފާ މުހައްމަދު މާލެ ލޯކަލް ކައުންސިލްތަކުގެ އިންތިހާބު 2017


Male' Gai Anbu Thiyaagi Vehjje - Vaguthu\nމާލޭގައި އަނބު ތިޔާގިވެއްޖެ\nމާލޭ މާރްކޭޓްގައި ވިއްކަން ހުރި އަނބުތަކެއް – ވަގުތު އިމޭޖްސް: އަމީން ފަހްމި\nފުވައްފުލަކު އަނބުން މުޅި މާރުކޭޓް އަނެއްކާވެސް ތިޔާގިވެއްޖެއެވެ. އަނބު އަޅާ މޫސުންތަކުގައ އެންމެ ގިނައިން މާލެއަށް އަނބު ގެންނަ އެއް ރަށް ކަމުގައިވާ ފުވައްމުލަކުން މިފަހަރުގެ އަނބު މޫސުމުގައި ވެސް މިވަނީ އެތަކެއް ހާސް އަނބެއް މާލެ ގެނެސްފައެވެ.\nހެޔޮވަރުގެ އަނބު ބައެއް 100 ރުފިޔާއަށް ހުރި އިރު ވަކިން އަނބެއް ހުރީ 7- 10 ރުފިޔާއާއި ދެމެދުގެ އަގުތަކެއްގައެވެ.\nދަތުރުވެރިންގެ މާރުކޭޓު ފުވައްމުލަކު އަނބުން ތޮއްޖެހިފައިވާއިރު އަނބަށް ރަގަނޅު މާކެޓެއް ނުލިބޭ ކަމުގައި ވިޔަފާރިވެރިން ފާހަގަކުރެއެވެ.\n"އަނބު ލިބުމުގައި އެއްވެސް ދަތި ކަމެއް ނެތް. ނަމަވެސް އަނބު ގެންނަވަރާއި ބަލާފަ އަނބު ވިއްކޭލެއް މަދު." މައުލޫމާތު ދެމުން ވިޔަފާރިވެރިޔަކު ބުންޏެވެ.\nމާރުކޭޓު އަނބުން ފުނިޖެހިފައިވާއިރު ފަތުގެ ބާވަތްތަށް މާރުކޭޓުގައި ވަަރަށް މަދެވެ. އަދި މާރުކޭޓުގައި އެންމެ އަގު އުފުލިފައިވެސް ވަނީ ފަތުގެ ބާވަތްތަކުގެއެވެ. އެގޮތުން ލެޓިއުސް ކިލޯއެއް އުޅެނީ 65- 70 އާއި ދެމެދުގެ އަގުތަކެއްގައެވެ. އަދި ބޮނޑި ކޮޕީ ކިލޯއެއް 30 ރުފިޔާއަށް ހުރި އިރު ކޮޕީފަތް ބޮނޑިއެއް އުޅެނީ 10 ރުފިޔާއަށެވެ.\nމާލޭ ލޯކަލް މާރްކޭޓް – ވަގުތު އިމޭޖްސް: އަމީން ފަހްމީ\nމާރުކޭޓުގައި ގިތެޔޮ މިރުހުގެ އަގުވެސް ވަނީ އުފުލިފައެވެ .އެގޮތުން ކުރިން 130- 150 ލިބެން ހުރި މިރުން ކިލޯ މިހާރި ލިބެން ހުރީ 150- 180 އާއި ދެމެދުގެ އަގުތަކެއް ގައެވެ.\nއަދި ތަރުކާރީގެ އާއި މޭވާގެ ގިނަ ބާވަތްތަކުގެ އަގު ކުރިއެކޭވެސް އެއްފަދައިން ވަނީ އެއް ވަރެއްގައި ހިފެހެއްޓިފައެވެ.\nއިރުމަތީ ފަރާތު އާޓިފިޝަލް ބީޗް ވަގުތީ ގޮތުން ހުޅުވާލަނީ\nއޭޕްރީލް 17, 2018 10:36\nއޭޕްރީލް 17, 2018 11:11\nއަނބަށް ރަނގަޅު މާކެޓެއް ނުލިބޭ ވާހަކައާއި އަނބު ވިއްކޭލެއް މަދު ވާހަކަ ދައްކާއިރު އަނބު ތިޔާގިވަރާ އަޅާބަލާއިރު އަނބު އަގުބޮޑު. މީހުން އަނބު ނުގަންނަނީވެސް އަގު ބޮޑުކަމުން. އެތައް ބައިވަރު އަނބު ފީވެގެން އުކާލާއިރުވެސް އަނބު ވިއްކާމީހުން އަނބުގެ އަގު ހެވެއް ނުކުރޭ. ބޮޑު އަގުގައި ގަންނަން ބޭނުން ނުވާތީ ގިނަ މީހުން އަނބު ނުގަންނަނީ. މާކެޓް ނެތީއެއް ނޫން.\nއޭޕްރީލް 17, 2018 11:15\nމާލޭގައި އަދިވެސް އަނބު ތިޔަަގިވާނެ މާލެ ސަރައްދުން ތިލަފުށި ކުރިމަތީ އޮތް ފަޅު ހިއްކާ އެތަނުގައި ގްރީންޙައުސް ހަދައިގެން އަނބު ހެއްދިއްޔާ. ދ ރާއްޖެތެރެ އަށް ޑިޕެންޑްވެގެން މިކަންނުވާނެއެވެ.\nއޭޕްރީލް 17, 2018 14:26\nރާއްޖެތެރެވެސް ގަސްގަހުގަ އަނބު ވެސް ހައްދަވާ ހުރިހާ ކަމެއް ހިންގަވާ ބަލަހައްޓަވާ ފަރާތަކީ މާތްﷲ. އެހެންވީމަ ތިހެންކިޔަން ހެޔޮވެސް ނުވާނެނު. ފޮނި ވެވެ ހުއްޓަ މަރުއައިސް ބައްދަލް ކުރުމުގެ ކުރިން އިންޝާﷲ އިސްލާހުވަމާ.\nއޭޕްރީލް 17, 2018 11:38\nޏަމް.....ދޮންއަނބު ފެނުނީމަ ދަހިވެއްޖެ......\nއޭޕްރީލް 17, 2018 12:21\nގަންނާނީ ކިހިނެއްތަ؟ ނުވިކިގެން ފީވިޔަސް އަނބެއް 10ރުފިޔާ! އެންމެ ހެޔޮވިޔަސް 7ރުފިޔާ ! މިދެން ބޮޑުަރު ދޯ!\nއޭޕްރީލް 17, 2018 12:26\nއަނބުގިނަވިޔަސް އަގުހެވެއް ނުކުރާނެ ދެން ކީއްކުރާނީ ދޯ\nއޭޕްރީލް 17, 2018 13:21\nއަދި ހީވަނީ ރޯދަމަހު.....އަގު ދެގުނަ އަށް އަރާފާނެ....އެއީ ރޯދަމަހަށްވީމަ...ދީލަތިކަން އިސްކުރުމުގެ ބޭނުމުގައި....\nއޭޕްރީލް 17, 2018 14:04\nހެހެހެ.......ފިސާރި ތެދެއް ތިބުނީ.....\nއޭޕްރީލް 17, 2018 20:08\nރަށްރަށުން 3ރ 4ރ އަށް އަނބެއް ލިބޭއިރު މާލޭގަ އޭގެ ދެގުނަ އަގުބޮޑުކޮށް ވިއްކީމަ ހުންނާނީ މާ ރަނގަޅަށްވެސް ވިކިފަދޯ. އަދިވެސް އަގުހެޔޮ ނުކުރާތި ނުވިކި ހަލާކު ވިޔަސް


June 8 ge fahun In'gireysivilaathah dhathuru kuraa enmen quarantine kuranee – adduLIVE\nLast Updated: May 25, 22:14\nޖޫން 8 ގެ ފަހުން ޔޫކޭ ދާ އެންމެން ކަރަންޓީނު ކުރަނީ\nMay 23, 2020, 11:33 އަމީރާ\nއަންނަ ޖޫން މަހުގެ 8 ވަނަ ދުވަހުގެ ފަހުން އިނގިރޭސި ވިލާތަށް ދަތުރު ކުރާ އެންމެން 14 ދުވަހަށް ކަރަންޓީނު ކުރުމަށް އެޤައުމުން ނިންމައިފިއެވެ.\nއިނގިރޭސިވިލާތުގެ އިންޓީރިއަރ މިނިސްޓަރ ޕްރީތީ ޕަޓެލް ވިދާޅުވީ އެޤައުމު މިހާރު ވަނީ ބަލީގެ ޕީކުން އަރައިގަނެވިފައި ކަމަށާއި، އެހެން ކަމުން، ޤައުމަށް ބަލި އެތެރެވުން ހުއްޓުވައި، ބަލި އަލުން ފެތުރުންވެސް ހުއްޓުވަން ޖެހޭ ކަމަށެވެ.\n"އަހަރެމެން އެއްކޮށް ބަންދު ކޮށްލަނީކީ ނޫން. އަހަރެމެންގެ ބޯޑަރުތައް ބަންދެއް ނުކުރަން" ޕަޓެލް ވިދާޅުވިއެވެ.\nމިހާރު ހަމަޖެހިފައިވާ ގޮތުން އެޤައުމަށް އެތެރެވާ އިނގިރޭސިވިލާތުގެ މީހުންނާއި، ޤައުމަށް އެތެރެވާ އެންމެން ހެން 14 ދުވަހުގެ ކަރަންޓީނު ފުރިހަމަ ކުރަން ޖެހޭނީ އަމިއްލައަށެވެ. އަދި މިގޮތަށް ހުންނަ ހުރުމުގައި ހުންނާނެ ތަނުގެ ފުރިހަމަ މަޢުލޫމާތު ކަމާއި ބެހޭ އިދާރާތަކަށް އެފަރާތަކުން ފޯރުކޮށްދޭން ޖެހޭނެއެވެ.\nނަމަވެސް، ރިޕަބްލިކް އޮފް އަޔަރލެންޑުން އެޤައުމަށް އެތެރެވާ މީހުން ކަރަންޓީނު ވާކަށް ނުޖެހެއެވެ. އަދި ކަރަންޓީނު ވާން ނުޖެހޭ މީހުންގެ ލިސްޓުގައި، ފްރެއިޓް ޑްރައިވަރުންނާއި، ސިއްޙީ މަސައްކަތްތެރިންގެ އިތުރުން މޫސުމީ ދަނޑުވެރިން ނުހިމެނެއެވެ.\nކޮންމެ ތިން ހަފްތާއަކުން މި އުސޫލުތައް މުރާޖައާ ކުރުމަށް ނިންމާފައިވާއިރު، މި އުސޫލުތަކަށް މީހުން ތަބާވޭތޯ ބެލުމަށް "ސްޕޮޓް ޗެކު"ތައް ކުރިއަށް ގެންދެވޭނެއެވެ. މި ކަރަންޓީނުގެ އުސޫލުތަކާއި ޚިލާފުވާ މީހުން 1000 ޔޫކޭ ޕައުންޑު ނުވަތަ 1218 އެމެރިކާ ޑޮލަރުން ޖުރުމަނާ ކުރުމަށް ވަނީ ހަމަޖެހިފައެވެ.\nއިނގިރޭސި ވިލާތުން މިގޮތަށް ނިންމާފައިވާ އިރު، ފްރާންސުގެ އިންޓީރިއަރ މިނިސްޓްރީ އިން ވަނީ އިނގިރޭސި ވިލާތުން އެޤައުމަށް އެތެރެވާ މީހުންނާ މެދު މިފަދަ ފިޔަވަޅުތަކެއް އެޅުމުގެ ވިސްނުން ގެންގުޅޭކަން "ހިތާމައާއި އެކު" ފާޅުކޮށްފައެވެ.\nމިހާތަނަށް އައި އިރު، ކޯވިޑް-19 ޖެހިގެން އިނގިރޭސި ވިލާތުގައިވަނީ 36،000 އަށް ވުރެ ގިނަ މީހުން ވަނީ މަރުވެފައެވެ.


REPORT: Igthisoadhah kulli lolhumeh, vaudhu thakah muhimmu dhandivalheh\nފަތުރުވެރިންތަކެއް-- ފޮޓޯ: ރާއްޖެއެމްވީ\nއިގްތިސާދަށް ކުއްލި ލޮޅުމެއް، ވައުދުތައް ފުއްދުމަށް މިއީ މުހިއްމު ދަނޑިވަޅެއް!\n17 ނޮވެންބަރ 2020 - 14:38:02\nގައުމެއްގެ އެންމެ މުހިއްމު ގުނަވަނަކީ އިގްތިސާދެވެ. އިގްތިސޯދަށް ކުރާ ކޮންމެ އަސަރެއް ވަކިވަކި ފަރުދުންނަށް ކުރެ އެވެ. އެހެންކަމުން ގައުމުގެ ކުރިމަގާއި ހާލަތު ބިނާވަނީ އިގްތިސޯދު އޮންނަ ގޮތެއްގެ މައްޗަށެވެ. ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރަށް މިއަދު ދެ އަހަރު ފުރޭއިރު، މި މުއްދަތުގައި އިގްތިސޯދީ ގޮތުން އައި ބަދަލުތަކާއި ހާސިލްވި މިންވަރެއް ބަލާލުން މުހިއްމެވެ.\n"ދައުލަތުގެ ފުދުންތެރިކަން އިތުރުކުރުމާއި، ދައުލަރުގެ ދަރަނި ހަމަމަގަށް އެޅުވުމާއި، ދިވެހިރާއްޖޭގެ މާލީ ނިޒާމަށް އިތުބާރު އުފެއްދުމާއި، ޤައުމުގެ މުއްސަނދިކަން އިންސާފުވެރިކޮށް ބެހިގެންދާނެ އިޤްތިސާދެއް ބިނާކުރުން،" މިއީ ކޯލިޝަން ސަރުކާރުގައި އިގްތިސޯދު ބިނާވެގެން ވާނެ މައިގަނޑު އަސާސް ކަމަށް މެނިފެސްޓޯގައި ލިޔެފައި ވެއެވެ.\n"ނޫ އިގްތިސޯދު" ސިޔާސަތުގެ ދަށުން ސަރުކާރުން އިސްކަން ދޭނެ ކަމަށް ބުނެފައި ވަނީ ތަފާތު އިގްތިސޯދީ ހަރަކާތްތަކާއި ސިނާއަތްތައް ތައާރަފް ކުރުމަށެވެ. އިގްތިސާދީ މަސައްކަތްތަކަށް މާލީ ވަސީލަތްތައް ފޯރުކޮށްދޭނެ ކަމަށް ބުނެފައި ވެއެވެ. އެގޮތުން މިދިޔަ އަހަރުގެ މާޗް މަހު އުފެއްދު އެސްއެމްއީ ބޭންކުން މިހާތަނަށް ވަނީ އެތައް މިލިއަން ރުފިޔާގެ ލޯނު ކުދި އަދި މެދު ފަންތީގެ ވިޔަފާރިވެރިންނަށް ދޫކޮށްފަ އެވެ. އަންހެނުންނަށް ހާއްސަ އިސްކަމެއް ދިން އިރު، ކޮވިޑާ ގުޅިގެން ލޯނު އަނބުރާ ދެއްކުން ފަސްކޮށް، އިތުރު ލޯނު ވެސް ތައާރަފު ކުރި އެވެ.\nއެސްޑީއެފްސީ ހުޅުވުމަށް ބޭއްވި ރަސްމިއްޔާތުގައި ރައީސް ސޯލިހް އެތަން ހުޅުއްވައިދެއްވަނީ -- ފޮޓޯ: ރައީސް އޮފީސް\nކަރަންޓުގެ އަގު އެއް ހަމައަކަށް ގެނައުމަކީ ވެސް މި ސަރުކާރުގެ ވައުދެކެވެ، މީގެ ބޭނުމަކީ ޔުޓިލިޓީޒްގެ ހިދުމަތް ދެމެހެއްޓެނިވި އުސޫލަކުން ފޯރުކޮށްދިނުމެވެ. މީގެ ދަށުން މާލެއާ އެއް އަގަކަށް ކަރަންޓުގެ ރޭޓް އަތޮޅުތަކުގެ ގެނެސްފައި ވެއެވެ. ހަމަ އެހެންމެ، ކާން ބޭނުން ކުރާ އެންމެ އަސާސީ ކާޑުގެ ބާވަތްތަކުން ވެސް މި ބަދަލު ފެންނާނެ އެވެ. ރަށްރަށް ބޯފެނަށް ނުޖެހޭނެކަން ކަށަވަރު ކުރުމަކީ ވެސް ވައުދެކެވެ. އެކަމަކު މިއާދާ ހަމައަށް އަދި މިކަމަށް ވާސިލްވެވިފައެއް ނުވެ އެވެ.\n"ފަރުތައް ދިރުވުމާއި ރަށްތައް ހިމާޔަތްކުރުން ބަނދަރު ހެދުމާއި ގިރާ ސަރަހައްދު ހިމާޔަތްކުރުމުގެ މަސައްކަތްތައް ރަށްރަށުގެ ގުދުރަތީ މާހައުލާއި ބީރައްޓެހި ނޫން އާ ސިފަޔަކަށް ކުރެވޭ މަސައްކަތަކަށް ބަދަލުކުރެވޭނެއެވެ. ސިމެންތި ތޮއްޓާއި ގަލާއި ބޮޑުހިލަ ޖެއްސުމުގެ އަގުބޮޑު، ބޯދާ ވިސްނުން ދޫކޮށްލާ، ޒަމާނީ ފެންވަރަށް އުފެއްދޭ ޖަޒީރާ ރަށުގެ ފަރު ތައާރަފް ކުރެވޭނެއެވެ. މިބާވަތުގެ ފަރު، ރަށުގެ ވަށައިގެން ފަނާވަމުންދާ ފަރާއި ފަޅުތެރޭގައި އަތުރާ، ރަށުގެ ސަލާމަތްކަން ދުރަތުން ލައްވާފައިވާ ނިޒާމާއި ފުށުނާރާ ގޮތަށް ބަދަލުކުރެވޭނެއެވެ،" މިއީ ހައްތަހާވެސް މެނިފެސްޓޯގައި ހިމެނޭ ވާހަކަ އެވެ.\nތިމާވެއްޓާ ރައްޓެހި ގޮތަކަށް ރަށްތަކުގެ މިފަދަ ތަރައްގީ ގެނުވާނެ ކަމަށް ބުނެފައި ވީ ނަމަވެސް، މިކަން މިގޮތަށް ކުރެވޭ މަންޒަރެއް އަދި ނުފެނެ އެވެ. ފެންނަމުން ދަނީ ކުރިއެކޭ އެއް ގޮތަށް ބަނދަރު ހެދުމުގެ މަޝްރޫއުތަކާއި ބިން ހިއްކުމުގެ މަޝްރޫއުތަކާއި ފަޅު ފުންކުރުމުގެ މަޝްރޫއުތައް ކުރިއަށް ދާ ތަނެވެ. އޭގެ އިތުރުން "ނޫ އިގްތިސޯދު" ސިޔާސަތުގެ އެންމެ މުހިއްމު ބަޔަކީ މަސްވެރިކަން ތަފާތު ގޮތްތަކަށް ކުރިއެރުވުން ކަމުގައި ވާއިރު، އަދާ ހަމައަށް އެ ސިނާއަތަށް ފާހަގަކުރެވޭ ބޮޑު ބަދަލެއް އައިސްފައެއް ނުވެ އެވެ.\nހަނިމާދޫ ބަނދަރު މަޝްރޫގެ ތެރެއިން--- ފޮޓޯ: އެމްޓީސީސީ\nނަމަވެސް ބޭރު ބޯޓުތަކުން ރާއްޖެ ސަރަހައްދުން މަސް ބޭނުން މަދު ކުރެވި، ދިވެހި މަސްވެރިން ބާނާ މަސް ގަންނަން ބޭނުންވާ ބޭރުގެ މަސްކިރާ ބޯޓުފަހަރު ރާއްޖެ އައުމަށް ހުއްދަދެވި، މެދުވެރިއެއްނެތި، ބޭރުގެ މަސްގަންނަ ފަރާތްތަކަށް މަސް ވިއްކޭނޭ މަގު ހުޅުވާލުމުގެ މަސައްކަތް ކޮށްފައި ވެއެވެ. އޭގެ އިތުރުން މެރިކަލްޗާ ފުޅާ ކުރުމާއި ފަރުމަހުގެ މަސްވެރިކަން ފުޅާ ކުރުމާއި، މަސްމާރުކޭޓުތައް ރަނގަޅު ފެންވަރަށް ހެދުމާއި ޒުވާން މަސްވެރިން ތަމްރީން ކުރުމަށް ވެސް ވައުދުވެފައި ވެއެވެ. މަސްވެރިކަމާ އެއް ވަރަށް ދެން މާ ބޮޑު ކުރިއެރުމެއް ނާންނަ ދާއިރާއަކީ ދަނޑުވެރިކަމެވެ.\n"ޒަމާނީ އެގްރި ދަނޑުގައްޔާއި، ގޯތިގޯތީގައި ހެއްދޭ ދަނޑުގޮވާމުންނާއި، ހައިޑްރޯޕޯނިކްސް ސިސްޓަމްތަކުން އުފައްދާ ފެހިކާނާ މުޅި ރާއްޖޭގެ ހުރިހާ ހިސާބަކަށް ހަމަޖެހިފައިވާ އެގްރިބޯޓު މެދުވެރިކޮށް ފޯރުވާ، އެތަކެތި ވިއްކޭނެ ފަދަ އެގްރި ސެންޓަރު ގާއިމްކުރެވޭނެއެވެ. ހައްދާ ތަކެތި ގިނަކޮށް، އެ ވިއްކި، އެއިން ފައިދާ ލިބޭނޭ ކަމުގެ ކަށަވަރުކަން ދިވެހި ދަނޑުވެރިޔާއަށް ލިބޭނެއެވެ. ގުޑް އެގްރިކަލްޗަރަލް ޕްރެކްޓިސަސް ތަޢާރަފްކޮށް ކެމިކަލް ބޭނުން ކުރުން މަދުކުރެވޭނެ ދަނޑުވެރިކަމުގެ ނިޒާމަށް އަމާޒުހިފޭނެއެވެ،" މެނިފެސްޓޯގައި ވަނީ މިހެންނެވެ.\nއެކަމަކު ފާއިތުވި ދެ އަހަރުގެ ތެރޭގައި އެފަދަ އިންގިލާބީ ބަދަލެއް މި ދާއިރާއަށް އައިސްފައިވާ ކަމަކަށް ފާހަގައެއް ނުކުރެވެ އެވެ. ރާއްޖެއަށް ބޭނުންވާ ކުކުޅުބިހާއި ކުކުޅުގެ ބާވަތްތައް އިމްޕޯޓްކުރަން ޖެހޭ މިންވަރު ދަށްކޮށް، އުފެއްދުންތެރި ކަން އިތުރުކުރެވޭނެ ކަމަށް އޮތް ނަމަވެސް މިހާތަނަށް އެ މަގުން މަސައްކަތް ކުރެވިފައެއް ނުވެ އެވެ. ކޮވިޑުގެ ރޯޅި އައިސް ލައްވާލުމުން އެންމެ ފުރަތަމަ ވެސް އައި ބިރަކީ ކާބޯތަކެތީގެ ދަތިކަން ދިމާވެދާނެ ކަމުގެ ބިރެވެ. މިއިންވެސް އިނގެނީ ކާބޯތަކެތީގެ ދާއިރާގައި އަމިއްލަ ފުދުންތެރިކަން ރާއްޖޭގައި ނެތް ކަމެވެ.\nގުޅީފަޅު ބިން ހިއްކުމުގެ މަޝްރޫގެ ތެރެއިން: ފޮޓޯ ޕްލޭނިން\n"ދަތުރުފަތުރު ޖަޒީރާވަންތަކަން ނަގާލެވޭ ގޮތަށް ރަށްރަށުން މީހުން ބާލައިގެން ގެނެސް އެއްފަސްކޮށް ތޮއްޖެއްސުމުގެ ދެއުޅިއެއްނުވާ ވިސްނުމުގެ ބަދަލުގައި ގުޅިފައިވާ ޕާޓީތަކުގެ ސިޔާސަތަކީ ޖަޒީރާވަންތަ ސިފަޔާއި ފުށުނާރާގޮތަށް ރަށު ބަންދުން ފިލުވުމެވެ. ލުއިފަސޭހަ ދަތުރުފަތުރުގެ ނިޒާމަކުން ހުރިހާ ރަށްރަށާއި އާބާދީތައް ގުޅުވާލުމެވެ،" މެނިފެސްޓޯގައި ލިޔެފައި ވެއެވެ.\nމިކަމަށްޓަކައި ގިނަ އަދަދެއްގެ ރަށްތަކެއްގައި ލަފާ ފުރުމާއި އަރާ ފޭބުން ފަސޭހަކޮށް، ކަނޑު ދަތުރުގެ ނިޒާމު ވަރުގަދަ ކުރުމަށް މަސައްކަތްތަކެއް ކޮށްފައި ވެއެވެ. އޭގެ އިތުރުން އެއާޕޯޓުތަކުގެ ހިންގުން ހަރުދަނާކޮށްފައި ވެއެވެ. ކޮންމެ ރަށެއްގައި ފެރީ ޓާމިނަލެއް އަޅާނެ ކަމަށް ބުނެފައި ވާއިރު، އެ މަސައްކަތް އަދި ކުރެވިފައެއް ނުވެ އެވެ. ނަމަވެސް ދަތުރުފަތުރުފެ ތާވަލު ފެންނާނެ ފަދަ ނިޒާމެއް ވަނީ ތައާރަފުކޮށްފަ އެވެ. އުތުރާއި ދެކުނުގައި ބައިނަލްއަގްވާމީ ދެ އެއާޕޯޓު އެޅުމުގެ މަސައްކަތުގެ ދަށުން ހަނިމާދޫ އެއާޕޯޓުގެ ބޮޑު މަޝްރޫއެއް ކުރިއަށް އެބަ އޮތެވެ.\n"ގެސްޓްހައުސް ވިޔަފާރި އިތުރަށް ފުޅާކޮށް ކުރިއަރުވާ ރާއްޖޭގެ ހުރިހާ ރައްޔިތުންނަށް ފޯރުކޮށްދިނުމުގެ ގޮތުން، ގެސްޓްހައުސްގެ އިތުރުން، އައިލެންޑް ހޮޓަލާއި، ބުޓީކް ހޮޓަލާއި ހޯމްސްޓޭ ތައާރަފްކުރެވިގެންދާނެއެވެ. ގެސްޓްހައުސް ވިޔަފާރި ފުޅާކުރުމުގައި އިސްލާމްދީނާ ފުށުނާރާގޮތަށް އަދި ދިވެހިވަންތަކަމަށް އުނިކަން ނާންނާނެ ގޮތަށް ސިޔާސަތުތަކާއި އުސޫލުތައް ބައްޓަންކުރެވޭނެއެވެ".\nފަތުރުވެރިކަމުފެ ސިނާއަތުގެ މަސައްކަތް ބާރަށް ކުރިއަށް ދިޔަ ކަމަށް ފާއިތުވި ދެ އަހަރުގައި ފާހަގަވެފައި ވެއެވެ. އެގޮތުން ލޯކަލް ޓޫރިޒަމްގެ ފްރަންޓް އޮފީހަކީ ރަށު ކައުންސިލް ކަމަށް ކަނޑައަޅާފައި ވެއެވެ. ރަށުގައި ފަތުރުވެރިކަމާ ގުޅޭ ކަންކަން ބެލެހެއްޓުމާ، ރަށުން ލިބެން ހުންނަ ހުރިހާ ހިދުމަތެއް އެކުލެވޭ ރަށު ވެބްސައިޓް ބަލެހެއްޓުމާ، ރަށް މާކެޓްކުރުމާއި، މި ހުރިހާ ކަމެއް ކުރާ ފަރާތަކީ ރަށު ކައުންސިލްގެ އިދާރާ ކަމަށް ވަނީ ކަނޑައަޅާފަ އެވެ.\nދިވެހި ރުފިޔާގެ އަގު ހިފެހެއްޓުން ކަޅު ބާޒާރުގައި ބޮޑު އަގުގައި ބޭރު ފައިސާ ގަންނަންޖެހުމުގެ މައްސަލައަށް ޙައްލު ހޯދައި، ދިވެހި ރުފިޔާގެ އަގު ހިފެހެއްޓުމަށް ކުރަންޖެހޭ މަސައްކަތްތައް ކުރާނެ ކަމަށް ބުނެފައި ވީ ނަމަވެސް ކޮވިޑާއެކު ފަތުރުވެރިކަން އިނދަޖެހި އިގްތިސޯދު ހުއްޓުމަކަށް އައުމުން ޑޮލަރުގެ މައްސަލަ މިހާރު ވަނީ ބޮޑުވެފަ އެވެ. އެހެންކަމުން ކުރިއަށް އޮތް ތިން އަހަރު މި މައްސަލަ ހައްލު ކުރުމަށް ސަރުކާރުން ބުރަ މަސައްކަތްތަކެއް ކުރަން ޖެހޭނެ އެވެ. އެންމެ ފަހުން ދެކެވިފައި ވަނީ މުދާ އިމްޕޯޓް ކުރުމަށް ޑޮލަރުގެ ބަދަލުގައި އެހެން ބޭރު ފައިސާއެއް ބޭނުންކުރުމުގެ ވާހަކަ އެވެ. މިއީ ރާއްޖެއިން ބޭރުވާ ޑޮލަރު މަދުކުރެވޭނެ އެއް މަގެވެ.\nގެސްޓުހައުސް ސިންޕޯޒިއަމް ނިއްމުުމުގެ ރަސްމިއްޔާތުގެ ތެރެއިން---ފޮޓޯ: ވަން އޮންލައިން\nޤައުމުގެ މުއްސަނދިކަން އެންމެހާ ރައްޔިތުންގެ މެދުގައި ބެހިގެންދާނެ ހަރުދަނާ އިންސާފްވެރި ޓެކްސް ނިޒާމެއް ޤާއިމް ކުރެވޭނެއެވެ. އެގޮތުން، ފަރުދުންގެ އާމްދަނީއިން ނެގޭ ޓެކްސް ތައާރަފްކުރެވި އިންސާފުވެރި ޓެކްސް ނިޒާމެއް ޤާއިމްކުރެވޭނެ ކަމަށް މެނިފެސްޓޯގައި ވެއެވެ. އިންކަމް ޓެކްސް މިހާރު ތައާރަފުކޮށްފައި ވާއިރު، އިންކަމް ޓެކްސްގެ ގޮތުގައި ފާހަގަކުރެވޭ މިންވަރަކަށް ދައުލަތަށް އާމްދަނީ ލިބެ އެވެ.\nއޭގެ އިތުރުން އެންމެ ކުޑަ އުޖޫރަ ކަނޑައެޅުމުގެ މަސައްކަތް ރައްޔިތުންގެ މަޖިލީހުގެ ތެރެއިން ކޮށްފައި ވެއެވެ. ހަމަ އެހެންމެ، ގަވާއިދާ ހިލާފަށް އުޅޭ ބިދޭސީ މަސައްކަތްތެރިން އަނބުރާ ފޮނުވާލުމުގެ މަސައްކަތެއް ފުރަތަމަ ފަހަރަށް ކުރީ ވެސް ފާއިތުވި އަހަރުގެ ތެރޭގަ އެވެ. މި ހުރިހާ ކަމަކަށް ނަޒަރު ހިންގާލާއިރު، ދިމާވި ބޮޑެތި ގޮންޖެހުންތަކާއެކު ވެސް އިގްތިސާދީ ގޮތުން ސަރުކާރުން ވަނީ ދެ އަހަރުގެ ތެރޭގައި ކުރިއެރުންތަކެއް ހޯދާފަ އެވެ.\nއެހެން ނަމަވެސް ފާއިތުވި 100 އަހަރުގެ ތެރޭގައި ދުނިޔެއަށް ކުރިމަތިވި އެންމެ ބޮޑު އިމްތިހާނާ ރާއްޖެއިން ވެސް މިހާރު މިދަނީ ކުރިމަތިލަމުންނެވެ. މި އަޑިގަޑުން އަރައިގަތުމަށް ިހާރު އަޅާ ފިޔަވަޅުތަކުގެ ނަތީޖާ ފެންނަން ފަށާނީ މީގެ ދެ ތިން އަހަރު ފަހުންނެވެ. ގައުމުގެ އިގްތިސާދު ބޮޑު ތަނުން ކުޑަވެފައި ވާއިރު، ކުރިން އޮތް ވަރަށް ފުޅާ ކުރުމަށް އިގްތިސާދީ ހަރަކާތް ހުއްޓުމެއް ނެތި ހިންގަން ޖެހޭ ކަމަށް ސަރުކާރުން ދެކެ އެވެ. އަދި އިގްތިސާދު އެންމެ އަވަހަށް ހަމައަކަށް އެޅޭނީ 2022 ގައި ކަމަށް ވަނީ ލަފާކޮށްފަ އެވެ. ވުމާއެކު ފާއިތުވި ދެ އަހަރު ތެރޭ ހާސިލް ނުވެ ހުރި ކަންކަން ކުރުމުގެ އިތުރުން، ވެއްޓިފައިވާ ވަޅުގަނޑުން ތެދުވެ ދުއްވައިގަތުމަށް މި ވަގުތު މުހިއްމު ފިޔަވަޅުތަކެއް އަޅަން އެބަ ޖެހެ އެވެ.\nއިގްތިސާދުސަރުކާރުސަރުކާރަށް ދެ އަހަރު


Dollar ge aamudhanee ah 11% dhahvumeh\nރާއްޖެއަށް އައި ބައެއް ޓޫރިސްޓުން ބެގޭޖު ބެލްޓްތައް ހުންނަ ސަރަހައްދުގައި މަޑުކޮށްލައިގެން -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nމި އަހަރުގެ މިހާތަނަށް ދައުލަތަށް ޑޮލަރުން ލިބުނު އާމްދަނީ 11 ޕަސެންޓް ދަށްވެފައިވާ ކަމަށް ޓެކްސް އިދާރާގެ ހިސާބުތަކުން ދައްކައިފި އެވެ.\nދައުލަތުގެ ޓެކްސް އިދާރާ، މޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ ތަފާސް ހިސާބުތައް ދައްކާ ގޮތުގައި މި އަހަރުގެ ޖެނުއަރީން ފެށިގެން ޑޮލަރުން ޖުމްލަ އާމްދަނީގެ ގޮތުގައި ލިބިފައިވަނީ 151 މިލިއަން ޑޮލަރެވެ. ނަމަވެސް މިދިޔަ އަހަރުގެ އެ މުއްދަތުގައި 171 މިލިއަން ޑޮލަރު ލިބިފައިވެ އެވެ. މިއީ މިދިޔަ އަހަރާ އަޅާ ބަލާނަމަ ގާތްގަނޑަކަށް 11 ޕަސެންޓުގެ ދަށްވުމެކެވެ.\nމި އަހަރުގެ މާޗް މަހުގެ ނިޔަލަށް ބަލާނަމަ ޑޮލަރުން އެންމެ ބޮޑު އާމްދަނީއެއް ދައުލަތަށް ލިބިފައި ވަނީ ޓޫރިޒަމް ބިމު ކުލީގެ ގޮތުގަ އެވެ. ޓޫރިޒަމް ބިމު ކުލީގެ ގޮތުގައި މިހާތަނަށް 25 މިލިއަން ޑޮލަރު ލިބިފައިވެ އެވެ. ނަމަވެސް މިދިޔަ އަހަރު ލިބިފައިވަނީ 11 މިލިއަން ޑޮލަރެވެ. އޭގެ މައިގަނޑު ސަބަބަކީ ކޮވިޑް-19 ގެ ސަބަބުން ރާއްޖޭގެ އިގްތިސޯދު ހީނަރު ވުމާއެކު ޓޫރިޒަމަށް ލިބޭ އާމްދަނީ ދަށްވުމުން ޓޫރިޒަމް ބިމު ކުލި ދެއްކުމުގައި ސަރުކާރުން ދިން ލުއި ތަކެވެ.\nމީރާގެ ތަފާސް ހިސާބުތައް ދައްކާ ގޮތުން މި އަހަރުގެ މިހާތަނަށް ޑޮލަރުން ދައުލަތަށް ލިބުނު އާމްދަނީ ދަށްވި ނަމަވެސް މިދިޔަ މަހު އެކަނި ބަލާނަމަ އަދަދު އުޅެނީ މަތީގަ އެވެ. މިދިޔަ މާޗް މަހު ޑޮލަރުން އާމްދަނީގެ ގޮތުގައި 63 މިލިއަން ޑޮލަރު ލިބިފައިވެ އެވެ. ނަމަވެސް މިދިޔަ އަހަރު ލިބިފައިވަނީ 42 މިލިއަން ޑޮލަރެވެ.\nރާއްޖެއަށް ކޮންމެ އަހަރަކު ވެސް އެވްރެޖު ގޮތެއްގައި ޑޮލަރުން އާމްދަނީގެ ގޮތުގައި ތިން ބިލިއަނެއްހާ ޑޮލަރު ލިބެ އެވެ. ނަމަވެސް އެ ފައިސާގެ ބޮޑު ބައެއް ދަނީ ރާއްޖޭން ބޭރަށެވެ. ބޭރު ފައިސާގެ މައްސަލަ ހައްލު ކުރަން ފިޔަވަޅު ތަކެއް އަޅަން މަސައްކަތް ކުރާ ކަމަށް ސަރުކާރުން ވަނީ ބުނެފަ އެވެ.\nމީރާ އިގްތިސޯދު ކޮވިޑް-19 + އެމެރިކާ ޑޮލަރު ދައުލަތުގެ އާމްދަނީ ފިނޭންސް މިނިސްޓްރީ އިބްރާހިމް އަމީރު


މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ ސިފައިންނާ ބައްދަލު ކުރައްވައިފިއެވެ.\nޑިފެންސް މިނިސްޓަރ ސިފައިންނާ ބައްދަލުކުރައްވާފައި ވަނީ ކަޅުތުއްކަލާކޮށީގެ ހެވިކަމުގެ މައިދާނުގައި މިރޭ ބޭއްވި ޚާއްޞަ ރަސްމިއްޔާތެއްގައެވެ. މި ބައްދަލުކޮށްލެއްވުމަކީ އަލްއުސްތާޛާ މާރިޔާ އަޙްމަދު ދީދީ ދިފާޢީ ވަޒީރު ކަމާއި ހަވާލުވެވަޑައިގެންނެވުމަށްފަހު ދިވެހި ސިފައިންނާ ބައްދަލުކުރެއްވި ފުރަތަމަ ފަހަރެވެ. މިރަސްމިއްޔާތުގައި މަރުޙަބާއާއި ޝުކުރު ދެންނެވުމުގެ ގޮތުން ވާހަކަފުޅު ދެއްކެވީ ޗީފް އޮފް ޑިފެންސް ފޯސް މޭޖަރ ޖެނެރަލް އަޙްމަދު ޝިޔާމް އެވެ.\nމިރޭގެ ޖަލްސާގައި ޑިފެންސް މިނިސްޓަރ ވަނީ ސިފައިންނާ މުޚާޠަބުކުރައްވާ ވާހަކަފުޅު ދައްކަވާފައެވެ. ޑިފެންސް މިނިސްޓަރގެ ވާހަކަފުޅުގައި ޑިފެންސް މިނިސްޓަރ ޒިންމާގެ މައްޗަށް އަލިއަޅުވާލައްވާ ވާހަކަފުޅު ދައްކަވަމުން ޤާނޫނޫ އަސާސީއިން ސިފައިންނާ މަތިކޮށްފައިވާ އެންމެހާ ކަންކަން ޤާނޫނީ ހަމަތަކުގެ މަތިން ހިނގާނުހިނގާގޮތް ބެއްލެވުމަކީ ޑިފެންސް މިނިސްޓަރުގެ އެންމެ ބޮޑު ޒިންމާ ކަމުގައި ފާހަގަކުރެއްވިއެވެ. މީގެ އިތުރުން\nސިފައިންގެ ޚިދުމަތް އާންމު ރައްޔިތުންނަށް ފޯރުކޮށްދިނުމުގައި ވީހާވެސް ދެފުށް ފެންނަ ގޮތުގައި ޚިދުމަތް ފޯރުކޮށްދިނުމަށް އިލްތިމާސްކުރެއްވިއެވެ. އަދި ސިފައިން ޤައުމަށް ޚިދުމަތް ކުރުމުގައި އަމާނާތްތެރިކަމާއެެކު މަސްޢޫލިއްޔަތާ ވާޖިބުތައް އަދާކުރުމުގެ މައްޗަށް އަލިއަޅުވާލައްވާ ވާހަކަފުޅު ދައްކަވާފައި ވެއެވެ.\nމިރޭ ބޭއްވި މިބައްދަލުވުމުގައި ޗީފް އޮފް ޑިފެންސް ފޯސް މޭޖަރ ޖެނެރަލް އަޙްމަދު ޝިޔާމްއާއި ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް އަޙްމަދު ޝާހިދުގެ އިތުރުން ޖެނެރަލް އޮފިސަރުންނާއި ޔުނިޓްތަކުގެ ކޮމާންޑަރުންގެ އިތުރުން ގިނައަދަދެއްގެ ސިފައިން ބައިވެރިވެފައިވެއެވެ. މި ޖަލްސާ ނިންމާލާފައި ވަނީ ޚާއްޞަ ދުޢާއަކަށްފަހު ސިފައިންގެ ލަވައިންނެވެ. އަދި ޖަލްސާއަށް ޙާޟިރުވި ހުރިހާ ސިފައިންނާ ޑިފެންސް މިނިސްޓަރ ވަނީ ސަލާމްކުރައްވާފައެވެ.


Aailaafuttaai Loabigiyyah muvazzafun hoadhanee | Mihaaru\nއާއިލާފުއްޓާއި ލޯބިގިއްޔަށް މުވައްޒަފުން ހޯދަނީ\nއޯބްލޫ އާއިލާފުއްޓާއި ލޯބިގިލި: ދެ ރިސޯޓު ގުޅާލާފައިވަނީ ވޯޓާ ވިލާތަކުން-- ފޮޓޯ: އެޓްމޮސްފިއާ\n22 ނޮވެމްބަރ 2021 - 11:38\nއެޓްމޮސްފިއާ ހޮޓެލްސް އެންޑް ރިސޯޓްސް އިން ކ. އަތޮޅުގައި ހުޅުވާ އޯބްލޫ ސެލެކްޓް ލޯބިގިލި އާއި އޯބްލޫ އެކްސްޕީރިއަންސް އާއިލާފުށި ރިސޯޓުތަކަށް މުވައްޒަފުން ހޯދަން އިއުލާން ކޮށްފި އެވެ.\nއެ ހުރިހާ ވަޒީފާއެއްގެ ފުރުސަތު ވެސް ހުޅުވާލާފައިވަނީ ދިވެހިންނަށް ކަމަށް ވާއިރު، މީގެ ތެރޭގައި އަންހެނުންނަށް ހާއްސަ ވަޒީފާތައް ވެސް ވަނީ ކަނޑައަޅައިފަ އެވެ. އޭގެ ތެރޭގައި ބާޓެންޑާ އާއި އިންޖިއަނިއަރިން ކޯޑިނޭޓަރާއި ސެކިއުރިޓީ ކޯޑިނޭޓަރު ހިމެނެ އެވެ.\nއެ ރިސޯޓުތަކުން ނުވަ ދާއިރާއަކުން 39 އަށް ވުރެ ގިނަ ވަޒީފާގެ ފުރުސަތު ވަނީ ހުޅުވާލައިފަ އެވެ. އޭގެ ތެރޭގައި އިންޖިނިއަރިން އާއި ހިއުމަން ރިސޯސަސް އާއި ބަދިގެ އާއި ރިސޯޓު ފިހާރަ އާައި ސްޓުވާޑިން އާއި ސެކިއުރިޓީ އާއި ފުޑް އެންޑް ބެވަރެޖަސް އާއި ހައސް ކީޕިން އާއި ފްރޮންޓް އޮފީސްގެ ދާއިރާ ހިމެނެ އެވެ.\nއާއިލާފުއްޓާއި ލޯބިގިލީގެ ވޯޓާވިލާތަކެއް-- ފޮޓޯ: އެޓްމޮސްފިއަ\nމި ވަޒީފާތަކަށް ކުރިމަތިލާން ބޭނުންވާ މީހުން careers@oblu-ailafushi.com އަށް ސީވީ ފޮނުވުމަށް އެޓްމޮސްފިއާއިން އެދެ އެވެ.\nއާއިލާފުއްޓާއި ލޯބިގިލި އަކީ ވޯޓާވިލާތަކުން ގުޅުވާލާފައިވާ ދެ ރިސޯޓެވެ. މީގެ ތެރެއިން ލޯބިގިލި ރިސޯޓު އަންނަ މަހު ހުޅުވަން ތާވަލު ކޮށްފައިވާއިރު، އާއިލާފުށި ހުޅުވަން ނިންމާފައި ވަނީ އަންނަ އަހަރުގެ ޖެނުއަރީ މަހުގަ އެވެ.\nލޯބިގިލީގެ ބީޗް ވިލާތަކެއް-- ފޮޓޯ: އެޓްމޮސްފިއާ\nލޯބިގިލިއަކީ އެ ނަމާ އެއްގޮތަށް ލޯބިވެރިންނަށް ހާއްސަ ރިސޯޓެކެވެ. މި ރިސޯޓަށް ދެވޭނީ ހަމައެކަނި ލޯބިވެރިންނަށް ކަމަށް ވާއިރު، އެ ތަން ހަދާފައިވަނީ ރޮމޭންޓިކް އިހުސާސް ގެނައުވައިދޭ ގޮތަކަށެވެ.\nއާއިލާފުއްޓަކީ ރާއްޖޭގެ ރަށެއްގެ ސްޓޭއެއްގެ އިހުސާސް އެންމެ ފުރިހަމަ ގޮތުގައި ގެނުވައިދޭ ގޮތަށް ހަދާފައިވާ ރިސޯޓެކެވެ. މި ރިސޯޓުގައި ސްމާޓް ޓެކްނޮލޮޖީ ބޭނުންކޮށްފައިވާއިރު އާއިލާއާއެކު ނުވަތަ "ވޯކްކޭޝަން" އަށް ރާއްޖެ އަންނަ މީހުންނަށް މި ރިސޯޓު ކަމުދާނެ އެވެ.\nދެން ހުޅުވަންވީ ވަރިގިލި\nއެކްސްޕީރިންއަންސް ނެތީމާ އެޕުލިކޭސަން ފޯމު ދަނީ ޑަސްބިނަށް. މީ ހުރިހާރިސޯޓެއްގައިވެސް ކަންއޮތްގޮތް.


Addu tharagge kuranvee transport hubakah: Ugail | Mihaaru\nއައްޑޫ ތަރައްގީކުރަންވީ ޓްރާންސްޕޯޓް ހަބެއް ގޮތަށް: އުގައިލް\n24 އޯގަސްޓް 2019 - 11:41 67 comments\nއައްޑޫ ތަރައްގީކުރަންވީ ބައިނަލްއަގްވާމީ ޓްރާންސްޕޯޓް ހަބެއްގެ ގޮތުގައި ކަމަށާއި އެތަނުގެ ތަރައްގީ އަށް ބޮޑެތި ޕްރޮޖެކްޓްތަކަށް ވިސްނަވަމުން ގެންދަވާ ކަމަށް ޕްރޮފެސަރު ހަސަން އުގައިލް ވިދާޅުވެއްޖެ އެވެ.\nއިނގިރޭސިވިލާތުގައި ދިރިއުޅުއްވާ، އައްޑޫ ހިތަދު އަށް އުފަން އުގެއިލްގެ އިއްޔެ އާއި މިއަދު ފޭސްބުކްގައި ހިއްސާ ކުރެއްވި ޕޯސްޓްތަކެއްގައި ވިދާޅުވީ އައްޑޫ ކުރިއަރުވަން ބޭނުން ނަމަ އެކަމަށް ބޭނުން ވަނީ އެކި ކަހަލަ ތަފާތު ބޮޑެތި ޕްރޮޖެކްޓްތަކެއް ކަމަށެވެ.\n"އެކަމާ އަޅުގަނޑު ވަރަށް އެބަ ވިސްނަން،" އޭނާ ވިދާޅުވި އެވެ.\nއުގައިލް މިއަދު ވިދާޅުވީ އައްޑޫ ބައިނަލްއަގްވާމީ ޓްރާންސްޕޯޓް ހަބެއްގެ ގޮތުގައި ތަރައްގީކުރަން ޖެހޭ ސަބަބަކީ ގިނަ އަހަރުތަކަކަށް އިނގިރޭސީން ވެސް އައްޑޫގެ ބޭނުން ހިފީ އެގޮތަށް ކަމަށްވާތީ އެވެ.\n"ދެވަނަ ބޮޑު ހަނގުރާމައިގެ ތެރޭގައި އިނގިރޭސީން ވެސް އައްޑޫގެ ބޭނުން ހިފީ އެގޮތަށް،" އޭނާ ވިދާޅުވި އެވެ. "އައްޑު އަށް މިހާތަނަށް މުހިއްމު ކުރިއެރުމެއް އައިސްފައި އޮތިއްޔާ އެއީ އިނގިރޭސީންގެ ސަބަބުން އައިސްފައި އޮތް އެއްޗެއް."\nއިނގިރޭސީން 1976 ގައި އައްޑޫން ފައިބައިގެން ދިޔަ އިރު، އައްޑޫގެ އަދި މުޅި ރާއްޖޭގެ ދަތުރުފަތުރަށް ވެސް ބޮޑު އިންގިލާބެއް ގެނެސް ދީފައި އޮތެވެ. އެގޮތުން ރާއްޖޭގައި ބިނާކުރި ފުރަތަމަ އެއާޕޯޓަކީ ގަމުގައި އިނގިރޭސިން ތަރައްގީ ކުރި އެއާޕޯޓެވެ. މީގެ އިތުރުން ކޯޒްވޭތަކުން އައްޑޫގެ ގިނަ ރަށްތައް ގުޅާލީ ވެސް އިނގިރޭސީންނެވެ.\nއައްޑޫގެ ރައްޔިތުންނަށް މިހާރު ލިބޭ ދަތުރުފަތުގެ ފަސޭހައަކީ އެ މަސައްކަތުގެ ސަބަބުން އައިސްފައި އޮތް ފަސޭހަތަކެއްކަން ގިނަ ބަޔަކު ގަބޫލު ވެސް ކުރެ އެވެ.\nއައްޑޫ ތަރައްގީކުރުމުގެ ވާހަކަތަކެއް އުގައިލް ފޭސްބުކްގައި ހިއްސާ ކުރައްވަމުން ގެންދެވި ނަމަވެސް އެކަމާ ގުޅޭ ގޮތުން އެހާ ތަފުސީލީ ވާހަކަތަކެއް ނުދައްކަވަ އެވެ.\nRaajje tharaggee kuran5Sarahadheh kanda alhanee\nހިތަދުއަކީ ތަރައްގީކުރާ ފަސް ސަރަހައްދުގެ ތެރެއިން އެއް ތަން.\nމިހާރުގެ ސަރުކާރުން ރާއްޖެ ފަސް ސަރަހައްދަކަށް ބަހާލައިގެން ތަރައްގީކުރުމުގެ ޕްލޭންތަކެއް ރާވަމުން އަންނަ އިރު، ހިތަދުއަކީ އޭގެ ތެރޭގައި ހިމެނޭ ތަނެއް ކަމަށް ޕްލޭނިން މިނިސްޓަރު މުހައްމަދު އަސްލަމް ވިދާޅުވެފައިވެ އެވެ.\nއިތުރު ލިޔުންތައް އައްޑޫ ތަރައްގީގެ މަޝްރޫއުތައް ޕްރޮފެސަރު އުގެއިލް


ރޭޕްގެ ތުހުމަތު ކުރެވުނު ސިފައިންގެ މީހާގެ މައްޗަށް ދައުވާކޮށްފި – Dhen.mv\nރޭޕްގެ ތުހުމަތު ކުރެވުނު ސިފައިންގެ މީހާގެ މައްޗަށް ދައުވާކޮށްފި\nFebruary 23, 2020 - 11:16 am\nއުމުރުން 14 އަހަރުގެ އަންހެން ކުއްޖަކު ރޭޕްކުރި ކަމުގެ ތުހުމަތު ކުރެވޭ ސިފައިންގެ މީހާގެ މައްޗަށް ދައުލަތުން ދައުވާ އުފުލައިފިއެވެ.\nޕްރޮސިކިއުޓާ ޖެނެރަލް (ޕީޖީ) އޮފީހުން ބުނީ ހދ. ނޮޅިވަރަންފަރު، ޝެހެނާޒު، މުހައްމަދު އަލީގެ މައްޗަށް "ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަކަށް އަމަލުކުރުމުގެ ގާނޫނު" ގެ ތިން ވަނަ މާއްދާގެ ހ. އާ ހަވާލާދީ އެ މާއްދާގެ ނ. ގެ ދަށުން، ދައުވާ ކުރަން ފޮނުވާފައިވާ ކަމަށެވެ.\nއެ އޮފީހުން އަދި ބުނީ، އޭނާގެ މައްޗަށް ކުރާ ދައުވާ އަކީ، ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްދުގައި އަތްލުމުގެ ކުށުގެ ދައުވާ ކަމަށެވެ.\nމިހާރު ސަސްޕެންޑު ކޮށްފައިވާ މުހައްމަދު އަލީ އަކީ ކުޑަކުއްޖަކު ރޭޕްކުރުމުގެ ތުހުމަތުވާ ސިފައިންގެ މީހާކަން ވަނީ ކަށަވަރުވެފަ އެވެ. އެހެން ނަމަވެސް، ޕީޖީ އޮފީހުން އެކަމާ ގުޅޭ މައުލޫމާތެއް ހާމައެއް ނުކުރި އެވެ.\nމި މައްސަލަ ފެންމަތިވީ ގއ. ކަނޑުހުޅުދޫގައި ދެ އަހަރުގެ ކުއްޖަކު އެކުއްޖާގެ ކާފައާ މުނިކާފަ ރޭޕްކުރި ކަމުގެ މައްސަލާގައި ރައްޔިތުންގެ މަޖިލީހުން ބޭއްވި އެ މަޖިލީހުގެ ޖެންޑާ ކޮމެޓީގައި އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ކުރެއްވި ތުހުމަތުތަކަކާއި ގުޅިގެންނެވެ.


SunOnline: #VAAHAKA: Thiya loabi edhigen - Episode 11\nތިޔަ ލޯބި އެދިގެން... - 11\nމަރިޔަމް ހިމްނާ (ހިމީ) 06 Oct 2021, 09:16\n"ބައްޕަ ބޭނުންވަނީ އަހަރެން ކައިވެނިކުރަން..." މިންހާ އެހެން ބުނެލި އަޑު އޭރު އެ ހިސާބާ އަރާ ހަމަވި ރައިހާންގެ ކަންފަތުގައިވެސް ޖެހުނެވެ.\n"ކާކާ ކައިވެނި ކުރަންތަ މިންނު؟ ހުއްޓާލާފަ ވީ ގޮތް އަހަންނަށް ރަނގަޅަށް ކިޔައިދީބަލަ!" މިންހާ ހަމައަކަށް އަޅުވަން ބުނާނެ އެއްޗެއް ވެސް ޔޫލިންއަކަށް ނޭނގުނެވެ.\n"ޝިޒާންއާ... ބައްޕަ ބޭނުންވަނީ އަހަރެން ޝިޒާންއާ ކައިވެނިކުރަން. އެކަމަކު އަހަރެން ކިހިނެއް..." އަނެއްކާވެސް މިންހާގެ އަޑު ކުރެހުނެވެ. އެ ހިސާބަށް އަޑު އަހަން ހުރެފައި ރައިހާން ވެސް އެނބުރިލިއެވެ. އޭނާއަށް އިތުރަށް އެތަނުގައި މަޑުކުރާކަށް ހިތްވަރެއް ނުލިބުނެވެ. އެކަކަށް ނޭނގުނަސް އަދިވެސް އޭނާ މިންހާ ދެކެ ލޯބިވެއެވެ. ވީއިރު ލޯބިވާ މީހަކު އެހެން މީހެއްގެ ހައްޤަކަށް ވާން އެދޭނީވެސް ވަކި ކާކުހެއްޔެވެ؟\n"އޭތް... ރައިހާން ކޮންތާކަށް؟ ގެއަށްތަ؟"\nއެދިޔަ ގޮތަށް އޭނާ ގެއާ ދިމާލަށް ހިނގައިގަތުމުން، އައިހަމް ދެފަހަރަކު ގޮވައިލިއެވެ. އެއަޑަށްވެސް ސަމާލުކަން ނުދީ ރައިހާން އެ ދިޔަގޮތަށް ގޮސް ގޭތެރެއަށް ވަނެވެ.\nމިންހާ ގޮވައިގެން ގެންގޮސް ސިޓިން ރޫމުގައި ހުރި ސޯފާގައި މިންހާ ބައިންދަމުން، ޔޫލިން މިންހާގެ އަތުގައި ހިފައްޓައިލިއެވެ.\n"ލީން ބުނެބަލަ! އަހަރެން ކިހިނެއް ލޯބިނުވާ މީހަކާ އިންނާނީ؟ ކިހިނެއް ދިރިއުޅުމެއް އުޅޭނީ... ކީއްވެގެންތަ ބައްޕަ ނުވެސް ދަންނަ ޒުވާނަކާ އަހަރެންގެ ކައިވެނިކުރުވަން އެ އުޅެނީ... އަހަރެން އާހިލްގެ ވާހަކަ ބައްޕަ ކައިރީގައި ބުނަންވީތަ؟ އެ ކައިވެންޏާ ދެކޮޅު ހަދަންވީތަ؟ ބައްޕަ ސަކަރާތްވެދާނެތީ އިތުރަށް އެއްޗެއް ބުނާކަށްވެސް އަހަންނަކަށް ނުކެރޭނެ. އަހަންނަށް ހަދާނެގޮތް ހުސްވެއްޖެ!" މިންހާ ބުނެލިއެވެ.\n"މިންނު. ބައްޕަ މިންނުއަށް ދެރަގޮތެއް ވާކަށް ނޭދޭނެއެއްނު. ބައްޕައަށް ޝިޒާންގެ ގޮތް ރަނގަޅަށް އެނގޭތީ އެ ނިންމުން އެހެން އެ ނިންމީ. އެހެންނޫންނަމަ ބައްޕަ އެހާ ބޮޑު ނިންމުމެއް ނުނިންމާނެ." ޔޫލިން މިންހާއަށް ވިސްނައިދެމުން ބުނެލިއެވެ.\n"ދެން ލީންވެސް ތިބުނަނީ އަހަރެން ޝިޒާންއާ ކައިވެނި ކުރާށޭތަ؟" މިންހާއަށް ބުނެވުނެވެ.\n"އެހެންނެއް ނުބުނަމެއްނު. އެކަމަކު މިންނު ވިސްނާލަބަލަ! އާހިލްއާ ރައްޓެހިވެގެން މިހާ ދުވަސްވީއިރުވެސް ތިގުޅުން އޮތް ހަމައެކަނި ހިސާބަކީ ފޯނު. އާހިލް ހަޤީގަތުގައި މިންނު ދެކެ ލޯބިވާނަމަ މިހާރު ކައިވެންޏާ ހިސާބަށް ތި ގުޅުން ގެންދަން ބޭނުންވެގެން އުޅޭނެއެއްނު..." ޔޫލިން ބުނެލިއެވެ.\n"އެކަމަކު..." މިންހާއަށް ތުންފަތުގައި ދަތް އަޅައިލެވުނެވެ.\n"މިންނު. އަޑު އަހާބަލަ! ބައްޕަ އެ ޙާލަތުގައި އޮއްވާ ބައްޕަގެ އެދުމުގައި ކޮޅުފައިން ޖެހުން އެއީ ރަނގަޅުގޮތަކަށް ނުވާނެ. ބައްޕަ މިންނުގެ ޒިންމާ ޝިޒާންއާ ހަވާލުކުރަން އެ އުޅެނީ ބައްޕައަށް ވެސް ކަންތައްތަކެއް އެނގޭތީއޭ އަހަރެންގެ ހިތް ބުނަނީ. މި ބުނީ ޝިޒާންގެ. އެހެންނޫނީ އެއްވެސް ބައްޕައެއް ނޭދޭނެ ނުދަންނަ މީހަކާ އޭނާގެ ހުރި ހަމައެކަނި އަންހެން ދަރިފުޅު ހަވާލުކުރާކަށް..." މިންހާއަށް ބަލައިލަމުން ޔޫލިން ބުނެލިއެވެ.\n"އެކަމަކުވެސް ހެޔޮ. އަހަރެން ދެކޮޅު ހަދާނީ..." މިންހާއަށް ކިޔޭ ނުކިޔޭއެއްޗެއް ވެސް ނޭނގެއެވެ. އާހިލްއާ ވަކިވާން ޖެހޭ ޚިޔާލުން އެކަނިވެސް އޭނާގެ މޭތެރޭގައި ތޫނު ރިހުމެއް އުފައްދައިފިއެވެ. އެ ރިހުން ބޮޑުވެ މުޅި ހަށިގަނޑުގެ ހުރިހާ ސެލް ތަކަކަށްވެސް އަސަރުކުރުވަން ފެށިހެން މިންހާއަށް ހީވިއެވެ.\nޔޫލިން މިންހާއަށް ނަސޭހަތް ދިނެވެ. ބައްޕަ އެޙާލުގައި އޮއްވާ ބައްޕަ ނުރުހުންވާނޭ އަދި ދެރަވާގޮތަކަށް އެއްވެސްކަމެއް ނުކުރުމަށް ބުންޏެވެ. ރޮއިރޮއިފައިވެސް މިންހާ އެއްބަސްވިއެވެ.\n"ލީންއަށް ހީވޭތަ ބައްޕަ އެ ޙާލުގައި އޮއްވާ އަހަރެން އެގޮތަށް ކަންތައް ކޮށްފާނެހެން؟" މިންހާ ސުވާލުކޮށްލުމާއެކު، ޔޫލިން ދެފަރާތަށް ބޯ ހޫރައިލިއެވެ. ޔޫލިންގެ އެތައް ހިތްވަރުގެ ބަސްތަކަކުން މިންހާވެސް ހަމައަަކަށް އެޅެމުންދިޔައެވެ.\n"އަހަރެން ވަރުބަލިވެއްޖެ. ނިދާލަން ބޭނުމީ..." މިންހާ ބުނެލިއެވެ. މިންހާ ހަމައަކަށް އެޅިލުމުން ޔޫލިންވެސް މިންހާ ކޮޓަރިއަށް ވަދެ އޮށޯތުމުން، އެގެއިން ނުކުމެގެން އައިހަމް ކައިރިއަށް ގޮސް ހުއްޓުނެވެ.\n"މިންނުއަށް ކިހިނެއްވީ؟" އައިހަމް ސުވާލުކޮށްލިއެވެ.\n"އެއީ.. ކުޑަކަމެއް. މާ ބޮޑުކަމެއް ނޫން. ބުނެބަލަ! އަހަންނާ ބައްދަލުކުރަން ބޭނުންވެގެން އުޅުނީ ކީއްވެގެން؟" ޔޫލިން ސުވާލުކޮށްލިއެވެ.\n"އިށީނދެބަލަ!" އޭނާއާ ޖެހިގެން ހުރި ޖޯއްޔަށް އިޝާރާތްކޮށްލަމުން އައިހަމް ބުނެލިއެވެ. މިންހާ އެ ޖޯއްޔަށް ބަލައިލުމަށްފަހު، އެއް ޖޯލި ދޫކޮށްލަމުން އިށީނދެލިއެވެ. އެއާއެކު އައިހަމްގެ ތުންފަތް މައްޗަށް މައުނަވީ ހިނިތުންވުމެއް ވެރިވިއެވެ. އޭނާ ޔޫލިންއަށް ބަލައލިއެވެ.\nޖޯލީގައި އިށީނދެލި ޔޫލިން އިންތިޒާރު ކުރަމުންދިޔައީ، އައިހަމް އެއްޗެއް ބުނާނެ އިރަކަށެވެ. އިރުކޮޅެއް ފާއިތުވަމުން ދިޔައިރުވެސް، އައިހަމް އެއްޗެއް ބުނަން ގަސްތުނުކުރުމުން އޭނާ ވާހަކަ ދައްކަން އުޅުނު ވަގުތު ކުއްލިއަކަށް ސިހުން ލިބުނީ އޭނާގެ އަތުގައި އައިހަމްގެ އަތުން އަތް ޖައްސައިލުމުންނެވެ. ނުވެސް ވިސްނާ އިންދާ އައިހަމްގެ އެ އަމަލުން ޔޫލިން ދިޔައީ ސިއްސައިގެންނެވެ. އޭނާއަށް އެ އަތް ވަގުތުން ދަމައިގަނެވުނެެވެ.\n"އައިހަމް..." އޭނާއަށް މަޑުމަޑުން އައިހަމްގެ ނަން ދުލުން ބޭރުކޮށްލެވުނެވެ. ވައިއަޑުން އެ ބަސްތައް ނުކުތަސް އައިހަމްއަށް ރީތިކޮށް އެ އަޑު އިވުނެވެ. އިސްޖަހާލައިގެން އިން ޔޫލިންގެ ރީތިކަމަށް އައިހަމްއަށް ތަޢުރީފް ކުރެވުނެވެ.\n"ގައިމު އަހަރެންގެ ފޮޓޯއަށް ބަަލަން ހުރި އިރު ތިހާ ލަދެއް ނުގަނޭ..." ޔޫލިން އިތުރަށް ލަދު ގަންނުވާލުމުގެ ބޭނުމުގައި އައިހަމް ބުނެލިއެވެ. ޔޫލިންގެ މޫނުމަތީގެ ކުލަަވަރު ބަދަލުވިއެވެ. އައިހަމް އޭނާގެ އިޙްސާސްތަކާ ކުޅެނީހެން އޭނާއަށް ހީވުމާއެކު، އޭނާއަށް ކޮޅަށް ތެދުވެވުނެވެ. ހިނގައިގަތް ވަގުތު އަނެއްކާވެސް ސިހުން ގެނުވީ އޭނާގެ އަތުގައި ހިފާ މީހަކު ލުއްކެތް ޖެހުމުންނެެވެ. ފަހަތަށް އައި ޔޫލިން ތަތްވީ އައިހަމްގެ ތަނަވަސް މޭމަތީގައެވެ. އައިހަމް ޔޫލިން އޭނާއާވީ ފަރާތަށް އަނބުރައިލިއެވެ. ޔޫލިންގެ ހިތުގެ ހިނގުންވެސް ހިނދުކޮޅަކަށް މަޑުޖެހިލިއެވެ. މީހާގެ ހަށިގަނޑު އެކީ ފިނިވުމާއެކު، ބުނެދޭން ނޭނގޭ ޖަޒުބާތުތަކެއް އޭނާގެ ހަށިގަނޑުގައި ހޭލައިގެންފިއެވެ. ހިތް ދިރުވައިލަން ވެސް ހަނދާންނެތިފައި އޭނާ ހުރިއިރު، އިސްޖަހައިލިގޮތަށް އިސްއުފުލައިލަންވެސް ނޭނގުނެވެ. މޭތެރޭގައި އޮތް ހިތް ހީވަނީ ބޭރަށް ފުންމާލަފާނެހެންނެވެ. ދޫކޮށްލަން ބުނަން އަނގަ ހުޅުވާލާނެހާ ހިތްވަރެއްވެސް އޭނާގެ ނެތެވެ.\nޔޫލިންގެ މޫނަށް އަރާ ކުލަވަރުތައް ގާތުން ބަލަންހުރި އައިހަމްގެ ތުންފަތް މަތީގައި ހިނިތުންވުމެއް ދުވެލަ ދުވެލާ ހުއްޓެވެ. އެހެންޏާ އޭނާ ޔޫލިންއަށް ބަލައިލާ ގޮތާ އެނަޒަރު މިހާރު ހާސްބައި ތަފާތެވެ.\n"އަހަންނާ ދިމާލަށް ބަލައިނުލާނަންތަ؟" އައިހަމް ސުވާލުކޮށްލިއެވެ. އައިހަމްގެ އެ ސުވާލާއެކު، ޔޫލިންއަށް ހިތް ދިރުވައިލެވުނެވެ. އޭނާއަށް އައިހަމްގެ އެ ދެލޮލަށް ބަލައިލުމުގެ ކުޅަދާނަކަމެއް ނުލިބުނެވެ. ހުރިގޮތަށް ހުރެވުނުއިރު، އައިހަމްގެ ބޭނުމަކީ ކޮބައިތޯ އެހުމުގެ ޤާބިލްކަމެއްވެސް އޭނާގެ ނެތެވެ. އެއަށްވުރެ ބޮޑަށް އޭނާގެ އެތެރެހަށީގައި އުފެދެގެން އުޅޭ ތޫފާން ވަރުގަދައެވެ.\nއައިހަމްގެ ތުންފަތް މައްޗަށް ވެރިވެފައިވީ ހިނިތުންވުން ފުޅާވީ ޔޫލިން އޭނާގެ ގާތުން ދުރަށް ދިޔުމަށް ގަދަހަދަމުން ނުދިޔައީތީއެވެ. ޔޫލިންގެ މޫނުމައްޗަށް އަރާފައިބަމުންދިޔަ ކުލަވަރުތައް ބަލައިލުމުގެ ބޭނުމުގައި، އޭނާ ކުޑަކޮށް ބޯ އަރިކޮށްލިއެވެ. އެއަށްފަހު، އޭނާ ޔޫލިންގެ ދަތްދޮޅި ދަށަށް އަތުގެ ދެ އިނގިލި ލައްވައިލާ ޔޫލިންގެ އިސް އުފުލުވައިލިއެވެ.\nޔޫލިންގެ ގަދަ މުށިކުލައިގެ ދެލޮލާ އައިހަމްގެ ދެލޮލާ ހަތަރުކަޅި ހަމަވިވަގުތު، ޔޫލިންގެ ފައިން ވާގިދޫވާހެން އޭނާއަށް ހީވިއެވެ. އެހާ ގިނައިރު އޭނާއަށް އައިހަމްއާ ނަޒަރު ސީދާކޮށްލައިގެން ހުންނާކަށް ނުކެރުނެވެ. ޔޫލިން އިސްޖަހައިލުމާއެކު، އައިހަމް އަނެއްކާވެސް އޭނާ ކުރިން ކުރި އަމަލު ތަކުރާރުކޮށްލިއެވެ. ޔޫލިން އިސް އުފުލައިލުމަށްފަހު، އެއްޗެކޭ ބުނަން އުޅުނު ނަމަވެސް، އައިހަމް އެކަމަށް ފުރުސަތުނުދީ ޔޫލިންގެ ތުންފަތް މަތީގައި އޭނާގެ އަތް އަޅައިލިއެވެ.\n"ވިލް ޔޫ ބީ މައި ގާރލްފްރެންޑް؟" އިރުކޮޅެއްގެ ހަމަހިމޭންކަމަކަށްފަހު، އައިހަމް އެ ސުވާލުކޮށްލުމާއެކު، ޔޫލިންގެ ދެލޯ ބޮޑުވިއެވެ. އޭނާއަށް ބުނާނެ އެއްޗެއް ނޭނގުނެވެ. ސިކުނޑީގެ ހުރިހާ ނާރުތަކަކަށްވެސް ވާންވެލިހެން ހީވިއެވެ. އައިހަމް އޭނާގެ އިޙްސާސްތަކާ ކުޅެނީހެން ޔޫލިންއަށް ހީވިއެވެ. އައިހަމްގެ ލޯބިވެރިއަކު ހުންނައިރު އެގޮތަށް އޭނާއާ ސުވާލުކުރުމުގެ ބޭނުމަކީ ކޮބައިހެއްޔެވެ؟\n"ކީކޭ އައިހަމް ތި ކިޔަނީ؟" ކުއްލިއަކަށް އައިހަމްގެ އަތުތެރެއިން ވީއްލިގަތުމަށްފަހު، ޔޫލިން ފަހަތަށް ޖެހިލިއެވެ. އޭނާ އެހެން އަހައިލިއިރު އެ އަޑުވެސް ދިޔައީ ތުރުތުރު އަޅަމުންނެވެ.\n"ޔެސް. ޔޫ ހާރޑް އިޓް ރައިޓް... އަހަރެން މި އަހަނީ ލީން އަހަންނާ ރައްޓެހިވާނަންހޭ؟ އަހަރެންގެ ގާލް ފްރެންޑަކަށް ވާނަންހޭ؟" އައިހަމް އަނެއްކާވެސް ސުވާލުކޮށްލިއެވެ.\n"އައިހަމް ތީ މީހުން ކުރާކަހަލަ ސަމާސާއެއް ނޫނޭ..." ޔޫލިންގެ ހިތް އިންތިހާ ތެޅެމުންދިޔައިރު، އެއީ ހޭލާ ހުންނައިރު ފެންނަ ހުވަފެނެއް ބާއޭ އޭނަގެ ހިތަށް އެރިއެވެ. ދެފަހަރަކު އެސްފިޔަ ޖަހައިލުމުންވެސް މަންޒަރު ބަދަލެއް ނުވިއެވެ. އައިހަމް އެ ހުރީ އޭނާގެ ކުރިމަތީގައެވެ. އެ ދެލޮލުގެ ވިދުން މިފަަހަރު ތަފާތެވެ.\n"އަހަރެން މި ކުރަނީ ސަމާސާއެއް ނޫނޭ... އަހަރެން ވަރަށް ސީރިއަސްކޮށް މި ސުވާލު މިކުރަނީ؟" އައިހަމް ބުނެލިއެވެ.\n"ކީއްކުރަން؟ އައިހަމްގެ ގާރލް ފްރެންޑެއް ހުންނަ އިރު ކީއްވެ؟" ޔޫލިން ހިތްވަރުކޮށްފައި އޭނާގެ ހިތުތެރޭގައި އުތުރު އަރަމުންދިޔަ ސުވާލުކޮށްލިއެވެ. އައިހަމް އޭނާގެ އިޙްސާސްތަކާ ކުޅެނީއޭ އެހާ ބޮޑަށް ހިތަށްއެރި ފަހަރެއް މިފަހަރު ނޫނީ ނެތެވެ. ބޭއިޚްތިޔާރުގައި އޭނާގެ ދެލޯ ފެންކަޅިވެގެން ދިޔައެވެ. ނުވިސްނާ ހުއްޓާ ކޯތާފަތްމަތިން ކަރުނަވެސް ރޮނގުދެމިގެން ދާން ފެށިއެވެ. އައިހަމްއަށް އެ މަންޒަރު ރީތިކޮށް ފެނުނެވެ. އޭނާ ކުރިއަށް ފިޔަވަޅެއް އަޅައިލިއެވެ. ނޭފަތް ދަމައިލި ޔޫލިން ދާންވެގެން އެނބުރިލިނަމަވެސް، އައިހަމް އައިސް އޭނާގެ ކުރިމައްޗަށް އެރިއެވެ.\nއޭނާ ޔޫލިންގެ އަތުގައި ހިފައްޓައިލިއެވެ. އެ ދެލޮލުން އައި ކަރުނަތައް އޭނާގެ އަތުން ފުހެލަދިނެވެ.\n"ލީން ކައިރިއަށް އަންނަން މިހާ ދުވަސްވީތީ އަހަންނަށް މާފު ކުރޭ... އަހަންނަކަށް ނޭނގޭ ލީން ތިހާ އަހަރެންދެލެ ލޯބިވާކަމެއް..." އައިހަމް ބުނެލިއެވެ.\n"އައިހަމްގެ ގާރލް ފްރެންޑެއް ހުންނައިރު..."\n"ޝްޝްޝް..." އައިހަމް ޔޫލިންގެ ވާހަކަ ހުއްޓުވިއެވެ. ޔޫލިންގެ އެ ހުރިހާ ސުވާލަކަށް ޖަވާބުދޭން އައިހަމް ބޭނުމެވެ.\n"އަހަރެންގެ ގާރލް ފްރެންޑެއް ނުހުރެޔޭ މިހާރަކު. އޭނާއާ ރުޅިވިތާ ކޮން ދުވަހެއް..." އައިހަމް ބުނެލިއެވެ. އެއާއެކު ޔޫލިންއަށް އައިހަމްއާ ހަތަރުކަޅި ހަމަކޮށްލެވުނެވެ.\n"ދެން ބުނެބަލަ! އާއެކޭތަ ނޫނީ ނޫނެކޭތަ؟" އައިހަމް އަނެއްކާވެސް ޔޫލިންގެ ސުވާލު މެދުކަނޑައިލަމުން ސުވާލުކޮށްލިއެވެ.\n"ލީން...." ޔޫލިން ޖަވާބެއް ނުދީ ގިނައިރު ވާން ފެށުމުން އައިހަމް އަނެއްކާވެސް ގޮވައިލިއެވެ.\n"އަހަރެން ދެން އަލުން އޭނަ ކައިރިއަކަށް ނުދާނަން. އޭނަ އަހަރެންގެ ކައިރިއަށް އައިސް އާދޭސް ކުރިޔަސް. ޝީ ޗީޓެޑް އޮން މީ... އަދި ލީންއަށް ނޭނގޭ އެހެންކަމެއް ވެސް އެބައޮތް..." އައިހަމް ބުނެލިއެވެ.\n"ކޮންކަމެއް؟" ޔޫލިންއަށް ބުމަ އަރުވައިލެވުނެވެ. އޭނާ ދެލޯ ފުހެލިއެވެ.\n"އެންމެ ކުރިން ފަށައިގެންވެސް އަހަންނަށް ލީން އަސްލު ވަރަށް ކަމުދޭ އިނގޭ... ލީން އަހަންނާ ދުރުވީ ހިސާބުން އަހަންނަށް އުނދަގޫވަމުންދިޔަ. އަހަރެން ހީކުރީ އެހާ ގާތްކޮށް އުޅެފައި ލީން އެގޮތަށް ކަންތައް ކުރަން ފެށުމުން ވީކަމެއްކަމަށް. އެކަމަކު މިހާރު ޔަޤީންވެއްޖެ އޭރުވެސް ލީންއަށްޓަކާ މިހިތުގައި އިޙްސާސްތަކެއް ވާތީކަން އެކަން އެގޮތަށް އެވީ... އައި އެމް ސޮރީ... އަހަންނަށް ނޭނގިނަމަވެސް އަސްލު ލީންއަށް ވަރަށް ހާރޓްކުރެވިއްޖެ. ޖަސްޓް ގިވް މީ ވަން ޗާންސް... އައި ވިލް ޕްރޫވް އިޓް ޓު ޔޫ ދެޓް އައި ޑޫ ހޭވް ފީލިންގްސް ފޯ ޔޫ...އެންޑް އައި ލަވް ޔޫ..." އައިހަމް ޔޫލިންއާ އިތުރަށް ގާތްވެލިއެވެ. އެއަށްފަހު އޭނާ އަނެއްކާވެސް އެދުނީ ޖަވާބަކަށެވެ.\nޔޫލިންގެ ފަސްބަޔަށް ދުނިޔޭގެ ހުރިހާ އުފަލެއް ޖަމާވިހެން އޭނާއަށް ހީވިއެވެ. އޭނާ ލިބެން އުންމީދުކުރި ލޯބި އޭނާއަށް އެ ލިބުނީ ކޮންފަދަ ގޮތަކަށް ހެއްޔެވެ؟ ހިތުގެ އެންމެ ހިމަނާރުން ވެސް އޭނާއަށް ގޮވަމުންދިޔައީ އަވަހަށް އާބަސް ދިނުމަށެވެ. އައިހަމްއަށް އޭނާގެ ހިތުގެ ޙާލު އެންގުމަށެވެ.\n"ޔެސް..." ޔޫލިން މަޑުމަޑުން ބުނެލުމަށްފަހު، އިސްޖަހައިލިއެވެ.\n"ކީކޭ؟ އަހަންނަކަށް އަޑެއް ނީވުނު..." އައިހަމް ލާނެތް ގޮތަކަށް ބުނެލިއެވެ.\n"އާއެކޭ..." އެހެން ބުނެލުމަށްފަހު، ލަދުންހުރި ޔޫލިން ދުއްވައިގަތެވެ.\nމީހާ ވިރިގެންދާހެން އޭނާއަށް ހީވިއެވެ. ޔޫލިން އެދިޔަގޮތަށް ގޮސް ވަނީ އޭނާގެ ކޮޓަރިއަށެވެ. އެނދުމައްޗަށް ވެއްޓިގަތުމަށްފަހު، މޫނުމަތީގައި ބާލީސް އެޅުމާއެކު، އޭނާ އުފަލުން ހަޅޭއްލަވައިގަތެވެ. މިއީ ދުވަހަކުވެސް އޭނާ އުންމީދު ކުރި ގޮތެއް ނޫނެވެ. އެހެން އޮއްވާ އޭނާގެ ފޯނަށް މެސެޖެއް އައެވެ. ބަލައިލިއިރު އައިހަމްގެ މެސެޖެކެވެ. އޭނާ އެ މެސެޖު ހުޅުވައިލާ އޭގައި ލިޔެފައި އޮތް އެއްޗެއް ކިޔައިލިއެވެ. އެއާއެކު އޭނާ ލަދުން މޯޅިވާގޮތްވިއެވެ.\nއެނދުގައި އޮށޯވެލައިގެން އޮތް ރައިހާންގެ މޫނުމަތިން ފެނުނީ ބަޔާންކުރަން ދަތި އަސަރުތަކެކެވެ. މިންހާ އެހެން މީހަކާ ކައިވެނި ކުރާ ޚިޔާލުން އޭނާއަށް ލިބިފައިވަނީ ނުތަނަވަސްކަމެކެވެ. ޝިޒާންއާ މެދުވެސް އޭނާގެ ހިތުގައި ކޮންމެވެސް ވަރެއްގެ ހަސަދަ ވެރިކަމެއް އުފެދުނެވެ. އެތަކެއް ސުވާލެއް އޭނާގެ ހިތުގައި އުފެދެމުން ދިޔައެވެ. އެނދުން ތެދުވި ރައިހާންއަށް ދެކޮޅަށް ހިނގެން ފެށުނެވެ. އޭނާ އެންމެ ކަންބޮޑުވީ މިންހާ އެ ކައިވެންޏާ ނުޤަބޫލުކަން އެނގުމުންނެވެ. މިންހާ ރޮމުން ގިސްލަމުން ދިޔަ އަޑު އަދިވެސް ހުރީ އޭނާގެ ކަންފަތުގައި ގުގުމާފައެވެ. ފޯނު ނަގާ ރައިހާން މިންހާއަށް ގުޅަން އުޅުމަށްފަހުވެސް އެ ޚިޔާލު ބަދަލުކޮށްލިއެވެ.\nހަނީފް ކައިރީގައި ޝިޒާން އިންއިރު، އޭނާއަށް ވިސްނެމުންދިޔައީ މިންހާއާ މެދުގައެވެ.\n"ޝިޒާން! ކޮންކަމަކާ ތި ވިސްނަނީ؟" ހަނީފްއަށް ޝިޒާންގެ އެ ނުތަނަވަސްކަން ނަގައިގަނެވުމާއެކު، އޭނާ ސުވާލުކޮށްލިއެވެ.\n"ބައްޕާ... މިންހާއާ މެދު އަހަރެން ކަންބޮޑުވޭ..." ޝިޒާންގެ އަޑުން އެކަނިވެސް އޭނާ ހާސްވެފައިވާވަރު ދެނެގަނެވުނެވެ.\nހަނީފްގެ ވާހަކަތަކުން ޝިޒާންގެ ހިތަށް ކޮންމެވެސް ވަރަކަށް ލުއިވިއެވެ.\nއެރޭ ވަރަށް ދަންވީފަހުންވެސް މިންހާގެ ޚަބަރެއް ނުވެއެވެ. ހަނީފް އުޅުނީ ޒުބައިދާއަށް ގުޅާށެވެ. އެހެންނަމަވެސް ޝިޒާން ބުނީ އޭނާގެ މަޑުކޮށްލާނެކަމުގައެވެ.\nޖެހިގެން އައި ދުވަހަށް އިރުއެރި އިރުވެސް މިންހާއަށް އޮތީ ނުނިދިފައެވެ. ދެފަރާތަށް ފުރޮޅެމުން ފުރޮޅެމުން އޭނާ ދިޔައެވެ. އާހިލް އެވަރަށް ގުޅުމުންވެސް ކުޑަމިނުން ފޯނު ނަގާނެހޭ ހިތްވަރެއްވެސް އޭނާއަކަށް ނުލިބުނެވެ. ތެދުވެ ފެންވަރާލައިގެން މިންހާ ބައްޕައަށް ސައި ތައްޔާރުކޮށްގެން ސިއްޚީ މަރުކަރާ ދިމާލަށް ހިނގައިގަތެވެ. ރޭގައި ރަނގަޅަށް ނުނިދުމުގެ ސަބަބުންނާ އެވަރަށް ރުއިމުގެ ސަބަބުން، އޭނާގެ ދެލޯ ކައިރިވެސް ވަނީ ކޮންމެވެސް ވަރަކަށް ދުޅަވެފައެވެ. މަޑުމަޑުން ހިނގަމުން ގޮސް އޭނާ ވޯޑަށް ވަތްއިރު ޝިޒާން ފޯނާ ކުޅެން އިނެވެ. ރޭގައި ޝިޒާން ގެއަށް ނުދަނީކަން އޭނާއަށް ދެނެގަނެވުނެވެ. އޭނާ ހިސާބަކަށް ދެރަވާގޮތްވިއެވެ. ބައްޕަ އެކަނިކޮށްލާފައި ދެވުން އެއީ އޭނާއަށް ކުރެވުނު ނުރަނގަޅު ކަމެއްކަމުގައި އޭނާގެ ސިކުނޑި ބުނެދިނެވެ. އޭރު ހަނީފް ވެސް އޮތީ ހޭލައެވެ.\nމިންހާ ކާއެއްޗެހި ގެނެސް ބެހެއްޓިއެވެ.\n"ދަރިފުޅާ..." ހަނީފް ގޮވައިލިއެވެ. މިންހާ ބޯ ޖަހައިލިއެވެ. މިންހާއަށް ފުންކޮށް ބަލައިލި ޝިޒާން ކަންބޮޑުވެ ހިސާބަކަށް ދެރަވިއެވެ. މިންހާގެ މޫނުމަތީގައި އެއްވެސް ދިރުމެއް ނެތެވެ. އެއްވެސް އުޖާލާކަމެއް ނެތެވެ. އެ ދެލޮލަށް ބަލައިލުމުން އެކަނިވެސް އޭނާ ރޭގައި އެއްވަރަކަށް ވެސް ނުނިދާކަން ޝިޒާންއަށް ދެނެގަނެވުނެވެ.\nހަނީފް ބަލިގޮތަކަށް ކެއްސައިލިއެވެ. މިންހާ ހަނީފްއަށް ފެންފޮދެއް ދިނެވެ. އެވަރުންވެސް ކޮށިއެރުން މަޑުވާގޮތެއް ނުވިއެވެ. ކެއްސަން ފެށިގޮތަށް ނުހުއްޓި ހަނީފްގެ ނޭވާއަށްވެސް އުނދަގޫވާން ފެށިއެވެ. އެތައް އިރަކު ކެއްސުން މަޑުވިއިރު ހަނީފް އޮތީ ވަރުބަލިވެފައެވެ. ޑޮކްޓަރު ހަނީފް ކައިރިއަށް އައިސް ބަލާ ހަދާފައި ކާއެއްޗެއް ދޭން އެދުމުން މިންހާ ހަނީފްއަށް ކާއެއްޗެހި ދޭން އަވަސްވަގެތެވެ.


Frontline Allowance Dhinumugai Lasthakeh Ulhey: Finance Minister | Atoll News\nފްރަންޓްލައިން އެލަވަންސް ދިނުމުގައި ލަސްތަކެއް އުޅޭ: ފިނޭންސް މިނިސްޓަރ\nޝާއިޢުކުރީ: މުޙައްމަދު އަފްރާޙް މެއި 27, 2021, 18:40\nފްރަންޓްލައިން އެލަވަންސް ދިނުމުގައި ލަސްތަކެއް އުޅޭ ކަމަށް ފިނޭންސް މިނިސްޓަރ އިބްރާހިމް އަމީރު ވިދާޅުވެއްޖެ އެވެ.\nމިނިސްޓަރ މިހެން ވިދާޅުވީ އެޗްއީއޯސީން ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި އެޓޯލްނިއުސް އިން ކުރި ސުވާލަކަށް ޖަވާބު ދެއްވަމުން ނެވެ.\nފްރަންޓްލައިން އެލަވަންސް ލިބުމުގައި ދަތިތަކެއް އުޅޭތީ، އެފަރާތްތަކަށް އެލަވަންސް ލިބޭނީ ކިހާތާކުތޯ އަދި އެހެންމެދުވެރިވަނީ ކީއްވެތޯ ސުވާލު ކުރުމުން މިނިސްޓަރ ވިދާޅުވީ އެފަދަ ލަސްކަމެއް އުޅޭ ކަމަށެވެ. އެކަމަކު އެއީ މިނިސްޓްރީގެ ފަރާތުން ދިމާވާ ލަސްތަކެއް ނޫން ކަމަށެވެ.\nމިނިސްޓަރ ވިދާޅުވީ ޑޮކިއުމެންޓޭޝަންގެ މައްސަލައެއް ނެތް ނަމަ، އެ މިނިސްޓްރީއަށް ލިބޭތާ ހަފުތާއެއްގެ ތެރޭގައި އެ ފައިސާ ދޫކުރާނެ ކަމަށެވެ.\n“އަޅުގަނޑުމެން އަންގާފަ އޮންނާނީ ލޮގުތަކަށް ސައްހަ މަޢުލޫމާތާއެކު އެންޓަރ ކުރުމަށް. އެކަމަކު ބައެއް ފަހަރަށް ސައްހަނޫން މަޢުލޫމާތު ނޫނީ މަޢުލޫމާތު ފުރިހަމަ ނުކޮށް އެބަހުރޭ. އަޅުގަނޑުމެންނަކަށް ނޭނގޭނެ އެމީހުން މަސައްކަތްކުރި ގޮތެއް. އެކަން ބަލަހައްޓާނީ އެތަނެއްގެ ސްޕަވައިޒަރުން. އެހެންވެ މަސައްކަތްކުރި ސަބަބުތައް އެނގޭގޮތަށް ލޮގު ކުރުމަށް ވާނީ އަންގާފަ.” މިނިސްޓަރ ވިދާޅުވި އެވެ.\nފިނޭންސް މިނިސްޓަރ ވިދާޅުވީ ޑޮކިއުމެންޓޭޝަން ފުރިހަމަކޮށްފައިވާ ނަމަ، އެޗްއީއޯސީގައި އޮންނަ ކޮމެޓީއަށް ވަގުތުން ފޮނުވާނެ ކަމަށެވެ. އެއީ4މުއައްސަސާގެ މައްޗަށް އެކުލެވޭ ކޮމެޓީއެއް ކަމަށް ވެސް ވިދާޅުވި އެވެ.\nއެހެންނަމަވެސް ޑޮކިއުމެންޓޭޝަން ފުރިހަމަނުކުރާ ނަމަ، އެ އެޖެންސީއެއް އެއްކޮށް ރިޖެކްޓުކޮށް، އެކަން އިސްލާހު ކުރުމަށް ފޮނުވާނެ ކަމަށް ވެސް މިނިސްޓަރ އަމީރު ވިދާޅުވި އެވެ.


BREAKING NEWS: India Gai Anehkaaves Covid Ah Fassivaa Meehunnai Maruvaan Meehun Ithuruvaan Fashaifi - Vaguthu\nކޮވިޑް-19 އެންމެ ބޮޑަށް ފެތުރެމުން އައި އިންޑިއާގެ ހާލަތު ވަރަށް ބޮޑަށް ރަނގަޅު ވުމަށްފަހު އަނެއްކާވެސް ކޮވިޑް-19 އަށް ފައްސިވާ މީހުންނާއި މަރުވާ މީހުންގެ އަދަދު އިތުރުވާން ފަށައިފިއެވެ.\nމިއަދު އިންޑިއާ އިން 17,106 މީހުން ކޮވިޑް-19 އަށް ފައްސިވެ 144 މީހަކު ކޮވިޑް ޖެހިގެން މަރުވެފައި ވެއެވެ. މިއަދަކީ ޖަނަވަރީ މަހުގެ 28 ވަނަ ދުވަހަށް ފަހު އެންމެ ގިނަ މީހުން އިންޑިއާ އިން ކޮވިޑަށް ފައްސިވި އަދި ކޮވިޑް ޖެހިގެން އެންމެ ގިނަ މީހުން މަރުވި ދުވަހެވެ.\nއިންޑިއާ އިން ކޮވިޑް-19 އަށް ފައްސިވާ މީހުންގެ އަދަދު މަދުވާން ފެށުމާއިއެކު އެގައުމުގައި ބަލި ޖެހިފައި ތިބި މީހުން ނުވަތަ އެކްޓިވް ކޭސްތަކުގެ އަދަދު ސެޕްޓެމްބަރ މަހުގެ ފަހުކޮޅުން ފެށިގެން ދުވަހުން ދުވަހަށް ދަށަށް ދިއުމަށް ފަހު މިމަހުގެ 12 ވަނަ ދުވަހަށް ފަހު އަނެއްކާ ވަނީ އެކްޓިވް ކޭސްތަކުގެ އަދަދު އިތުރުވާން ފަށާފައެވެ.\nއިންޑިއާ އިން ކޮވިޑް-19 އަށް ފައްސިވާ މީހުންގެ އަދަދު އަނެއްކާވެސް އިތުރުވާން ފަށާފައި ވާއިރު އިންޑިއާ ސަރުކާރުން މިހާރު ވަނީ ކުރިން ކޮވިޑުން ރައްކާތެރިވުމަށް އަޅާފައިވާ ގިނަ ފިޔަވަޅުތަކަށް ލުއިތައް ވެސް ދޭން ފަށާފައެވެ.\nމިހާރު ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް އަދި އިތުރު ހަރުކަށި ފިޔަވަޅެއް އަޅާނެކަން އިންޑިއާ ސަރުކާރުން އިއުލާނެއް ނުކުރެއެވެ.\nމިއަދު 138 މީހުން ކޮވިޑަށް ފައްސިވި\nއައްޑޫން ފައްސިވި މީހާއި އާއި ދިމާވެފައި ވާތީ ޝަރަފުއްދީން ސްކޫލްގެ ދަރިވަރުންތަކެއް އެކަހެރިކޮށްފި\nހުރާ އިން އިތުރު 11 މީހަކު ކޮވިޑަށް ފައްސިވެއްޖެ\nފެބުރުއަރީ 25, 2021 07:20\nކޮވި ޝީލްޑް މަތިމައްޗައް އެޅީމަވެސް ވާވަރެވެ!


Real Molhuve Eh Vanaigai Hatharu Point Ge Lead Eh Nagaifi - Vaguthu\nސްޕެނިޝް ލަލީގާގައި ގްރަނާޑާގެ މައްޗަށް ކުރިހޯދައި ރެއާލް މެޑްރިޑުން ތާވަލުގެ އެންމެ ކުރީގައި ހަތަރު ޕޮއިންޓުގެ ލީޑެއް ނަގައިފި އެވެ.\nނިމިގެންދިޔަ ޓްރާންސްފާ ބާޒާރުގައި އިނގިރޭސިވިލާތުގެ ޗެލްސީން ރެއާލަށް ބަދަލުވި އެޑެން ހަޒާޑް މެޑްރިޑްގެ ޖާޒީގައި ކާމިޔާބު ކުރި ފުރަތަމަ ލަނޑާއެކު ގްރަނާޑާގެ މައްޗަށް އެޓީމުން ކުރިހޯދީ 4-2 ގެ ނަތީޖާއަކުންނެވެ. މި ނަތީޖާއާއެކު ރެއާލް އަށް ލަލީގާ ތާވަލުގެ އެއްވަނައިގައި ހަތަރު ޕޮއިންޓްގެ ލީޑެއް ލިބިފައިވާއިރު އެޓީމުން ވަނީ މިހާތަނަށް ކުޅުނު އަށް މެޗުން އަށާރަ ޕޮއިންޓް ހޯދާފަ އެވެ. ދެވަނައިގައި ސާދަ ޕޮއިންޓާއެކު ގްރަނާޑާ އޮތްއިރު ހަމަ އެ އަދަދަށް ޕޮއިންޓް ލިބިގެން ތިންވަނަ މަގާމުގައި އޮތީ އެތުލެޓިކޯ މެޑްރިޑް އެވެ.\nރެއާލްގެ ތިން ވަނަ ލަނޑު ދެވަނަ ހާފުގެ 61 ވަނަ މިނެޓުގައި ކާމިޔާބު ކުރީ ތަޖުރިބާކާރު މިޑްފީލްޑަރު ލޫކާ މޮޑްރިޗެވެ. ހަޒާޑް ލިދިން ބޯޅައެއްގައި އޭރިއާގެ ބޭރުން މޮޑްރިޗް ފޮނުވާލި ބޯޅަ އަމާޒުވީ ގޯލުގެ މަތީ ކަނަށެވެ.\nރެއާލުން ތިން ލަނޑުގެ ލީޑެއްގައި އޮވެ މެޗުން މޮޅުވަމުންދަނިކޮށް ގްރަނާޑާ އަށް ސުންކަޑުވައިދިނީ 69 ވަނަ މިނެޓުގައި ޑާވިން މަޗިސް އެވެ. އޭނާ ލަނޑު ޖެހީ އެ ޓީމަށް ލިބުނު ޕެނަލްޓީ އެއްގަ އެވެ. އޭގެ ބާރަ ވަރަކަށް މިނެޓު ފަހުން އެ ޓީމުގެ ޑޮމިނިގޯސް ޑުއަޓްރޭ ވަނީ ލިބުނު ކޯނަރެއްގައި ލަނޑެއް ކާމިޔާބުކޮށް މެޗުގެ ނަތީޖާ 3-2 އަށް ބަދަލުކޮށްފަ އެވެ.\nމެޗުގެ ނަތީޖާގެ ފަރަގު އެއް ލަނޑަށް ކުޑަ ކުރުމަށް ފަހު ގުރަނާޑާއިން ވަރަށް ރަނގަޅަށް ކުޅެމުން ދިޔަ ނަމަވެސް ބަދަލު ކުޅުންތެރިޔެއްގެ ގޮތުގައި ކުޅެން ނުކުތް ހަމޭސް ރޮޑްރިގޭޒް ވަނީ މެޗުގެ އެންމެ ފަހު މިނެޓްގައި ރެއާލުން އުފެއްދި ކައުންޓާ ހަމަލާއެއްގައި އިދިކޮޅު ގޯލުގެ ތިރީ ކަނަށް ބޯޅަ ފޮނުވާލައިގެން އެޓީމުގެ ހަތަރުވަނަ ލަނޑު ކާމިޔާބުކޮށް ފަރަގު ދެ ލަނޑަށް އަނެއްކާވެސް ބަދަލުކޮށްފަ އެވެ.


China in Turkey'ah anna flight thakuge passenger'in screen kuran...\nދުނިޔެ - ތުރުކީ\nޗައިނާއިން ތުރުކީއަށް އަންނަ ފުލައިޓްތަކުގެ ފަސިންޖަރުން ސްކްރީންކުރަން ފަށަނީ\nޗައިނާއިން އަންނަ ފުލައިޓްތަކުން ދަތުރުކުރާ ހުރިހާ ފަސިންޖަރުން ތަރމަލް ކެމެރާ ބޭނުންކޮށްގެން ސްކްރީން ކުރަމުންދާނެ\nކ. މާލެ 25 ޖެނުއަރީ 2020 | ހޮނިހިރު 08:54 2,650\nޗައިނާގެ އެއަރޕޯޓެއްގައި ފަސެންޖަރުންތަކެއް ފުރަންގޮސް - ގޫގުލް\nޗައިނާގައި ފެތުރެމުންދާ ކްރޯނާ ވައިރަސްއާއި ގުޅިގެން، ތުރުކީއަށް އެގައުމުން އަންނަ ފުލައިޓްތަކުގެ ފަސިންޖަރުން ސްކްރީން ކުރަން ނިންމާފައިވާ ކަމަށް އެގައުމުން ހާމަކޮށްފިއެވެ.\nތުރުކީން ބުނީ ޗައިނާއިން އަންނަ ފުލައިޓްތަކުން ދަތުރުކުރާ ހުރިހާ ފަސިންޖަރުން ތަރމަލް ކެމެރާ ބޭނުންކޮށްގެން ސްކްރީން ކުރަމުންދާނެ ކަމަށެވެ. އަދި މިއީ ސަލާމަތާ ރައްކާތެރިކަމުގެ ގޮތުން ކުރަމުންދާ ކަމެއް ކަމަށް އެގައުމުން ވަނީ ބުނެފައެވެ.\nބައިނަލްއަގުވާމީ މީޑިއާތަކުން ރިޕޯޓްކޮށްފައިވާ ގޮތުން މިހާތަނަށް ޗައިނާއިން 850 މީހުންނަށް ކްރޯނާ ވައިރަސް ޖެހިފައިވެއެވެ. އަދި މިހާތަނަށް 26 މީހުން މި ބަލީގައި މަރުވެފައިވާ ކަމަށް ވެސް ޗައިނާއިން ވަނީ ހާމަކޮށްފައެވެ. މީގެ ތެރޭގައި ޗައިނާގައި މި ބަލި ފުރަތަމަ ފެނުނު ހޫބޭ ޕްރޮވިންސް އިން 12 މީހަކު މަރުވެފައިވާ އިރު އެހެނިހެން ސިޓީތަކުން 13 މީހަކު ވަނީ މަރުވެފައެވެ.\nޗައިނާގައި ކްރޯނާ ވައިރަސްގެ ނުރައްކާ ބޮޑުވެފައިވާ ހިސާބުތަކުގައ 40 މިލިއަނަށް ވުރެ ގިނަ މީހުން ދަނީ ދިރިއުޅެމުންނެވެ. އަދި މި ސަރަހައްދުތަކުގެ އާންމު ދަތުރުފަތުރު ހުއްޓުމަކަށް ގެނެސްފައިވާ އިރު، ޗައިނާގެ އައު އަހަރު ފާހަގަކުރުމަށް އެކި ތަންތަނަށް ދަތުރުކުރުމަށް ހަމަޖެހިފައިވާ ފަރާތްތަކުގެ ދަތުރުތަކަށް ވެސް ވަނީ ބުރޫ އަރާފައެވެ.\nޗައިނާގެ ނެޝަނަލް ހެލްތު ކޮމިޝަނުން ބުނީ ކްރޯނާ ވައިރަސް ޖެހިފައިވާ މީހުން އެ ގައުމުގެ 13 ޕްރޮވިންސަކުން މިހާރު ފެނިފައިވާ ކަމަށެވެ. ބަލި ކޮންޓްރޯލް ކުރުމަށް ޗައިނާއިން ގެންދަނީ ވަރުގަދަ ފިޔަވަޅުތަކެއް އަޅަމުންނެވެ.\nމިހާތަނަށް ކްރޯނާ ވައިރަސް ބަލި ފެނިފައިވާ ގައުމުތަކުގެ ތެރޭގައި ޖަޕާން، ތައިލެންޑް، ސައުތު ކޮރެއާ، އެމެރިކާ، ފްރާންސް އަދި ނޭޕާލް ހިމެނެއެވެ.


Dheema Thailand Mubaaraathuge Final Ah - Vaguthu\nއުމުރުން 12 އަހަރުގެ ދީމާ\nތައިލެންޑުގައި މިހާރު ކުރިއަށްދާ ޗޮމްބޫރީ ޕީއޭއޯ އޯޕަން 2020 ޓޭބަލް ޓެނިސް މުބާރާތުގެ 15 އަހަރުން ދަށުގެ ބައިގެ ފައިނަލުން ރާއްޖޭގެ ޒުވާން ކުޅުންތެރިއާ ފާތިމަތު ދީމާ އަލީ ފުރުސަތު ހޯދައިފިއެވެ.\nދީމާ ފައިނަލުން ޖާގަ ހޯދީ ސެމީ ފައިނަލް މެޗުގައި ތައިލެންޑުގެ ދެ ވަނަ އަށް ރޭންކު ކޮށްފައިވާ ކުޅުންތެރިޔާގެ މައްޗަށް ފަހަތުން އަރައި 3-2 އިން މޮޅުވެގެންނެވެ. މިއަދު ހެނދުނު ކުޅުނު ސެމީގެ މެޗުގެ ފުރަތަމަ ދެ ސެޓު ތައިލެންޑް ކުޅުންތެރިއާ ގެންދިޔައީ 14-12 އަދި 12-10 އިންނެވެ. ފުރަތަމަ ދެ ސެޓު ގެއްލުނު ނަމަވެސް ދީމާ ވަނީ ޖެހިގެން އައި ތިން ސެޓުގައި މޮޅު ކުޅުމެއް ދައްކައި 08-11، 06-11 އަދި 09-11 އިން ސެޓުތައް ކާމިޔާބުކޮށް މެޗުން މޮޅުވެފައެވެ.\nމުބާރާތުގެ ފައިނަލް މެޗުގައި ދީމާ ނުކުންނާނީ ތައިލެންޑުގެ 15 އަހަރުން ދަށުން އެއް ވަނަ އަށް ރޭންކުކޮށްފައިވާ ކުޅުންތެރިޔާއާ ދެކޮޅަށެވެ. މި މެޗު ކުޅުމަށް ހަމަޖެހިފައިވަނީ މިއަދު މެންދުރުގެ ވަގުތެއްގައެވެ.\n15 އަހަރުން ދަށުގެ ބައިން ސެމީ ފައިނަލަށް ދީމާ ދަތުރުކުރީ އިއްޔެ ހަވީރު ކުޅުނު ކުއާޓާ ފައިނަލް މެޗްގައި ތައިލެންޑްގެ ކުޅުންތެރިޔާ ތިން ސެޓް ދެ ސެޓުން ބަލިކުރުމަށް ފަހުއެވެ. އޭގެ ކުރިން ކުޅުނު ފުރަތަމަ ބުރުގެ މެޗް ދީމާ ކާމިޔާބުކުރީ 1-3 އިންނެވެ.\nފެބުރުއަރީ 24, 2020 09:55\nމީ އަހަރެމެންގެ މި ދިވެހި ޤައުމު ފަޚުރުވެރިވާ ދަރިއެއް.\nޢުމުރުން އެންމެ 12 އަހަރުގައި ކުޅިވަރުގެ ލެޖެންޑަކަށް ވުމަކީ ކުޑަ ޝަރަފެއްނޫން. އަދި އެއަށްވުރެވެސް މި ދަރިފުޅުގެ ރިވެތި އަޚުލާޤާ ހަރުދަނާ ވިސްނުމަކީ ދީމާގެ މައިންބަފައިންގެ ފުިރހަމަ ތަރުބިއްޔަތުކަމުގައި ދެކޭތީ އެ ދެމީހުންނަށް ޚާއްޞަ ޝުކުރެއްވެސް މިފުރުޞަތުގައި ދަންނަވަން. އެހެން މައިންބަފައިން މިމީހުން ނަމޫނާއަކަށް ބަލާނެކަމުގައި އުންމީދުކުރަމުން ދީމާއަށް އަދަށްވުރެ ފަހި މާދަމާއަކަށް އެދެން.\nފެބުރުއަރީ 24, 2020 10:33\nﷲ އެންގެވި ފަދައިން އައުރަ ނިވާނުކޮށް ތިޔަ ޖަހާ ސަކަރާތުން ތިޔަ ހޯދާ މެޑެލަކީ ﷲ ގެ ޙަޟުރަތުގައި ކިހާ ބުރަދަނެއް ހުރި އެއްޗަކަށް ވެދާނެ ކަމާމެދު ވިސްނާ ފިކުރުކުރުން ބުއްދިވެރި.